
Ούτε Τσίπραο ούτε Μητσοτάκης 
Να φύγει όλο το πολιτικό τσίρκο. οι υπηρέτες των Μνημονίων 



Για την ανασύνθεση-αν«συγκρότηση ίου κινήματος 
Για μια νέα επαναστατική δύναμη 


Γ "Ν 
Ο.Ι.Υ.Ε 



ΟΙΥΕ 

Βίαιη διάλυση του 
38ου Συνεδρίου από 
τις δυνάμεις του 
ΠΑΜΕ 

σελ. 5 

Φοιτητές 

Νέο πολυνομοσχέδιο 
για τα πανεπιστήμια 
σελ. 6 

Βενεζουέλα 

Στην κόψη του 
ξυραφιού 

σελ. 11 



Ιστορία 

40 χρόνια από 
την Ιρανική 
Επανάσταση 

σελ. 15 


Να σταματήσουν οι διώξεις αγωνιστών κατά των πλειστηριασμών 


Το τελευταίο διάστημα εκτυλίσσεται 
ένα ατελείωτο μπαράζ, χουντικού τύπου, 
κλήσεων σε απολογία αγωνιστών του κι¬ 
νήματος κατά των πλειστηριασμών. Μόνο 
τον Οκτώβρη καλέστηκαν από το «Τμήμα 
Προστασίας του Κράτους και του Δημο¬ 
κρατικού Πολιτεύματος» (ασφαλίτικο 
τμήμα, έχει συσταθεί πατώντας σε νόμο 
της μεταξικής δικτατορίας) πολλά μέλη 
αριστερών οργανώσεων και κινημάτων 
ενάντια στους πλειστηριασμούς. Μάλι¬ 
στα προσπαθούν να φορτώσουν στον 
καθένα πάρα πολλές κατηγορίες του ποι¬ 
νικού κώδικα. Συνολικά δεκάδες κλήσεις 
έχουν γίνει τους τελευταίους μήνες. 

Αυτό το πογκρόμ πολιτικών διώξε¬ 
ων ενορχηστρώθηκε και υποκινήθηκε 
από την κυβέρνηση του ΣΥΡΙΖΑ, από τα 
γνωστά οικονομικά αρπακτικά-ίυηάδ. 
Η άθλια Κυβέρνηση ΣΥΡΙΖΑ και οι το¬ 
κογλύφοι προσπαθούν να τρομοκρατή¬ 
σουν με κάθε τρόπο το κίνημα κατά των 
πλειστηριασμών, ώστε να συνεχίσουν με 
ταχύτερο ρυθμό τις αρπαγές πρώτης κα¬ 
τοικίας εφαρμόζοντας την μνημονιακή 
δέσμευση της 3 ης αξιολόγησης. Το μήνυ¬ 


μα που θέλουν να περάσουν είναι σαφές: 
“Απαγορεύεται το απαγορεύεται για το 
κεφάλαιο.” Όποιος αντιστέκεται στους 
μνημονιακούς νόμους, την φτώχεια και 
την εξαθλίωση που σπέρνει ο νεοφιλευθε- 
ρισμός, όποιος παλεύει για να υπερασπί¬ 
σει τα αυτονόητα, δηλαδή το σπίτι του, θα 
διώκεται, γιατί δεν επιτρέπει στα αρπακτι- 
κά να ξεζουμίσουν μέχρι τελευταίας ρανί¬ 
δας αίματος ότι έχει απομείνει στους εργα¬ 
ζομένους και τα φτωχά λαϊκά στρώματα. 

Παρά τις τρεις ανακαιφαλαιοποιήσεις 
που έχει πληρώσει από την τσέπη του ο 
ελληνικός λαός, οι τράπεζες θα χρεια¬ 
στούν και νέα το επόμενο διάστημα. Γι’ 
αυτό έχουν λυσάξει να επισπεύσουν τους 
πλειστηριασμούς, ώστε να μειώσουν τα 
“κόκκινα” δάνεια, χωρίς να νοιάζονται για 
το που θα μείνουν και πως θα ζήσουν οι 
εργαζόμενοι και τα φτωχά λαϊκά στρώμα¬ 
τα. Ταυτόχρονα ξεπουλάνε τα δάνεια σε 
ίάηάδ που χρησιμοποιούν μαφιόζικες και 
μαυραγορίτικες πρακτικές, για να αρπά¬ 
ξουν ότι μπορούν από τον χρεοκοπημένο 
ελληνικό καπιταλισμό. 

Την βιασύνη τους αποδεικνύει και 


η τροποποίηση του νόμου Κατσέλη, η 
οποία, παρά τα ψέματα της κυβέρνησης, 
οδηγεί δεκάδες χιλιάδες νοικοκυριά εκτός 
οποιοσδήποτε ρύθμισης, που γίνονται 
έτσι έρμαια των τραπεζιτών και των ίηηάδ. 

Ο ξεπεσμός και η κατρακύλα της κυ¬ 
βέρνησης και των Μνημονιακών δεν έχει 
όρια. Οι αντιδημοκρατικές ενέργειες, οι 
πολιτικές διώξεις, οι προσπάθεια πολιτι¬ 
κής φίμωσης, θυμίζουν τη μετεμφυλιακή 
περίοδο. Το δικαστικό σύστημα, η αστυ¬ 
νομία, και όπου μπορούν και οι μπράβοι- 
φασίστες των εργοδοτών εγγυώνται την 
πιστή εφαρμογή των μνημονίων, ενάντια 
σε όσους εργαζόμενους και νέους αγωνί¬ 
ζονται. 

Να σταματήσουν άμεσα οι διώξεις 
και να αποσυρθούν οι κατηγορίες. Στον 
ταξικό πόλεμο που μας έχουν κηρύξει, 
δεν μπορούμε να μείνουμε αμέτοχοι. Με 
ανυποχώρητους ενωτικούς αγώνες, να 
υπερασπίσουμε τις δημοκρατικές και συν¬ 
δικαλιστικές μας ελευθερίες. Να μην αφή- 
σουμε την κυβέρνηση Τσίπρα και οποια¬ 
δήποτε άλλη μνημονιακή κυβέρνηση να 
επιβάλλει ένα κράτος έκτακτης ανάγκης. 

Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό , μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση τον Επαναστατικού Μαρξισμού 

Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


2 Εργατική Πάλη 


Μάρτιος 2019 


Κυκλοφόρησε από τις εκδόσεις ΕΡΓΑΤΙΚΗ ΠΑΛΗ 



Οι παρεμβάσεις της Ο.Κ.Δ.Ε, 

στο συνδικαλιστικό κίνημα και 

τους ερχατικούζ αγώνες 

Συγγραφείς: Άννα Ασλανίδη, 

Βαγγέλης Κιτσώνης, Παναγιώτης Μητρόγιαννης 

Χρονολογία έκδοσης: Δεκέμβριος 2018 

Σελίδες: 178 

Τιμή: 6 ευρώ 


Από χρόνια υπήρχε η σκέψη να γραφτούν 
οι παρεμβάσεις της Οργάνωσης Κομμουνιστών 
Διεθνιστών Ελλάδας (ΟΚΔΕ) στο συνδικαλιστι¬ 
κό κίνημα. Τελικά το δύσκολο και επίπονο αυτό 
έργο ανέλαβαν οι Παναγιώτης Μητρόγιαννης- 
Βαγγέλης Κιτσώνης-Άννα Ασλανίδη, εργαζό¬ 
μενοι και συνδικαλιστές και οι τρεις. Την εργα¬ 
σία αυτή παρουσιάζουν οι εκδόσεις Εργατική 
Πάλη με τον τίτλο, Οι παρεμβάσεις της ΟΚΔΕ 
στο συνδικαλιστικό κίνημα και στους εργατι¬ 
κούς αγώνες. Οι κυριότεροι λόγοι για να κατα¬ 
γραφούν αυτές οι παρεμβάσεις είναι τρεις: α) 
για την ιστορία, μια και πολλά πράγματα είναι 
άγνωστα στους εργαζόμενους ή συγχέονται και 
πολλές φορές αποδίδονται σε άλλα ρεύματα του 
εργατικού κινήματος ή και είναι άγνωστα ακόμη 
και σε συντρόφους και συναγωνιστές, β) για να 
γίνουν γνωστές οι αντιλήψεις των τροτσκιστών 
για το συνδικαλιστικό κίνημα, τα συνδικάτα και 


τα βασικά χαρακτηριστικά αυτών των παρεμβά¬ 
σεων και γ) για διαπαιδαγωγικούς λόγους ιδιαί¬ 
τερα για τις νεότερες γενιές των προλεταριακών 
αγωνιστών. 

Στο μικρό αυτό βιβλίο περιλαμβάνονται οι 
συνδικαλιστικές παρεμβάσεις των επαναστα¬ 
τών μαρξιστών/τροτσκιστών από τις αρχές τις 
εμφάνισης αυτού του ρεύματος στην χώρα μας 
και μέχρι σήμερα (2018). Δηλαδή, περιλαμβάνο¬ 
νται οι παρεμβάσεις στο συνδικαλιστικό κίνημα 
και στους εργατικούς αγώνες της προπολεμικής 
περιόδου, της κατοχής και του μετεμφυλιακού 
κράτους, της προδικτατορικής και δικτατορικής 
περιόδου και τέλος από το 1974 (περίοδος της 
νεότερης ΟΚΔΕ) και μέχρι το τέλος του 2018. Σ’ 
όλες αυτές τις περιόδους δίνεται, εν συντομία, 
το πολιτικό υπόβαθρο για μια όσο το δυνατόν 
καλύτερη κατανόηση των αγώνων και των πα¬ 
ρεμβάσεων. 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλείο: “Αναγνώστης” Πυρσινέλα 11 


Πού θα βρείτε την εφημερίδα 

Μάρτιος 2019 


Η άΠΟΨή ΜΑΣ 


Εργατική Πάλη 3 


Υπηρέτες των 
πλουσίων 


Ω ς εθνική ευεργεσία και 
κοινωνική ευαισθησία 
παρουσίασε ο Τσίπρας 
το φιλοδώρημα που απο¬ 
φάσισαν να δώσουν οι εφοπλιστές με το 
«Συνυποσχετικό Σύμφωνο Οικειοθελούς 
Προσφοράς», που υπέγραψαν με την κυ¬ 
βέρνηση. Ζήτησε μάλιστα με θράσος από 
τον λαό, ούτε λίγο ούτε πολύ, να πει και 
«ευχαριστώ», αφού, όπως υπενθύμισε, το 
Σύνταγμα απαγορεύει ρητά οποιαδήποτε 
επιβάρυνση των... εθνικών ευεργετών! Το 
πόσο «μεγαλόψυχοι» είναι οι εφοπλιστές 
το γνωρίζουν ακόμη και τα ψάρια. Φορά¬ 
νε το προσωπείο του «φιλάνθρωπου» στα 
διάφορα γκαλά της υψηλής κοινωνίας, 
προκειμένου να κρύψουν την άγρια εκμε¬ 
τάλλευση των εργαζομένων στα καράβια 
και τα δεκάδες προνόμια και τις φοροα¬ 
παλλαγές που απολαμβάνουν. Μια πρότα¬ 
ση του «Συνυποσχετικού» που υπέγραψε 
η άθλια κυβέρνηση ΣΥΡΙΖΑ, ξεσκεπάζει 
τους δήθεν φιλάνθρωπους εφοπλιστές 
και τους υπηρέτες τους: «Η καταβολή της 
νέας οικειοθελούς παροχής εξαντλεί για 
το παγκόσμιο εισόδημα από τα μερίσμα¬ 
τα των πλοιοκτητριών της προηγούμενης 
παραγράφου, κάθε άλλη φορολογική υπο¬ 
χρέωση των ως άνω φυσικών προσώπων 
από κάθε φόρο, εισφορά, τέλος, κράτηση 
ή οποιαδήποτε άλλη φορολογικής φύσης 
επιβάρυνση, καθώς και από την ειδική ει¬ 
σφορά αλληλεγγύης». Με λίγα λόγια, με 
μια «εθελοντική παροχή» (και όχι φορολο¬ 
γία, σε αντίθεση με ό,τι ισχύει για την πλει- 
οψηφία των κατοίκων αυτής της χώρας) οι 
εφοπλιστές «καθαρίζουν» από κάθε άλλη 
υποχρέωση και φόρο, την ώρα που οι ερ¬ 
γαζόμενοι και τα φτωχά λαϊκά στρώματα 
φοροληστεύονται για να μπορούν να ικα¬ 
νοποιούνται τα προνόμια, οι επιδοτήσεις 
και τα «πακέτα» για εφοπλιστές, καπιτα¬ 
λιστές και επιχειρηματίες-κερδοσκόπους. 

Μια μικρή εικόνα της «παροχής» 

Το πρώτο Συνυποσχετικό οικοιοθε- 
λούς... φορολόγησης (!) των εφοπλιστών 
υπογράφτηκε από την κυβέρνηση Σαμα- 
ρά-Βενιζέλου για την τριετία 2014-2017. 


Το 2017 παρατάθηκε για ένα χρόνο, και 
τώρα ο Τσίπρας και η παρέα του υπόγρα¬ 
ψαν καινούργιο, η ισχύς του οποίου θα 
είναι «επ’ αόριστον». Ανάμεσα στις δυο 
συμφωνίες δεν υπάρχει καμιά διαφορά, 
καθώς και οι δυο προβλέπουν «προσφο¬ 
ρά» των εφοπλιστών μόνο επί των εισα- 
γόμενων μερισμάτων των φυσικών προ¬ 
σώπων (δηλαδή σταγόνα στον ωκεανό 
των εφοπλιστικών κερδών). Ο ΣΥΡΙΖΑ με 
ερώτηση στη Βουλή (18/7/2013) είχε κα¬ 
ταγγείλει τη συμφωνία Σαμαρά, αντιπα- 
ραβάλλοντας την εθελοντική συνεισφορά 
των εφοπλιστών στα φορολογικά έσοδα 
με τα υποχρεωτικά χαράτσια στους τους 
εργαζόμενους. Σήμερα όμως πανηγυρίζει 
γιατί, όπως λέει, θα μπουν στα ταμεία 
του κράτους 75 εκ. ευρώ το χρόνο - ποσό 
που όχι μόνο είναι ασήμαντο αλλά και δεν 
πρόκειται να εισπραχθεί. 

Το Συνυποσχετικό που υπόγραφε ο 
Τσίπρας προβλέπει 10% παροχή επί των 
εισαγόμενων μερισμάτων , όπως και αυτό 
των Σαμαρά-Βενιζέλου, το οποίο προέ- 
βλεπε να εισπραχτούν 80 εκ. το χρόνο, 
αλλά τελικά εισπράχθηκαν κατά μέσο όρο 
ετησίως μόνο 40 εκ. όρο την τελευταία 
5ετία! Και με τη συμφωνία του Τσίπρα 
εξακολουθούν να ισχύουν οι προκλητικές 
58 φοροαπαλλαγές. Πρόκειται για πλήρη 
απαλλαγή από την φορολογίαπέραν αυ¬ 
τού του ισχνού 10% επί των εισαγόμενων 
μερισμάτων. Την ίδια στιγμή που αυτοί 
οι «ευεργέτες» ξηλώνουν τα εργασιακά 
δικαιώματα των ναυτεργατών, επεκτεί¬ 
νουν τη μαύρη ανασφάλιστη εργασία σε 
όλες τις κατηγορίες πλοίων, αρνούνται να 
υπογράψουν ΣΣΕ από το 2010, και η φο¬ 
ρολογία των ναυτεργατών ξεπερνά τα 57 
εκ. ευρώ το χρόνο! Η υποκρισία όλων αυ¬ 


τών των μνημονιακών και ιδιαίτερα του 
Τσίπρα, φάνηκε στη συζητούμενη αναθε¬ 
ώρηση του Συντάγματος , όπου δεν «αγγί¬ 
ζουν» το άρθρο 107, που θεσμοθετεί την 
φοροασυλία των εφοπλιστών. Τέλος, αυτή 
η συμφωνία προστατεύει τους εφοπλιστές 
από την «επιτροπή ανταγωνισμού» της ΕΕ, 
η οποία σε άλλες περιπτώσεις (αγρότες, 
δημόσιοι οργανισμοί κ.λπ.) εξεγείρεται και 
επιβάλλει υπέρογκα πρόστιμα. 

Μετά τους εφοπλιστές, ο Τσίπρας 
μερίμνησε και για τους έτερους «φιλάν¬ 
θρωπους», «κοινωνικά ευαίσθητους» και 
«αρωγούς» της... δίκαιης ανάπτυξης, τους 
μεγαλομετόχους. Με διάταξη προχώρησε 
στη μείωση της φορολογίας των μερισμά¬ 
των από το 15% στο 10% (μείωση περίπου 
κατά 35%, την οποία η τρόικα, όπως ήταν 
φυσικό, χειροκρότησε!) από την 1/1/2019! 
Αυτή η μείωση, σε συνδυασμό με τη μεί¬ 
ωση του εταιρικού φορολογικού συντελε¬ 
στή από 29% σε 28%, σημαίνει ότι το δη¬ 
μόσιο θα έχει ετήσια απώλεια τουλάχιστον 
(σύμφωνα με το Γενικό Λογιστήριο) 45 εκ. 
ευρώ. Η ΝΔ στο πρόγραμμά της είναι ακό¬ 
μη πιο γαλαντόμα, ζητώντας μείωση του 
συντελεστή φορολόγησης των μερισμά¬ 
των στο 5%! 

Η «κανονικότητα» του Τσίπρα 

Τα παραπάνω, όσο σκανδαλώδη και 
είναι, δεν είναι παρά μόνο μικρά δείγμα¬ 
τα της εξαχρείωσης της κυβέρνησης του 
ΣΥΡΙΖΑ και της άγριας ταξικής πολιτι¬ 
κής στήριξης των κερδών και των φεου¬ 
δαρχικών προνομίων του εφοπλιστικού 
κεφαλαίου (έχουν και αφορολόγητο πε¬ 
τρέλαιο), καπιταλιστών και άλλων με¬ 
γαλόσχημων κερδοσκόπων και τυχοδι¬ 
ωκτών. Όμως αυτή είναι η κανονικότητα 


του Τσίπρα και των άλλων μνημονιακών 
πολιτικών δυνάμεων. 

Την ίδια ώρα, για τους εργαζόμενους, 
τα φτωχά λαϊκά στρώματα και τους συ¬ 
νταξιούχους, η αντιδραστική κυβέρνηση 
ΣΥΡΙΖΑ κόβει μισθούς, ΕΚΑΣ, κατακρε¬ 
ουργεί ακόμα και τις συντάξεις χηρείας, 
ενώ διατηρεί τον ΕΝΦΙΑ ακόμα και στα 
κατασχεμένα σπίτια και ακίνητα - και αυ¬ 
ξάνει τους φόρους από 1/1/2020 με τη μεί¬ 
ωση του αφορολόγητου στα 5.700 ευρώ. 

Σύμφωνα με πρόσφατη έρευνα του 
ΙΜΕ-ΓΣΕΒΕΕ (Γενική Συνομοσπονδία 
Επαγγελματιών Βιοτεχνών και Εμπόρων 
Ελλάδος) πάνω από το 50% των νοικο¬ 
κυριών δηλώνει ότι το μηνιαίο εισόδημά 
του δεν επαρκεί για όλο τον μήνα, παρά 
μόνο για 19 ημέρες κατά μέσο όρο! Το 
43,9% των νοικοκυριών δήλωσε μείωση 
των εισοδημάτων το 2018 σε σχέση με το 
2017 και μόλις το 7,1% αύξηση.Έξι στα 10 
νοικοκυριά δήλωσαν ότι χρειάζεται να κά¬ 
νουν περικοπές για να καλύψουν τις βασι¬ 
κές τους ανάγκες, 2 στα 10 νοικοκυριά ότι 
έχουν στην οικογένεια ένα τουλάχιστον 
άτομο σε ανεργία. Το ποσοστό της μα¬ 
κροχρόνιας ανεργίας ανέρχεται στο 70,2% 
του συνολικού αριθμού των ανέργων. Το 
18,9% των νοικοκυριών έχει ληξιπρόθε¬ 
σμες οφειλές προς την εφορία. 

Όλα τα παραπάνω δείχνουν αβίαστα 
τη νεοφιλελεύθερη «κανονικότητα» του 
ΣΥΡΙΖΑ και των άλλων μνημονιακών και 
το ακόμη χειρότερο μέλλον που έρχεται, 
αν δεν τους τσακίσουμε με τους αγώνες 
μας και μια πολιτική που εξυπηρετεί τα 
συμφέροντά μας. Αυτή η κατάσταση που 
έχουν δημιουργήσει οι μνημονιακές δυ¬ 
νάμεις δεν αντιμετωπίζεται με επιδόματα/ 
αντίδωρα ούτε με φοροαπαλλαγές στη 
«μεσαία τάξη» και το μεγάλο κεφάλαιο. 
Αυτές οι πολιτικές οδηγούν σε ακόμη με¬ 
γαλύτερη καταβαράθρωση των μισθών 
και των εισοδημάτων, σε καταστροφή της 
οικονομίας και σε νέα μνημόνια. Χρειάζε¬ 
ται μια ριζικά διαφορετική οικονομική και 
κοινωνική πολιτική που θα έχει στο κέντρο 
της τα συμφέροντα των εργαζομένων και 
μια Κυβέρνηση των Εργαζομένων, που θα 
την θέσει άμεσα σε εφαρμογή. 


\Λ Η καπιταλιστική ραρραρότητα... 

με την γλώσσα των αριθμών 

^ ■ ^ο 2015 τα παιδιά που έπασχαν από καρκίνο ανέρχονταν σε 
224.000 σε όλο τον κόσμο. Τα μισά από αυτά δεν ακολουθούσαν 
καμία θεραπεία, σύμφωνα με μελέτη που δημοσιεύτηκε πρόσφα- 
τα στην επιστημονική επιθεώρηση ΤΒε Εαηεεΐ Οποο1ο§γ. Πρό¬ 
κειται για μη διαγνωσμένες περιπτώσεις, στις οποίες δεν χορηγείται θερα¬ 
πεία. Με βάση άλλες έρευνες, του Παγκόσμιου Παρατηρητηρίου Υγείας του 
ΠΟΥ και κυρίως του Ταμείου των Ηνωμένων Εθνών για την Παιδική Ηλικία 
(ΙΙΝΙΟΕΕ), εκτιμάται ότι ο αριθμός των παιδιών που έπασχαν από καρκίνο 
το 2015 στην πραγματικότητα ανερχόταν σε περίπου 397.000. Σύμφωνα με 
τη μελέτη, το 60% των χωρών δεν διαθέτει καν αρχεία για τους καρκινο¬ 
παθείς, ενώ σε αρκετές από τις χώρες που τηρούν τέτοια, αυτά καλύπτουν 
μόνο ένα μέρος του πληθυσμού. 

Δεν αποτελεί έκπληξη πως καταγράφονται μεγάλες αποκλίσεις ανάμεσα 
στις πλουσιότερες και τις φτωχότερες χώρες. Κατά τις εκτιμήσεις των συ¬ 
ντακτών της μελέτης (που καταπιάνεται με 200 χώρες) πάνω από τους μι- 
σούς καρκίνους που προσβάλλουν παιδιά στην Αφρική, στην Κεντρική και 
τη Νότια Ασία, καθώς και στα νησιά του Ειρηνικού, δεν διαγιγνώσκονται. 
Αντιθέτως, αυτό δεν συμβαίνει παρά μόλις στο 3% των κρουσμάτων στις 
ΗΠΑ, στην Ευρώπη ή στον Καναδά. 

Επίσης, υπολογίζεται ότι θα υπάρξουν 6,7 εκατομμύρια νέα κρούσμα¬ 
τα παιδικού καρκίνου μεταξύ του 2015 και του 2030. Από αυτό το σύνολο, 
σχεδόν τρία εκατομμύρια κρούσματα δεν πρόκειται να διαγνωστούν και να 
αντιμετωπιστούν εάν δεν αλλάξουν οι πολιτικές για την υγεία. 


% ^ ύμφωνα με τον «Εργάνη» τον Ιανουάριο χάθηκαν 22.333 θέσεις εργασίας. Αρνητικό 

ήταν στην αρχή του 2019 το ισοζύγιο προσλήψεων-αποχωρήσεων στον ιδιωτικό τομέα, 
X σύμφωνα με τα στοιχεία των ροών μισθωτής απασχόλησης. Ειδικότερα, οι αναγγελίες 
πρόσληψης ανήλθαν σε 157.141 και οι αποχωρήσεις σε 179.474, από τις οποίες οι 72.413 
προήλθαν από οικειοθελείς αποχωρήσεις και οι 107.061 από καταγγελίες συμβάσεων αορίστου 
χρόνου ή λήξεις συμβάσεων ορισμένου χρόνου, όπως ανακοίνωσε το υπουργείο Εργασίας. 

Σύμφωνα με το Υπουργείο, το ισοζύγιο του Ιανουάριου επηρεάστηκε αρνητικά από κλάδους 
που παρουσιάζουν έντονη εποχική διακύμανση της απασχόλησης την περίοδο των εορτών (εστία¬ 
ση -11.433, λιανικό εμπόριο -4.511, δραστηριότητες απασχόλησης -3.658 και καταλύματα -1.941). 
Την επίδραση της εποχικότητας καταδεικνύουν, επίσης, το ισοζύγιο της πρώτης εβδομάδας του 
έτους που ήταν αρνητικό κατά 37.153 θέσεις εργασίας, αλλά και το ισοζύγιο του Ιανουάριου δια¬ 
χρονικά, το οποίο από το 2001 μέχρι σήμερα είναι αρνητικό τα 18 από τα 19 έτη. 

Παράλληλα, άλλη μια «αύξηση» επετεύχθη μετά την... «πετυχημένη έξοδο από τα μνημόνια», 
και αφορά την κατά 50% αύξηση της μετατροπής των συμβάσεων πλήρους απασχόλησης σε με¬ 
ρική! Η ΕΝΥΠΕΚΚ είχε προειδοποιήσει για τον κίνδυνο έκρηξης της μερικής απασχόλησης μετά 
την κατάργηση του «υποκατώτατου» μισθού των 510 ευρώ (μεικτά) για τους νέους εργατοϋπαλ¬ 
λήλους κάτω των 25 ετών και την κυβερνητική αύξηση του βασικού μισθού, για τους άνω των 25 
ετών εργατοϋπαλλήλους, από 586 ευρώ στα 650. 

Σύμφωνα με τα στοιχεία του «Εργάνη» για τον Ιανουάριο 2019 που δόθηκαν στη δημοσιότη¬ 
τα, προκύπτει ότι οι εργοδότες άρχισαν μαζικά να προσφεύγουν είτε σε απολύσεις (όπως αναφέρ¬ 
θηκε παραπάνω) είτε σε μαζικές μετατροπές των συμβάσεων πλήρους απασχόλησης σε συμβάσεις 
μερικής απασχόλησης ή εκ περιτροπής, οι οποίες ανήλθαν σε 2.796 τον Ιανουάριο, ενώ τον Δεκέμ¬ 
βρη (2018) ήταν 1.914. 





































4 Εργατική Πάλη 


ΕΡΓΑΖΟΜΕΝΟΙ 


Μάρτιος 2019 


Φαινόμενα σήψης και παρακμής 
στο δρόμο προς το 37ο Συνέδριο της ΓΣΕΕ 


Α πό τις 14 έως τις 17 Μάρτη θα γίνει το 37° Συ¬ 
νέδριο της ΓΣΕΕ σε θέρετρο της Καλαμάτας, 
μακριά από τους εργαζόμενους και τα προ- 
βλήματά τους, όπως και τα προηγούμενα τρία 
συνέδρια στα χρόνια των Μνημονίων, που έγιναν κατά σειρά 
σε Χαλκιδική, Αλεξανδρούπολη και Ρόδο. 

100 χρόνια μετά την ίδρυσή της, η κορυφαία συνδικα¬ 
λιστική οργάνωση που κόστισε θυσίες αμέτρητων εργαζο¬ 
μένων, βυθίζεται σε μία από τις μεγαλύτερες κρίσεις της, με 
έντονα τα σημάδια εκφυλισμού και σήψης που χειροτερεύ¬ 
ουν κάθε χρόνο. Στις εκατοντάδες απεργίες της τελευταίας 
δεκαετίας, η ΓΣΕΕ ήταν απούσα, όταν δεν καταδίκαζε τους 
εργαζόμενους για «μαξιμαλισμούς». Έδωσε όμως δυναμικό 
παρόν στο Δημοψήφισμα του 2015, όταν συμπαρατάχθηκε 
με τους «Μένουμε Ευρώπη» και το συρφετό του ΝΑΙ. Πέρυσι 
η ΓΣΕΕ δεν έκανε ούτε μία απεργία για τον αντι-απεργιακό 
νόμο του ΣΥΡΙΖΑ, ενώ με την «Κοινωνική Συμμαχία», δηλ. 
την ανοιχτή συμμαχία με εργοδοτικές ενώσεις, ολοκληρώνε¬ 
ται η λογική του υποταγμένου, εργοδοτικού συνδικαλισμού. 
Αυτή είναι η συνεπής κατάληξη της γραμμής της «εθνικής 
οικονομίας », των «κοινωνικών διαλόγων» και των «διαπραγ¬ 
ματεύσεων» εκτόνωσης που εκπροσώπησε και υπηρέτησε η 
αστικοποιημένη συνδικαλιστική γραφειοκρατία (ΠΑΣΚΕ, 
ΔΑΚΕ, ΣΥΡΙΖΑ) στην ηγεσία του οργανωμένου συνδικα¬ 
λιστικού κινήματος (σκ). Για τις υπηρεσίες της ανταμείφθηκε 
από εργοδοσία και κυβερνήσεις ποικιλοτρόπως με προγράμ¬ 
ματα εκατομμυρίων ευρώ, καταλαμβάνοντας κυβερνητικούς 
θώκους κλπ. Στο επερχόμενο Συνέδριο ο ίδιος ο πρόεδρος 
της ΓΣΕΕ, στέλεχος του ΠΑΣΟΚ και πρόσωπο μισητό για 
τους εργαζόμενους, Γιάννης Παναγόπουλος (που έχει χα¬ 
ρακτηρίσει την απεργία «παρωχημένη» μορφή πάλης!) ετοι¬ 
μάζεται να ηγηθεί νέας συνδικαλιστικής παράταξης με τον 
προερχόμενο από τη ΔΑΚΕ πρόεδρο του Εργατικού Κέ¬ 
ντρου Καλαμάτας, Σωτήρη Τσώνη, ο οποίος δήλωσε: «Εργο¬ 
δότες κι εργαζόμενοι πρέπει να καθίσουν στο ίδιο τραπέζι ... 
αγωνίζομαι να επικρατήσει η λογική του ρεαλισμού και της 
συνεργασίας με αγωνιστικό προσανατολισμό»] 

Αυτή η πολιτική αποσύνθεση συνοδεύεται και από την 
οργανωτική αποσύνθεση. Με στόχο τον έλεγχο του μηχα¬ 
νισμού της ΓΣΕΕ και την κατάργηση της ταξικής ανεξαρτη¬ 
σίας του σκ χρησιμοποιήθηκαν πολλές φορές στο παρελθόν, 
μακρινό και πρόσφατο, όλα τα μέσα: Σωματεία - φαντάσμα¬ 
τα με χιλιάδες ψηφίσαντες αλλά χωρίς συλλογικές διαδικα¬ 
σίες και δράση, νόθες αρχαιρεσίες, συναλλαγές, διπλοψηφί- 
ες. Παρεμβάσεις του κράτους και της εργοδοσίας, επέμβαση 
των δυνάμεων καταστολής έχουν καταγγελθεί επανειλημμέ¬ 
να και συμπληρώνουν την εικόνα της βαθιάς κρίσης του σκ. 
Έτσι εξηγείται και το παράδοξο, ενώ η ανεργία καλπάζει και 
οι εργαζόμενοι αηδιασμένοι απομακρύνονται από τα συνδι¬ 
κάτα, στις αρχαιρεσίες να καταγράφεται πολλές φορές εντυ¬ 
πωσιακή άνοδος των «ψηφισάντων»! 

Πολύτιμες υπηρεσίες στις αστικές κυβερνήσεις και τους 
εργοδότες προσέφεραν και προσφέρουν και τα ρεφορμιστι¬ 
κά δεκανίκια του συστήματος, με κύρια ευθύνη του ΚΚΕ/ 
ΠΑΜΕ. Με τα διασπαστικά σωματεία, τις χωριστές απεργι- 
ακές συγκεντρώσεις και πορείες, τις κατ' επίφαση «απεργί¬ 
ες» (12 Γενάρη, 2 Ιούνη 2018), τις κομματικές παρελάσεις 
χωρίς σχέδιο και προοπτική συμβάλει στην απαξίωση του 
συνδικαλισμού, ενώ αναπαράγει την ηττοπάθεια ότι «οι 
αγώνες δεν μπορούν να νικήσουν μέσα στον καπιταλισμό» και 
τις αυταπάτες ότι «η ανάπτυξη έρχεται αλλά., δεν θα είναι δί¬ 
καιη »! Ψηφίζει κι αυτό απλά τις 24ωρες απεργίες-τουφεκιές 
της ΓΣΕΕ, χωρίς ποτέ να προτείνει κάτι ποιοτικά διαφορε¬ 
τικό, ενώ σε κάθε κρίσιμη στιγμή πολέμησε λυσσαλέα την 
Γενική Απεργία Διάρκειας. 

Καταγγέλλει τον εργοδοτικό συνδικαλισμό, αλλά όπου 
το παίρνει χρησιμοποιεί τις ίδιες μεθόδους. Λασπολογεί και 
σέρνει στα δικαστήρια τα σωματεία που δεν ελέγχει, επιτί¬ 
θεται ακόμη και με φυσική βία σε αγωνιστές συνδικαλιστές 
και εργαζόμενους που δεν είναι δικοί του (πχ. οι επιθέσεις 
εναντίον του επιχειρησιακού ΠΑΣΕ νοάαίόπε). Οι κατά¬ 
πτυστες πρακτικές των ΠΑΣΚΕ/ΔΑΚΕ δεν ενοχλούν το 
ΠΑΜΕ όταν βαραίνουν άλλους, αντίθετα συνεργάζονται 
πχ. για τον αποκλεισμό αγωνιστικών σωματείων. Την ίδια 
στιγμή νομιμοποιεί «σωματεία»-παραρτήματα του ΚΚΕ 
χωρίς δράση και συλλογικές διαδικασίες, με νόθες αρχαι¬ 
ρεσίες και ψηφοφόρους άνεργους κνίτες και όχι πραγματι¬ 
κούς εργαζόμενους. Ακόμη χειρότερα, αντιμέτωπες με την 
αποτυχία του σχεδίου τους να κυριαρχήσουν μέσα στο σκ 
και μπροστά στις γυρισμένες πλάτες των εργαζομένων, τα 


τελευταία χρόνια οι δυνάμεις του ΠΑΜΕ έχουν επιδοθεί σε 
μια σταυροφορία «αλλαγής των συσχετισμών» με κάθε μέσο, 
βλ. διάλυση οργάνων, υφαρπαγή έτοιμων σωματείων με αθέ¬ 
μιτες μεθόδους, και κυρίως με την ωμή φυσική βία και τους 
τραμπουκισμούς. 

Τα φαινόμενα βίας και νοθείας στις αρχαιρεσίες πρωτο¬ 
βάθμιων σωματείων και στα συνέδρια εργατικών κέντρων 
ανά τη χώρα κλιμακώθηκαν τους τελευταίους μήνες ενό- 
ψει του 37 ου Συνεδρίου της ΓΣΕΕ. Κραδαίνοντας τη ρομ¬ 
φαία του «ταξικού συνδικαλισμού» οι μπράβοι του ΚΚΕ 
πρωταγωνίστησαν σε επιχειρήσεις τρομοκρατίας και παρε- 
μπόδισης των διαδικασιών, με χυδαιότητες, υβριστικές και 
σεξιστικές επιθέσεις, βιαιοπραγίες που έφτασαν μέχρι την δι¬ 
άλυση διαδικασιών όπως στο συνέδριο της ΟΙΥΕ (βλ. αντί¬ 
στοιχο άρθρο). Το επερχόμενο συνέδριο της ΓΣΕΕ το χαρα¬ 
κτηρίζουν «συνέδριο νόθων και εργοδοτών» και καλούν σε 
πανελλαδική κινητοποίηση την ημέρα έναρξης με σύνθημα 
«Εξω οι εργοδότες από τα σωματεία» και ανοιχτές απειλές για 
την ματαίωσή του, διαβλέποντας την πιθανότατη συρρίκνω¬ 
ση των δυνάμεών τους. Με όλα αυτά έδωσαν μια καλή δι¬ 
καιολογία σε ΠΑΣΚΕ/ΔΑΚΕ να ζητούν από την αστυνομία 
και τα ΜΑΤ περιφρούρηση των διαδικασιών των εργατικών 
κέντρων, ενώ το ίδιο ετοιμάζεται να κάνει και η διοίκηση της 
ΓΣΕΕ στο συνέδριο. 

Επομένως, οι σταλινικοί γραφειοκράτες του ΠΑΜΕ εί¬ 
ναι κι αυτοί υπεύθυνοι για τον κατακερματισμό του σκ, την 
αηδία και αποστράτευση των εργαζομένων, την αναποτε¬ 
λεσματικότητα των αγώνων, και επομένως επικίνδυνοι για 
τα συμφέροντα της εργατικής τάξης. Η βαθιά κρίση του σκ 
έχει ως συστατικά στοιχεία τόσο τον εργοδοτικό συνδικα¬ 
λισμό, όσο και την σταλινική γραφειοκρατία. Οι δυνάμεις 
της εξωκοινοβουλευτικής αριστεράς που δικαιολογούν τον 
έναν ή τον άλλο σε αυτή την εκφυλιστική μάχη μηχανισμών 
στις πλάτες των εργαζομένων όχι μόνο δεν συμβάλλουν 
αλλά γίνονται μέρος του προβλήματος, της διάσπασης, της 
παράλυσης. Πχ. το ΣΕΚ που καλεί την ηγεσία της ΠΑΣΚΕ 
«να κλιμακώσει και να συντονίσει τους απεργιακούς αγώνες» 
ή το ΝΑΡ που αναγνωρίζει καλές προθέσεις στις «ταξικές 
δυνάμεις» του ΠΑΜΕ και το εγκαλεί μόνο για ακολουθητι- 
σμό στη ΓΣΕΕ. 

Ειδικά το ΝΑΡ -μαζί με κομμάτια της αυτονομίας- το¬ 
ποθετείται όλο και πιο ανοιχτά ενάντια στην πάλη μέσα στα 
όργανα του σκ, προτάσσει ένα «άλλο κέντρο αγώνα, απένα¬ 
ντι σε ΓΣΕΕ-ΑΔΕΔΥ-Ομοσπονδίες». Στην ανακοίνωση για το 
συνέδριο της ΟΙΥΕ (25/2/2019) έφτασαν στο σημείο να χα¬ 
ρακτηρίσουν την ΓΣΕΕ, την ΑΔΕΔΥ, τις μεγάλες ομοσπον¬ 
δίες και εργατικά κέντρα «φορείς εμπέδωσης και προώθησης 
της αστικής πολιτικής .... μηχανισμοί υποταγής, ταξικής ει¬ 
ρήνης και συνεργασίας με το κεφάλαιο και τις κυβερνήσεις 
του... εμπόδιο στην οργάνωση του ταξικού αγώνα». Πέρα από 
τον μικρομεγαλισμό, με τέτοιες θέσεις διολισθαίνει σε έναν 
επικίνδυνο υπερ-αριστερίστικο οπορτουνισμό, που την ίδια 
στιγμή που καλεί σε απεργοσπασία στην απεργία των ΓΣΕΕ- 
ΑΔΕΔΥ στις 30 Μάη, στηρίζει τις «απεργίες»-παρωδία του 
ΠΑΜΕ ή προωθεί ένα μικρό ΠΑΜΕ με πρωτοβουλίες σαν 
την «διακλαδική απεργία της 1ης Νοέμβρη», μακριά από 
τους εργαζόμενους, τις ανάγκες, τις ικανότητες και τις αδυ¬ 
ναμίες τους. 

Η λύση δεν είναι να εγκαταλείψουμε τα συνδικάτα, αυ¬ 
τές τις μορφές αυτοοργάνωσης-«σχολείο» με μεγάλη ιστο¬ 
ρικότητα και ρίζες μέσα στους εργαζόμενους. Όσο κι αν έχει 
εκφυλιστεί η λειτουργία τους, δεν μας επιτρέπεται να αντι¬ 
καταστήσουμε τα σωματεία με ανεδαφικά σχέδια επί χάρτου, 
ούτε να υποκαταστήσουμε τους εργαζόμενους με κάποιους 
συνδικαλιστές. Ιδιαίτερα σήμερα που οι εργαζόμενοι στέ¬ 
κονται και αντιστέκονται γυμνοί απέναντι στις βάρβαρες 
επιθέσεις κυβερνήσεων-Μνημονίων-ΕΕ-κεφαλαίου, είναι 
αναγκαία η πάλη για την ενότητα, την ανασύνθεση και 
την ανασυγκρότηση του σκ, στη βάση των ανεξάρτητων 
συμφερόντων της εργατικής τάξης, με βασική αρχή λειτουρ¬ 
γίας την εργατική δημοκρατία. Οι κομμουνιστές πρέπει να 
δώσουμε την μάχη για να κατακτήσουμε τα συνδικάτα, 
προκειμένου να τα σώσουμε από τα νύχια της γραφειο¬ 
κρατίας, αστικοποιημένης και σταλινικής, που τα οδηγεί 
στην συρρίκνωση και στον αφανισμό. Χρειάζεται σκληρή 
δουλειά των δυνάμεων που αναφέρονται στα συμφέροντα 
των εργαζομένων, με πίστη ότι η εργατική τάξη μπορεί να ξε- 
περάσει τις προδοτικές ηγεσίες και να αποτελέσει αντίπαλο 
δέος, όπως το έχει πράξει πολλές φορές και στο πρόσφατο 
παρελθόν. 

■ Θεοδωροπούλου Σοφία 


επίκαιρα... 

Θεσσαλονίκη, Βόλος, Χαλκιδική - 
Το Περιβάλλον σε Κρίση 

Η Θεσσαλονίκη, και συγκεκριμένα οι δυτικές συνοικίες, 
ασφυκτιούν κάτω απ’ τα φουγάρα των ΕΛ.ΠΕ. και άλλων 
μικρότερων βιομηχανιών. Το ενδιάμεσο πόρισμα της έρευ¬ 
νας για τη δυσοσμία στην περιοχή του Κορδελιού έδειξε 
δύο μονάδες των ΕΛ.ΠΕ. ως πηγή του προβλήματος. Την 
έρευνα διεξήγαγε το Εργαστήριο Ελέγχου Ρύπανσης Περι¬ 
βάλλοντος του Τμήματος Χημείας του ΑΠΘ. Το πρόβλημα 
δεν περιορίζεται στη δυσοσμία. Αυτή προκαλείται από ου¬ 
σίες που είναι «ισχυρά ερεθιστικά του αναπνευστικού συ¬ 
στήματος και προκαλούν δευτερογενή συμπτώματα στο κε¬ 
ντρικό νευρικό σύστημα όπως αϋπνίες, ναυτία, εμετός κ.α.». 

Σε αυτή την υποβάθμιση της περιοχής έρχεται να προ¬ 
στεθεί και η παράδοση των εγκαταστάσεων του ΣΜΑ Ευ¬ 
καρπίας. Η Ευκαρπία θα μπορεί να δέχεται ημερησίως 700 
τόνους σκουπιδιών σε 24ωρη βάση, από όλους τους δήμους 
των δυτικών συνοικιών. Επίσης εκεί θα μεταφορτώνεται 
το 40% των απορριμμάτων του δήμου Θεσσαλονίκης, επι¬ 
βαρύνοντας ακόμα περισσότερο την περιοχή! Η Μονάδα 
Επεξεργασίας Αποριμμάτων δυτικού τομέα Θεσσαλονίκης 
θα έχει δυναμικότητα 261.600 τόνων/έτος και θα επεξεργά¬ 
ζεται το 64% των παραγόμενων σύμμεικτων απορριμμάτων 
της Θεσσαλονίκης, καθώς και τα σύμμεικτα απορρίμματα 
του δήμου Παιονίας, της ενότητας Κιλκίς, Πιερίας, Πέλλας 
και Ημαθίας. Έτσι η περιοχή μετατρέπεται κυριολεκτικά σε 
σκουπιδότοπο. 

Σε μεγάλο κίνδυνο και ο Βόλος 

Η καύση σκουπιδιών βαφτίζεται παραπλανητικά «εναλ¬ 
λακτικό καύσιμο» για τις βιομηχανίες. Η ΑΓΕΤ-Ηρακλής 
στον Βόλο θα μπορεί να καίει ετησίως, μεταξύ άλλων, λά¬ 
σπες απομελάνωσης από την επεξεργασία χαρτιού, λυμα¬ 
τολάσπη από αστικά κέντρα και βιομηχανίες, καύσιμα από¬ 
βλητα προερχόμενα από απορρίμματα και από τη μηχανική 
επεξεργασία αποβλήτων, όλα τους ιδιαιτέρως επικίνδυνα 
υλικά. Όταν, μέσα στην φτώχεια και την εξαθλίωση, οι πο¬ 
λίτες καίνε ξύλα χαμηλής ποιότητας για να ζεσταθούν, κα¬ 
θώς η στοιχειώδης θέρμανση έχει γίνει είδος πολυτελείας, 
εγκληματούν γιατί συμβάλλουν στην παραγωγή αιθαλομί- 
χλης. Όταν ολόκληρες βιομηχανίες στηρίζουν τη λειτουργία 
τους στην καύση σκουπιδιών γίνεται λόγος για επιχειρημα¬ 
τικότητα, πράσινη οικονομία και ανακύκλωση. Η κοροϊδία 
τους βρωμάει χειρότερα κι από τα σκουπίδια! 

Καθιζήσεις, δηλητήρια σε Χαλκιδική και 
αλλού 

Η κοινωνία της Χαλκιδικής βουλιάζει καθημερινά στην 
λάσπη. Ολόκληρο το χωριό της Στρατονίκης έχει υποστεί 
καθίζηση και συνεχίζει να καθίζεται καθημερινά στη λυμα¬ 
τολάσπη. Τα σπίτια έχουν υποστεί ρηγματώσεις, τα ποσο¬ 
στά των βαρέων μετάλλων στο έδαφος, στο υπέδαφος και 
συνεπώς στο νερό και τα τρόφιμα, έχουν αυξηθεί κατακό- 
ρυφα. Καταστρέφουν το αρχέγονο δάσος των Σκουριών, 
αφήνουν ρημαγμένη γη, κατασπαταλούν πόσιμο νερό πε- 
τώντας το στη θάλασσα, μολύνουν τα πάντα κάνοντας την 
συνέχιση της ζωής αδύνατη. Παρουσιάστηκαν οι πρώτοι 
περιβαλλοντικοί μετανάστες στην Ολυμπιάδα: ζευγάρι με 
το δυόμισι ετών παιδάκι τους αναγκάστηκαν να εγκαταλεί- 
ψουν το σπίτι και τον τόπο τους, καθώς το παιδάκι δηλη¬ 
τηριάζονταν καθημερινά όλο και περισσότερο, παρουσιάζο¬ 
ντας συνεχόμενες ζαλάδες, πονοκεφάλους, εμετούς κ.ά. Τι 
είδους ανάπτυξη είναι αυτή που ευαγγελίζονται; 

Φυσικά το ίδιο περιμένει και τον νομό Ιωαννίνων αν οι 
κάτοικοί του δεν κινητοποιηθούν δραστικά κι έγκαιρα για 
να αποτρέψουν την εξόρυξη υδρογονανθράκων. Η λίστα 
με τα περιβαλλοντικά εγκλήματα αυξάνεται συνεχώς (ανε- 
μογεννήτριες στην Κρήτη, δημιουργία αεροδρομίου στο 
Καστέλι κλπ.). Αν δεν θέλουμε εμείς και τα παιδιά μας να 
ζούμε μέσα στην κόλαση της μόλυνσης, θα πρέπει να ανα¬ 
λάβουμε δράση. Οι κοινωνίες της Κερατέας και της Χαλ¬ 
κιδικής έδειξαν τον δρόμο, κι απέδειξαν ότι τα κέρδη των 
εταιριών δεν μπορούν να μπαίνουν πάνω από τις ζωές μας. 
Με όπλο τους μαχητικούς αγώνες και την αυτοοργάνωσή 
μας, να σταματήσουμε τα καπιταλιστικά εγκλήματα κατά 
της φύσης και της ζωής. Σε αυτήν την κατεύθυνση πρέπει να 
συμμετάσχουμε στα συλλαλητήρια κατά της κλιματικής αλ¬ 
λαγής στις 15/3 στις 6μμ στην Θεσσαλονίκη (Καμάρα) και 
στις 16/3 στις 12μ στον Βόλο, κατά της καύσης σκουπιδιών. 

ΕΡΓΑΖΟΜΕΝΟΙ 


Εργατική Πάλη 5 


Βίαιη διάλυση του 38 ου Συνεδρίου της ΟΙΥΕ από τις δυνάμεις του ΠΑΜΕ 


Α ποκρουστικά και απίστευτα 
γεγονότα συνέβησαν κατά 
την έναρξη του 38 ου Συνε¬ 
δρίου της Ομοσπονδίας Ιδι¬ 
ωτικών Υπαλλήλων Ελλάδας (ΟΙΥΕ) στις 
23/2, που πραγματοποιήθηκε την εκλογή 
νέου ΔΣ και αντιπροσώπων στην ΓΣΕΕ. Το 
συνέδριο θα γίνονταν ενόψει του 37 ου Συ¬ 
νεδρίου της ΓΣΕΕ, που θα πραγματοποιηθεί 
14-17/3 στην Καλαμάτα. Ομάδες τραμπού¬ 
κων της ΔΑΣ/ΠΑΜΕ (ΚΚΕ) υπό την καθο¬ 
δήγηση υψηλόβαθμων στελεχών και βου¬ 
λευτών του ΚΚΕ και των Γιώργου Πέρρου 
(αντιπροσώπου στο Συνέδριο της ΟΙΥΕ, 
μέλους της Διοίκησης της ΓΣΕΕ και επικε¬ 
φαλής του ΠΑΜΕ), Αθανάσιου Γκώγκου, 
Κωνσταντίνας Γκογκάκη, και Μουσταφά 
Άχμετ (μέλη της Διοίκησης της ΟΙΥΕ), έφε¬ 
ραν εις πέρας οργανωμένο σχέδιο του ΚΚΕ 
για την βίαιη διάλυση του Συνεδρίου. 

Όργιο αθλιότητας και 
τραμπουκισμών 

Στις 23/3 στο ξενοδοχείο «Νονοΐεΐ» βρί¬ 
σκονταν 400 σύνεδροι, εκλεγμένοι αντιπρό¬ 
σωποι πρωτοβάθμιων σωματείων από όλη 
την Ελλάδα, για να παραλάβουν τις κάρτες 
συμμετοχής τους στο Συνέδριο. Τραμπούκοι 
του ΠΑΜΕ είχαν συγκεντρωθεί έξω από το 
ξενοδοχείο, ουρλιάζοντας και φορώντας μά¬ 
σκες μαϊμούδων (!), δημιουργώντας μία χα¬ 
οτική κατάσταση έντασης και εκφοβισμού. 
Διακόσιοι με διακόσιοι πενήντα εφόρμησαν 
μέσα σε αίθουσα του ξενοδοχείου, προπη¬ 
λάκισαν και βιαιοπράγησαν εναντίον συνέ¬ 
δρων, ακόμα και γυναικών, βρίζοντάς τους 
χυδαία και εκτοξεύοντας απειλές που ακόμη 
και νονοί της νύχτας θα ζήλευαν: «θα λιώσε- 
τε», «θα γίνει κόλαση» κ.ά. Επιτέθηκαν μέχρι 
και σε σχολική καθαρίστρια, σκίζοντας την 
κάρτα της. Το συνέδριο τελικά διαλύθηκε 
και ακολούθησε ανταλλαγή μηνύσεων ανά¬ 


μεσα στην πλειοψηφία του απερχόμενου ΔΣ 
της Ομοσπονδίας και μελών του ΠΑΜΕ. Η 
διοίκηση της Ομοσπονδίας κάλεσε ξανά σε 
Συνέδριο (δεύτερη επαναληπτική συνέλευ¬ 
ση) στις 6-7/3, που όμως δεν πραγματο¬ 
ποιήθηκε λόγω μη προσέλευσης των αντι¬ 
προσώπων. Για τις 12-13/3 έχει κληθεί τρίτη 
επαναληπτική συνέλευση. 

Οι φασιστοειδείς οργανωμένες επιθέ¬ 
σεις, οι παρεμποδίσεις, οι βιαιοπραγίες, οι 
προπηλακισμοί, οι απειλές, είναι μέρος της 
τακτικής που ακολουθούν οι δυνάμεις του 
ΠΑΜΕ/ΚΚΕ στο εργατικό/συνδικαλιστικό 
κίνημα το τελευταίο διάστημα. Οι τραμπού- 
κικες επιθέσεις στα Εργατικά Κέντρα Πά¬ 
τρας, Κατερίνης, Τρικάλων, Φλώρινας κ.ά 
είναι μερικά από τα δεκάδες αντίστοιχα πε¬ 
ριστατικά. Έτσι προσπαθεί το ΠΑΜΕ/ΚΚΕ 
να κρύψει την πολιτική και οργανωτική του 
γύμνια και να ελαχιστοποιήσει τις απώλειες 
που έχει παντού στο συνδικαλιστικό κίνημα. 
Οι δυνάμεις του ΠΑΜΕ γνώριζαν πως θα 
εξέρχονταν από το συνέδριο με σημαντικά 
μειωμένες δυνάμεις και κατέφυγαν για άλλη 
μία φορά στη βία και την τρομοκρατία, για 
να περιορίσουν όσο το δυνατόν περισσότε¬ 
ρο την επικείμενη μεγάλη πτώση τους, ειδι¬ 
κά ενόψει και του επερχόμενου Συνεδρίου 
της ΓΣΕΕ. 

Στελέχη και μέλη του ΠΑΜΕ ούρλιαζαν 
και τσίριζαν, κατηγορώντας τους πάντες 
ως «εργοδοτικούς» και «τσιράκια». Έχουν 
αναλάβει αυτοβούλως το ρόλο της δήθεν 
εξυγίανσης και κάθαρσης του συνδικαλιστι¬ 
κού κινήματος. Αναρωτιόμαστε, δεν είναι 
οι ίδιοι που στα σωματεία/σφραγίδες που 
ελέγχουν, εγγράφουν ως μέλη διευθυντικά 
στελέχη (ή είναι και οι ίδιοι διευθυντές); Δεν 
είναι οι ίδιοι που καταφεύγουν συνεχώς στο 
αστικό κράτος κάνοντας ασφαλιστικά μέ¬ 
τρα ενάντια σε σωματεία που δεν ελέγχουν; 
Δεν είναι οι ίδιοι που ως μέλη ΔΣ σωματείων 


έρχονται σε συμφωνίες με τις εργοδοσίες, 
σε βάρος των δικαιωμάτων των εργαζομέ¬ 
νων για να διασφαλίσουν τις καρέκλες τους; 
Πρόκειται για τις γνωστές πλέον σε όλους 
πρακτικές του σταλινισμού στο εργατικό/ 
συνδικαλιστικό κίνημα. 

Το συνδικαλιστικό κίνημα βουλιάζει 
μέσα στον εκφυλισμό του 

Η διάλυση του συνεδρίου της ΟΙΥΕ 
επιβεβαιώνει και αναδεικνύει για ακόμα 
μία φορά με πολύ σκληρό τρόπο την βαθιά 
κρίση και τον εκφυλισμό του οργανωμένου 
συνδικαλιστικού κινήματος. Κύρια ευθύνη 
για αυτή την απερίγραπτη κατάσταση έχουν 
οι δυνάμεις της συνδικαλιστικής γραφειο¬ 
κρατίας, αστικοποιημένης (ΠΑΣΚΕ/ΔΑΚΕ/ 
ΕΑΚ) και σταλινικής (ΠΑΜΕ). Με την πρα¬ 
κτική τους φέρνουν τους μηχανισμούς του 
κράτους μέσα στα συνδικάτα. Τα απαξιώ¬ 
νουν και τα ευτελίζουν συνεχώς στα μάτια 
των εργαζόμενων. Κανένας απλός εργαζό¬ 
μενος δεν μπορεί να συμμετέχει ή έστω να 
παρακολουθήσει αυτές τις αποτρόπαιες κα 
αποκρουστικές εξελίξεις. Τρίβουν τα χέρια 
τους οι αστικές/μνημονιακές δυνάμεις. 

Έκπληξη προκαλεί, η στάση δυνάμεων 
της άκρας αριστεράς και των παρατάξεών 
τους, που υιοθέτησαν πλήρως την ρητορική 
και τα επιχειρήματα του ΠΑΜΕ. Διαβάσα¬ 
με σε ανακοίνωση του ΝΑΡ ότι «η διάλυση 
τον συνεδρίου της ΟΙΥΕ είναι χαρακτηριστι¬ 
κή έκφραση της εκφυλιστικής πορείας του 
αστικοποιημένου συνδικαλισμού. Έρχεται 
λίγο καιρό μετά την φιέστα της “πανεθνικής 
μέρας δράσης ” στις 30 Μάη και της “κοινω¬ 
νικής συμμαχίας”, αλλά και της ανοιχτής και 
απροκάλυπτης απεργοσπαστικής δράσης της 
ΓΣΕΕ. [...] Οι πρόσφατες εξελίξεις επιβεβαιώ¬ 
νουν αυτό που έχουμε πολλές φορές τονίσει 
με τις θέσεις , τις ανακοινώσεις και με την 
δράση μας: Η ΓΣΕΕ , η ΑΑΕΑΥ, μια σειρά από 


μεγάλες ομοσπονδίες και εργατικά κέντρα, 
δεν είναι απλά μια “γραφειοκρατία \ αλλά 
αποτελούν φορείς εμπέδωσης και προώθησης 
της αστικής πολιτικής μέσα στους εργαζόμε¬ 
νους». Σε ανάλογο μήκος κύματος κινήθηκε 
ανακοίνωση της παράταξης ΑΤΕ/ΕΚΑ: «Τα 
αποτρόπαια σκηνικά και η διάλυσή του συνε¬ 
δρίου της ΟΙΥΕ υπογραμμίζουν την ακραία 
σήψη και εκφυλιστική πορεία του κρατικού- 
κυβερνητικού-εργοδοτικού συνδικαλισμού». 
Ούτε κουβέντα για τις αισχρές πρακτικές 
του ΠΑΜΕ και τα αποτελέσματά τους! 
Αυτό ξεπερνά ακόμη και τον τυφλό ακολου- 
θητισμό στην πολιτική του σταλινισμού. 

Συνδικάτα εργατών - 
όχι γραφειοκρατών! 

Η οργάνωση και η συμμετοχή των ερ¬ 
γαζομένων στην ζωή των συνδικαλιστι¬ 
κών ενώσεων είναι η μόνη που μπορεί να 
σταματήσει αυτή την εκφυλιστική πορεία. 
Είναι η μόνη λύση που μπορεί να ξηλώσει 
τους γραφειοκράτες από τις θέσεις τους, 
να αποκρούσει τις σταλινικές επιθέσεις του 
ΠΑΜΕ, να περιφρουρήσει πραγματικά τα 
σωματεία. Για να μπορέσουν όμως τα συν¬ 
δικάτα να επανακτήσουν τη χρησιμότητά 
τους στα μάτια της εργατικής τάξης, οι δυ¬ 
νάμεις της αντικαπιταλιστικής και ριζοσπα¬ 
στικής αριστεράς έχουν την υποχρέωση να 
παλέψουν για την ενότητα του εργατικού/ 
συνδικαλιστικού κινήματος - και όχι να 
βοηθούν ή να νομιμοποιούν την ακραία 
διάσπαση που επιβάλει η συνδικαλιστική 
γραφειοκρατία, αστικοποιημένη και σταλι¬ 
νική. Για ένα συνδικαλιστικό κίνημα απο¬ 
τελεσματικό και νικηφόρο, για συνδικάτα 
πραγματικά εργαλεία αντίστασης και αγώ¬ 
να, που θα εξυπηρετούν και θα επιβάλουν 
τα συμφέροντα της τάξης μας! 

■ Άννα Ασλανίδη 


35° Συνέδριο του Εργατικού Κέντρου Πειραιά 


Σ τις 26 Φλεβάρη ολοκληρώθηκε το 
35ο Συνέδριο του Εργατικού Κέ¬ 
ντρου Πειραιά με την εκλογή Αμε¬ 
λούς Διοίκησης, αντιπροσώπων για 
το Συνέδριο της ΓΣΕΕ και της Εξελεγκτικής 
Επιτροπής (ΕΕ). Στο Συνέδριο συμμετείχαν 
αντιπρόσωποι από 40 Σωματεία με 17.376 ψη- 
φίσαντα μέλη. 

Τα αποτελέσματα 

Σύνολο αντιπροσώπων 178, Ψήφισαν 
176, Έγκυρα 176. Για την εκλογή αντιπρο¬ 
σώπων στην ΓΣΕΕ ψήφισαν 102, έγκυρα 
102 (μέτρο 1 στους 10 αντιπροσώπους). 

Για το Διοικητικό Συμβούλιο (ΔΣ) και 
την Εξελεγκτική Επιτροπή (ΕΕ) έλαβαν: 

- ΔΕΣΚ/ΠΑΜΕ ψήφους 84 - Έδρες 9 στο 
ΔΣ και 2 στην ΕΕ 

- Ενωτική Αγωνιστική Κίνηση (ΣΥΡΙΖΑ - 
Βασιλόπουλος) ψήφους 35 - Έδρες 4 στο 
ΔΣ και 1 στην ΕΕ 

- Ενωτική Παμπειραϊκή Αγωνιστική 
Κίνηση (ΠΑΣΚΕ) ψήφους 26 - Έδρες 3 
στο ΔΣ 

- Ταξική Εργατική Συσπείρωση (ΜΕΤΑ) 
ψήφους 25 - Έδρες 3 στο ΔΣ 
- Ενωτικός Δημοκρατικός Ανεξάρτητος 
Συνδυασμός (ΔΑΚΕ 1) ψήφους 4 - Έδρες 0 
- Δημοκρατική Ανεξάρτητη Κίνηση 
Εργαζομένων (ΔΑΚΕ 2) ψήφους 2 - Έδρες 
0 

Για την εκλογή αντιπροσώπων στην ΓΣΕΕ: 

- ΔΕΣΚ (ΠΑΜΕ) ψήφους 67 - Έδρες 7 
- Ταξική Εργατική Συσπείρωση (ΜΕΤΑ) 


ψήφους 18 -Έδρες 2 

- Ενωτική Αγωνιστική Κίνηση (ΣΥΡΙΖΑ- 
Βασιλόπουλος) ψήφους 14 - Έδρες 1 

- Ενωτική Παμπειραϊκή Αγωνιστική 
Κίνηση (ΠΑΣΚΕ) ψήφους 1 -Έδρες 0 
Ενωτικός Δημοκρατικός Ανεξάρτητος 
Συνδυασμός (ΔΑΚΕ 1) ψήφους 2 -Έδρες 0 

Το 19μελές Δ.Σ. αποτελείται από: 

- ΔΕΣΚ (ΠΑΜΕ) 9 έδρες 

- ΣΥΡΙΖΑ - Βασιλόπουλος 4 έδρες 
-ΠΑΣΚΕ 3 έδρες 

-Ταξική Εργατική Συσπείρωση (ΜΕΤΑ) 3 

έδρες 

Στο συνδικαλιστικό κίνημα δημιουργεί- 
ται μια επικίνδυνη κατάσταση. Την κύρια 
ευθύνη έχει η αστικοποιημένη συνδικαλι¬ 
στική γραφειοκρατία που βρίσκεται στην 
ηγεσία του μεγαλύτερου μέρους των κυ- 
ριότερων συνδικαλιστικών οργανώσεων 
(ΓΣΕΕ, ΑΔΕΔΥ, Ομοσπονδίες, Εργατικά 
Κέντρα). Πρόκειται για τις δυνάμεις των 
ΠΑΣΚΕ, ΔΑΚΕ και πλέον ΕΑΚ. Ο εκφυλι¬ 
σμός όμως που έχει προκύψει στα συνδικά¬ 
τα και στο συνδικαλιστικό κίνημα, λόγω της 
συνδικαλιστικής γραφειοκρατίας δεν είναι 
σημερινό φαινόμενο. 

Στις διαδικασίες του Συνεδρίου του 
ΕΚΠ (όπως και όλων των διαδικασιών που 
υπάρχουν στο συνδικαλιστικό κίνημα) πα¬ 
ρακολουθούμε μια νέα κατάσταση που δι¬ 
αμορφώνεται τα τελευταία περίπου τρία 
χρόνια, με νέο στοιχείο την όξυνση της επι¬ 
θετικότητας των δυνάμεων του ΠΑΜΕ και 


την τακτική διάλυσης και εκφυλισμού των 
διαδικασιών με ένα και μοναδικό σκοπό. Να 
ελέγξουν πλήρως τα συνδικαλιστικά όργα¬ 
να για να τα αδρανοποιήσουν και να τα εν¬ 
σωματώσουν πλήρως στον μηχανισμό του 
ΚΚΕ. 

Στις 15/2 πραγματοποιήθηκε η εκλογο- 
απολογιστική συνέλευση του ΕΚΠ. Στην 
συνέλευση αποκλείστηκαν τα σωματεία 
ΠΑΣΥΕ (14 αντιπρόσωποι), ΠΑΣΕΝΤ 
(2 αντιπροσώποι) και Παπαστράτος (είχε 
προηγηθεί απόφαση του Δ.Σ για τον απο¬ 
κλεισμό τους). Τα σωματεία ΠΑΣΥΕ και 
ΠΑΣΕΝΤ, με δύο διαδοχικές δικαστικές 
αποφάσεις νομιμοποιήθηκαν να συμμετά- 
σχουν κανονικά στην εκλογική διαδικασία 
και στην σχετική ψηφοφορία του ΕΚΠ. Έτσι 
το ΠΑΜΕ απέτυχε στην προσπάθειά του να 
κερδίσει την αυτοδυναμία στο ΕΚΠ, κάτι 
αποτελούσε τον κεντρικό του στόχο στο 
35ο Συνέδριο και παρέμεινε λίγο-πολύ σε 
μια εκλογική στασιμότητα. Ο σχεδιασμός 
του ΠΑΜΕ όχι μόνο δεν αποδίδει, αλλά εμ¬ 
φανίζει αδυναμία να υλοποιηθεί και πολλές 
φορές φέρνει το αντίθετο από το επιδιωκό- 
μενο αποτέλεσμα (βλ. αποτελέσματα του 
συνεδρίου στο Εργατικό Κέντρο Θεσσαλο¬ 
νίκης και στο Συνέδριο της Ομοσπονδίας 
του επισιτισμού). 

Ο συνδυασμός «Ενωτική Αγωνιστική 
Κίνηση» (ΣΥΡΙΖΑ - Βασιλόπουλος), που 
υποστηρίζει την εργοδοσία και την κυβέρ¬ 
νηση, απέδειξε ότι ως εκλογικός μηχανισμός 
έχει πάρα πολλά προβλήματα, σημειώνο¬ 
ντας απώλειες 5 ψήφων. 


Η ΠΑΣΚΕ διατήρησε τις δυνάμεις της, 
όμως η παρουσία της ουσιαστικά βρίσκεται 
σε 2-3 σωματεία στον Πειραιά. Η πτώση πέ- 
χει εμφανιστεί στις δυνάμεις της μάλλον δεν 
είναι αναστρέψιμη. Σχετικά με την ΔΑΚΕ, 
παρά την ενίσχυση που σημειώνει γενικά, ως 
παράταξη στο ΕΚΠ οδηγείται σε συρρίκνω¬ 
ση τα τελευταία χρόνια. Η τυπική διάσπασή 
της σε δύο συνδυασμούς, την οδήγησε στην 
συντριβή και στην πλήρη συνδικαλιστική 
απαξίωση, με αποτέλεσμα για πρώτη φορά 
στην μεταπολιτευτική περίοδο να μην έχει 
παρουσία στο νέο ΔΣ του ΕΚΠ. 

Τέλος, ο συνδυασμός των δυνάμεων του 
ΜΕΤΑ είχε μια αύξηση 5 ψήφων για το ΔΣ 
του Εργατικού Κέντρου Πειραιά και 4 ψή¬ 
φων για την εκλογή αντιπροσώπων στην 
ΓΣΕΕ. Αυτή η ενίσχυση εμφανίζεται λόγω 
της αγωνιστικής διάθεσης που υπάρχει στη 
ΠΕΝΕΝ, πρόεδρος της οποίας είναι ο Αντώ- 
νης Νταλακογιώργος. 

Την εποχή του νεοφιλελευθερισμού 
και ειδικά κατά τη διάρκεια τις τελευταίας 
δεκαετίας το συνδικαλιστικό κίνημα εμφα¬ 
νίζει σημάδια διάλυσης και εκφυλισμού. Η 
ανάγκη της ανασύνθεσης και της ανασυ¬ 
γκρότησης του εργατικού κινήματος είναι 
το πρώτο καθήκον των επαναστατών μαρ¬ 
ξιστών. «Τα συνδικάτα της εποχής μας μπο¬ 
ρούν ή να χρησιμεύσουν σαν δευτερεύοντα 
όργανα του ιμπεριαλιστικού καπιταλισμού, 
για να υποτάσσουν και να πειθαρχούν τους 
εργάτες και να εμποδίζουν την ενοποίηση, 
ή, αντίθετα, να γίνουν τα όργανα του επα¬ 
ναστατικού κινήματος του προλεταριάτου» 
(Λ. Τρότσκι, Τα συνδικάτα την εποχή της 
ιμπεριαλιστικής παρακμής). 

■ Ευάγγελος Κιτσώνης 



























6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Μάρτιος 2019 


Νέο πολυνομοσχέδιο για τα Πανεπιστήμια 

Ανάγκη ανασυγκρότησης του φοιτητικού κινήματος 


Τ ο φόντο στο οποίο εκτυλίσ¬ 
σεται η μνομονιακή επίθεση 
στην παιδεία είναι η κρίση και 
η χρεοκοπία του ελληνικού 
καπιταλισμού, η βύθισή του σε ιστορική 
παρακμή. Η ουσία της επίθεσης έγκειται 
στην προσαρμογή της παιδείας στην χρεο¬ 
κοπία. Έχοντας τελειώσει τον πρώτο γύρο 
συγχωνεύσεων/κλεισιμάτων αρκετών ΤΕΙ 
(ΤΕΙ Αθήνας, Θεσσαλίας κ.ά.), ο υπ. Παι¬ 
δείας Κ. Γαβρόγλου ετοιμάζεται να περά¬ 
σει σε ένα νέο κύμα συγχωνεύσεων, που 
θα αφορά τρία ΤΕΙ της Βορείου Ελλάδας 
και το ΤΕΙ Πελοποννήσου. Στο πολυνομο- 
σχέδιο που θα περιέχει τις παραπάνω συγ¬ 
χωνεύσεις και θα κατατεθεί προς ψήφιση 
μέσα στον Μάρτιο, θα περιέχονται και οι 
αλλαγές για τη Δευτεροβάθμια Εκπαί¬ 
δευση και, πιο συγκεκριμένα, για το νέο 
σύστημα εισαγωγικών εξετάσεων για το 
Πανεπιστήμιο, για το νέο χαρακτήρα που 
θα έχει το Λύκειο κ.λπ. Επίσης εκεί θα πε¬ 
ριλαμβάνεται η μετατροπή των τετραετών 
πτυχίων των σχολών μηχανικών του Πα¬ 
νεπιστημίου Δυτικής Αττικής (ΠΑ.Δ.Α.) σε 
πενταετή. Πέρα από αυτά, ορισμένες δη¬ 
λώσεις του Γαβρόγλου υπήρξαν ιδιαίτερα 
αποκαλυπτικές των προθέσεων της κυβέρ¬ 
νησης και των αστικών επιτελείων: 

1) Δηλώσεις Γαβρόγλου στη Βουλή σε 
ερώτηση βουλευτή της ΝΔ, στις 22/2, για 
το ΕΑΠ: «Εκείνο που όμως έχει σημασία 
στις μέρες μας είναι [...] τα ΜΟΟΟδ (Μαδ- 
δίνε Οηΐίηε Ορεη ΟοιίΓδεδ). Οι διεθνείς και 
ευρωπαϊκές τάσεις είναι η σύγκλιση των 
παραδοσιακών μεθόδων με την εξ’ απο- 
στάσεως, είναι τα υβριδικά σχήματα. [...] 
Δεν είναι βέβαια μόνο θέμα μεθοδολογίας, 
είναι θέμα περιεχομένου αλλά αυτό θα δη¬ 
μιουργήσει μία νέα κουλτούρα εκπαίδευ¬ 
σης. Λέμε λοιπόν ότι τέτοιου είδους τάσεις 


πρέπει να μπουν και στη χώρα μας. Πρέπει 
η εξ’ αποστάσεως να «μπολιαστεί» με τις 
παραδοσιακές μεθόδους και αντίστροφα». 
Συνεπώς, η απάντηση του υπουργείου 
Παιδείας στις ελλείψεις καθηγητών και 
στη διάλυση των υποδομών των σχολών 
είναι ξεκάθαρη: πέταγμα εκτός σχολών δε¬ 
κάδων χιλιάδων φοιτητών και κατ’ οίκον 
διδασκαλία μέσω δΕγρε! Είναι προφανές 
πως έτσι ούτε θεωρητικά μαθήματα ούτε 
εργαστήρια μπορεί να γίνουν. 

2) Στις 5/3 ανακοινώθηκε πως από το 
ακαδημαϊκό έτος 2019-2020, θα λειτουρ¬ 
γήσουν προπτυχιακά προγράμματα στα 
Πανεπιστήμια με διδασκαλία σε ξένη 
γλώσσα για φοιτητές εκτός χωρών της ΕΕ. 
Οι ξένοι φοιτητές που θα έρθουν να φοιτή¬ 
σουν στην Ελλάδα στα τετραετή προπτυ¬ 
χιακά τμήματα θα πληρώνουν δίδακτρα, 
περίπου 8.000 κάθε έτος. Με το νόμο Γα¬ 
βρόγλου δίνεται η δυνατότητα σε κάθε 
Σύγκλητο Πανεπιστημίου να αποφασίζει 
τη διοργάνωση, συνολικά ή εν μέρει, προ¬ 
γραμμάτων πρώτου κύκλου σπουδών σε 
ξένη γλώσσα, αποκλειστικά για πολίτες 
χωρών εκτός ΕΕ, σε συνεργασία με το 
Διεθνές Πανεπιστήμιο της Ελλάδος (ΔΙ. 
ΠΑ.Ε.). Απαιτείται σχετική εισήγηση της 
Συνέλευσης του οικείου Τμήματος ή της 
οικείας Κοσμητείας και η σύμφωνη γνώμη 
των εμπλεκόμενων Τμημάτων. Στη Φι¬ 
λοσοφική του ΕΚΠΑ αυτό είναι σίγουρο 
ότι θα γίνει κατά το επόμενο ακαδημαϊκό 
εξάμηνο. Τα δίδακτρα φυσικά δεν θα περι¬ 
οριστούν μόνο στους φοιτητές του εξωτε¬ 
ρικού, αλλά θα γενικευθούν και θα επιβλη¬ 
θούν και στους εγχώριους φοιτητές. 

3) Στις 7/3 ο Γαβρόγλου ανακοίνωσε κά¬ 
ποια «σημεία στρατηγικής ανάπτυξης για 
το ΕΑΠ». Μεταξύ αυτών ήταν: α) η ίδρυση 
Εθνικού Κέντρου Επιμόρφωσης Εκπαι¬ 


δευτικών, το οποίο θα διοργανώνει και θα 
υλοποιεί προγράμματα (εξ αποστάσεως 
και δια ζώσης), για τη διαρκή επιμόρφωση 
των εκπαιδευτικών, που θα είναι δωρεάν 
με κονδύλια από το ΕΣΠΑ και β) η παρο¬ 
χή δωρεάν πιστοποιητικών παιδαγωγικής 
επάρκειας στους φοιτητές των πολυτε¬ 
χνικών σχολών. Οι παραπάνω εξαγγελίες 
είναι πραγματική κοροϊδία για κάθε εκπαι¬ 
δευτικό και φοιτητή καθηγητικής σχολής. 
Δεν φτάνει που αφαιρέθηκε η διδακτική 
επάρκεια από τα πτυχία και θεσπίστηκε 
το προσοντολόγιο, καταργώντας για πολ¬ 
λούς τη δυνατότητα για εργασία - τώρα 
δήθεν υπάρχει μέριμνα για τη δωρεάν και 
διαρκή επιμόρφωση ή τη χορήγησης διδα¬ 
κτικής επάρκειας στους μηχανικούς! 

Μόνη λύση η ενδυνάμωση της ΣΣΠ 

Στον αμείλικτο ταξικό πόλεμο στην εκ¬ 
παίδευση που έχει κηρύξει η κυβέρνηση 
ΣΥΡΙΖΑ, με τον οποίο επί της ουσίας συμ¬ 
φωνούν και τα υπόλοιπα μνημονιακά κόμ¬ 
ματα ΝΔ-ΚΙΝΑΛ κ.λπ., οι φοιτητές πρέπει 
να απαντήσουν με την οικοδόμηση ενός 
αγωνιστικού φοιτητικού κινήματος, παίρ¬ 
νοντας θέση μάχης: 

- Ενάντια στις αστικές δυνάμεις ΠΑΣΠ- 
ΔΑΠ-ΒΕΟΟΟ, που το μόνο που κάνουν 
είναι να διαλύουν τις δομές και την ορ¬ 
γάνωση των συλλόγων, προωθώντας την 
αποπολιτικοποίηση και τις πελατειακές 
σχέσεις. 

- Ενάντια στην προδοτική και γραφει¬ 
οκρατική πολιτική της ΚΝΕ/ΠΚΣ, που 
διαλύει όποιο κίνημα ή δομή δεν ελέγχει 
ασφυκτικά και σπέρνει την ηττοπάθεια και 
την απογοήτευση στους φοιτητές. 

- Απορρίπτοντας τις αναποτελεσματικές 
πολιτικές των δυνάμεων των ΕΑΑΚ, που 
δεν έχουν κανένα σχέδιο για την αντιμε¬ 



τώπιση της επίθεσης, ενώ αναλώνονται 
στις εσωτερικές τους διαφωνίες, οι οποίες 
παίρνουν μέχρι και εκφυλιστικό χαρακτή¬ 
ρα (χαφιεδολογία, βία κ.λπ.) 

Η ενεργοποίηση των συλλόγων των φοι¬ 
τητών μέσα από γενικές συνελεύσεις και 
επιτροπές είναι απαραίτητη για να εξέλθει 
το φοιτητικό κίνημα από το αδιέξοδο στο 
οποίο βρίσκεται. Με όπλο την αυτοοργά¬ 
νωση, τις μαχητικές μορφές πάλης, τις συ¬ 
νελεύσεις και τις καταλήψεις, το φοιτητικό 
κίνημα πρέπει να μπλοκάρει την μνημονι- 
ακή επίθεση στην Τριτοβάθμια Εκπαίδευ¬ 
ση και να προχωρήσει σε μια γενικευμέ- 
νη αντεπίθεση απέναντι στο μνημονιακό 
καθεστώς, προωθώντας την ενότητα του 
φοιτητικού κινήματος μέσα στους αγώνες. 

Η ΣΣΠ είναι μια δύναμη που παλεύει με 
σταθερότητα και συνέπεια πάνω σε αυτές 
τις αρχές, προωθώντας την ανασυγκρότη¬ 
ση και ανασύνθεση του φοιτητικού κινή¬ 
ματος σε μια επαναστατική κατεύθυνση. 
Με αυτό το πρόγραμμα θα δώσουμε τη 
μάχη των φοιτητικών εκλογών, που κατά 
πάσα πιθανότητα θα διεξαχθούν στις 10/4. 
Καλούμε κάθε φοιτητή να μας στηρίξει, 
ενισχύοντας τα ψηφοδέλτια της ΣΣΠ. 

■ Σωτήρης Κ. 


Ο ΜΥΘΟΣ ΤΗΣ ΚΑΤΑΡΓΗΣΗΣ ΤΩΝ ΠΑΝΕΛΛΑΔΙΚΩΝ ΕΞΕΤΑΣΕΩΝ 


Σ χεδόν δύο χρόνια κρατάει το σή¬ 
ριαλ του «νέου» Λυκείου και του 
«νέου» τρόπου πρόσβασης στην 
τριτοβάθμια εκπαίδευση. Με 
αποσπασματικές διαρροές στον τύπο και ανα¬ 
κοινώσεις του Κ. Γαβρόγλου και του Ινστιτού¬ 
του Εκπαιδευτικής Πολιτικής (ΙΕΠ), οι οποίες 
συσκοτίζουν το μέγεθος της επίθεσης-κατα- 
στροφής, ο υπουργός Παιδείας προσπαθεί να 
μετριάσει τις αντιδράσεις της εκπαιδευτικής 
κοινότητας. Νέο επεισόδιο σε αυτό το σήριαλ 
υπήρξε η ανακοίνωση της πρότασης του ΙΕΠ 
για τα προγράμματα σπουδών των μαθημά¬ 
των της νέας Γ' Λυκείου (σχολικό έτος 2019- 
2020 ). 

Εδώ να θυμίσουμε ότι αν εφαρμοστεί το 
νέο σύστημα θα οδηγήσει στη συρρίκνωση 
του δημόσιου δωρεάν Λυκείου, στον μαζικό 
αποκλεισμό των παιδιών των πιο φτωχών και 
αδύναμων στρωμάτων, στη στροφή τους στη 
φτηνή κατάρτιση και μαθητεία, στους εξετα¬ 
στικούς κόφτες για απόκτηση απολυτηρίου 
καί στους διπλούς εξεταστικούς κόφτες για ει¬ 
σαγωγή στην Τριτοβάθμια Εκπαίδευση, στον 
εξοβελισμό της γενικής μόρφωσης, στη φρο- 
ντιστηριοποιήση του Λυκείου και βέβαια στη 
μαζική περικοπή δαπανών και θέσεων εργα¬ 
σίας εκπαιδευτικών (βλ. σχετικό άρθρο στην 
«Ε.Π.» Οκτωβρίου). 

Όπως είχαμε προβλέψει ως Αντεπίθεση 
των Εκπαιδευτικών, παρά τις διαβεβαιώσεις 
του υπ. Παιδείας περί του αντιθέτου, η ανακοί¬ 
νωση του ΙΕΠ προβλέπει μεγάλη αύξηση της 
ύλης σε όλα σχεδόν τα μαθήματα (π.χ. 60% 
στην Ιστορία, 30% σε Χημεία και Βιολογία, 


ενώ για τα Μαθηματικά αθροίζεται η ύλη των 
μαθηματικών προσανατολισμού με εκείνη των 
μαθηματικών γενικής παιδείας και ένα κεφά¬ 
λαιο συνδυαστικής, ενώ μειώνονται οι ώρες 
διδασκαλίες σε 6 ανά εβδομάδα από 7 που 
αντιστοιχούσαν στα 2 μαθήματα (5 Μαθημα¬ 
τικά προσ. + 2 Μαθηματικά γενικής παιδείας). 
Στην ομάδα Προσανατολισμού Ανθρωπιστι¬ 
κών, Νομικών και Κοινωνικών Επιστημών, 
αντικαθίσταται το μάθημα των Λατινικών με 
την Κοινωνιολογία αλλά, υποχωρώντας στις 
αντιδράσεις από τις Ενώσεις Φιλολόγων, τα 
Λατινικά παραμένουν ως μάθημα επιλογής 
στην Γ' Λυκείου μαζί με το Σχέδιο και τις Ξένες 
Γλώσσες, που δεν θα εξετάζονται πανελλαδι¬ 
κά αλλά μόνο στις εξετάσεις για την απόκτηση 
του απολυτηρίου. Καταργώντας τα Μαθημα¬ 
τικά και τη Βιολογία από τη γενική παιδεία, 
ένα μεγάλο ποσοστό μαθητών δεν θα έρθει 
σε επαφή ποτέ με τις έννοιες της στατιστικής, 
της θεωρίας της εξέλιξης, δεν θα αποκτήσουν 
γνώσεις που σχετίζονται με τα αντιβιοτικά, τα 
εμβόλια, τα σεξουαλικώς μεταδιδόμενα νοσή¬ 
ματα κ.ά. 

Η πρόταση του ΙΕΠ για το εξεταστικό εί¬ 
ναι ίδια με αυτήν του Σεπτέμβρη του 2018, κι ο 
υποτιθέμενος διάλογος που ακολούθησε ήταν 
για τα μάτια του κόσμου - όλα είναι προσυμ- 
φωνημένα και εναρμονισμένα με τις επιταγές 
της ΕΕ, του ΟΟΣΑ και του ΣΕΒ. Πιο συγκεκρι¬ 
μένα: α) υποχρεωτικά για όλους τους μαθητές 
θα είναι η Φυσική Αγωγή (2 ώρες), τα Θρη¬ 
σκευτικά (1 ώρα) και ένα μάθημα επιλογής (2 
ώρες), β) θα υπάρχουν τέσσερεις ομάδες προ¬ 
σανατολισμού με κοινό το μάθημα των Νέων 
Ελληνικών (6 ώρες, στην ουσία δύο μαθήματα, 


Έκθεση και Λογοτεχνία, που θα εξετάζονται 
μαζί) και τρία εξεταζόμενα εξάωρα μαθήμα¬ 
τα ανάλογα με την ομάδα προσανατολισμού 
(Αρχαία, Ιστορία, Κοινωνιολογία στις Ανθρω¬ 
πιστικές, Νομικές και Κοινωνικές Επιστήμες / 
Μαθηματικά, Φυσική, Χημεία στις Θετικές και 
Τεχνολογικές Σπουδές / Φυσική, Χημεία, Βι¬ 
ολογία στις Επιστήμες Υγείας / Μαθηματικά, 
Αρχές Οικονομικής Θεωρίας, Πληροφορική 
στην Οικονομία και Πληροφορική).Έτσι, μετά 
το κόψιμο της 7ης ώρας από όλες τις τάξεις 
του Δημοτικού, τη μείωση του ωρολογίου 
προγράμματος των Γυμνασίων έρχεται και η 
μείωση κατά 3 ώρες του εβδομαδιαίου ωρολο¬ 
γίου προγράμματος της Γ' Λυκείου (χωρίς να 
γνωρίζουμε τι θα ισχύσει για τις άλλες δύο τά¬ 
ξεις του Λυκείου), που θα καταλήξει σε μείωση 
οργανικών θέσεων εκπαιδευτικών και άρα σε 
μείωση των προσλήψεων αναπληρωτών και 
απολύσεις για τους μόνιμους. Έτσι, ταιριάζει 
γάντι και ντύνεται και με παιδαγωγικό μανδύα 
η «φωτισμένη» πρόταση του Γαβρόγλου για 
την έναρξη των μαθημάτων μία ώρα αργότερα 
στα Λύκεια! 

Προβλέπονται σε όλα τα μαθήματα εξετά¬ 
σεις πανελλαδικού τύπου (σφραγισμένα ονό¬ 
ματα, κοινά θέματα σε επίπεδο περιφέρειας και 
βαθμολόγηση γραπτών από άλλους καθηγη¬ 
τές) για την απόκτηση του Απολυτηρίου, με το 
οποίο θα μπορούν να εισάγονται σε τμήματα 
χαμηλής ζήτησης. Για την εισαγωγή στα τμή¬ 
ματα υψηλής ζήτησης οι μαθητές θα δίνουν 
πανελλαδικές εξετάσεις στα τέσσερα μαθήμα¬ 
τα. Ο προφορικός βαθμός θα συνυπολογίζεται 
με τους βαθμούς των πανελλαδικών μαθημά¬ 
των ενώ μένει να αποφασιστεί ποιο θα είναι το 


ποσοστό. 

Ακόμη δεν γνωρίζουν οι μαθητές της φε¬ 
τινής Γ' Λυκείου όλες τις «λεπτομέρειες» για 
τον τρόπο εισαγωγής τους σε πολλές σχολές, 
καθώς και το ποιες θα είναι οι σχολές που θα 
υπάρχουν στο φετινό μηχανογραφικό. 

Το αλαλούμ που επικρατεί οφείλεται στην 
εφαρμογή των μνημονιακών δεσμεύσεων του 
υπουργείου Παιδείας, που περιλαμβάνει αθρό- 
ες συγχωνεύσεις και καταργήσεις τμημάτων 
και σχολών και που αλλάζει δραματικά το 
τοπίο στην τριτοβάθμια εκπαίδευση. Ανακοι¬ 
νώνουν τώρα (τρεις μήνες πριν τις εξετάσεις) 
ποια θα είναι τα ειδικά μαθήματα στα οποία 
θα εξεταστούν οι μαθητές σε κάποια τμήμα¬ 
τα (π.χ. τμήμα τουρισμού στο Ιόνιο Πανεπι¬ 
στήμιο), αλλάζουν τον τρόπο εισαγωγής στα 
μουσικά τμήματα (ορίζουν νέα αντικείμενα 
και ύλη που δεν διδάσκονται στα δημόσια 
μουσικά λύκεια), επιπλέον ορίζουν ως εξετα¬ 
ζόμενα αντικείμενα μαθημάτων για τα οποία 
δεν υπάρχουν βιβλία και καθορισμένη ύλη με 
αποτέλεσμα οι μαθητές να διδάσκονται δια¬ 
φορετικά αντικείμενα και από διαφορετικά 
βιβλία. Με τον τρόπο αυτό η κυβέρνηση εντεί¬ 
νει το άγχος και την ανασφάλεια των μαθητών 
και των οικογενειών τους και υψώνει επιπλέον 
ταξικούς φραγμούς για τα παιδιά των φτωχών 
και λαϊκών οικογενειών, που δεν θα μπορέ¬ 
σουν να ανταποκριθούν οικονομικά στην ανα¬ 
ζήτηση ιδιαίτερων μαθημάτων, προκειμένου 
να ανταποκριθούν στις νέες απαιτήσεις μόλις 
τρεις μήνες πριν τις εξετάσεις. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 

Εργατική Πάλη 7 


Αύξηση του κατώτατου μισθού: Άνθρακες ο θησαυρός! 


Ο μνη μονιακός θ ίασος-κυ βέρ- 

νηση του ΣΥΡΙΖΑ στις 29 Γε¬ 
νάρη 2019 (4 χρόνια μετά την 
υπόσχεσή του για ΑΜΕΣΗ 
επαναφορά των μισθών στα 751 ευρώ), μέσω 
Υπουργικής Απόφασης, ανακοίνωσε την αύ¬ 
ξηση του κατώτατου μισθού κατά 10% (από 
586 στα 650 ευρώ μικτά τον μήνα) καθώς και 
την κατάργηση του υποκατώτατου μισθού 
(για τους εργαζόμενους κάτω των 25 χρό¬ 
νων). Το απύθμενο θράσος του πολιτικού 
απατεώνα Τσίπρα και της κουστωδίας του 
- που θριαμβολογούν ότι με την αύξηση του 
κατώτατου μισθού γίνεται το πρώτο βήμα 
για «να επανέλθουμε σε μια κανονικότητα», 
«για περιορισμό των ανισοτήτων», που φέρνει 
η «κυβέρνηση των πολλών και όχι τωνλίγων»- 
μόνο οργή προκαλεί στους εργαζόμενους, 
αφού η πραγματικότητα που βιώνουν είναι 
τελείως διαφορετική: 

1) Με την αύξηση του κατώτατου μισθού 
παγιώνεται το μνημονιακό καθεστώς (νόμος 
Βρούτση) όπου το ίδιο το αστικό κράτος θα 
ορίζει πλέον τον κατώτατο μισθό -ό πως 
ακριβώς γινόταν επί χούντας/- καταργώντας 
τις ελεύθερες συλλογικές διαπραγματεύσεις 
μεταξύ εργαζόμενων-εργοδοτών. Πρόκειται 
ξεκάθαρα για το πιο σκληρό χτύπημα, πέρα 
από το ύψους του μισθού, γιατί πλέον μονι¬ 
μοποιεί τον εξοβελισμό της οργανωμένης ερ¬ 
γατικής τάξης από κάθε διαπραγμάτευση με 
το κεφάλαιο, προωθώντας έτσι τη διάλυση, 
ουσιαστικά, του συνδικαλιστικού κινήματος 
και την πλήρη διαίρεση-εξατομίκευση των 
εργαζομένων. 

2) Με την ανακοίνωση η κυβέρνηση άφη¬ 
σε το σύνολο των εργαζομένων βορά στα 


δόντια των εργοδοτών, χωρίς να μπορεί αλλά 
ούτε και να θέλει να εφαρμόσει πραγματικά 
την αύξηση, μη παίρνοντας μέτρα προστασί¬ 
ας των εργαζομένων (απαγόρευση απολύσε¬ 
ων, μετατροπή των συμβάσεων από πλήρους 
απασχόλησης σε μερική ή εκ περιτροπής 
κλπ.). 

3) Μάλιστα, η συμμορία του Τσίπρα προ¬ 
χώρησε σε δώρα-παροχές προς τους εργοδό¬ 
τες σαν αντιστάθμισμα για την κατάργηση 
του υποκατώτατου μισθού, επιδοτώντας τους 
εργοδότες με 165 ευρώ περίπου κάθε μήνα για 
τις ασφαλιστικές εισφορές τους! Χρεώνοντάς 
τα δηλαδή πάλι στους ίδιους τους εργαζόμε¬ 
νους και τα φτωχά λαϊκά στρώματα. 

4) Μέσω της μείωσης του αφορολόγητου 
από το 2020 (από 8.636 σε 5.681 ευρώ), όλοι 
οι εργαζόμενοι, ακόμη και οι μερικά απασχο¬ 
λούμενοι, καθώς και οι χαμηλοσυνταξιούχοι, 
θα βάλουν βαθιά το χέρι στην τσέπη και από 
1-1-2020 θα επιστρέφουν πάνω από έναν 
ολόκληρο μισθό στην εφορία. 

Η απάντηση των εργοδοτών στην 
«αύξηση» - Μας οδηγούν σε ένα 
σύστημα «καθαρού» μισθού! 

Οι εργοδότες, εκμεταλλευόμενοι τους 
αντεργατικούς μνημονιακούς νόμους, δεν 
εφάρμοσαν την αύξηση του κατώτατου μι¬ 
σθού αλλά: 

1) Πριν ακόμα την ανακοίνωση της «αύ¬ 
ξησης», πολλοί εργοδότες προχώρησαν σε 
απολύσεις (τον Γενάρη είχαμε ρεκόρ στο 
ισοζύγιο απολύσεων-προσλήψεων σύμφω¬ 
να με το Σύστημα «Εργάνη»), ενώ αυξήθηκε 
κατακόρυφα και θα ενταθεί ακόμη περισσό¬ 
τερο η μετατροπή συμβάσεων από πλήρους 


απασχόλησης σε μερική ή εκ περιτροπής (ήδη 
αυξήθηκαν τον Γενάρη κατά 50% σε σχέση 
με τον Δεκέμβρη). Επίσης, για εκατοντάδες 
χιλιάδες εργαζόμενους που δουλεύουν υπο- 
ασφαλισμένοι, η αύξηση αποτυπώθηκε μόνο 
στη σύμβαση, αφού μειώθηκαν τα (μαύρα) 
χρήματα που παίρνουν στο χέρι. 

2) Οι εργοδότες προχωρούν ένα βήμα πε¬ 
ρισσότερο: ο ΣΕΒ, μαζί με τις περιφερειακές 
βιομηχανικές ενώσεις θεωρεί παράνομη την 
αύξηση του κατώτατου μισθού όσων είχαν 
κατοχυρώσει επίδομα 3ετίας το 2012, καθώς 
επισημαίνει πως το σχετικό επίδομα έχει κα- 
ταργηθεί από το 2014. Η Κομισιόν, στην 2η 
έκθεση για την ενισχυμένη εποπτεία στην 
Ελλάδα, εκτίμησε ότι «επί της αρχής» δεν 
ισχύουν από το 2014 τα επιδόματα τριετίας, 
παρόλο που η κυβέρνηση αποφάσισε, με ειδι¬ 
κή εγκύκλιο, να προβλέψει αύξηση και στους 
κατώτατους μισθούς των δικαιούχων επιδο¬ 
μάτων τριετίας. 

Επίσης, δεν έχει ανανεωθεί η Εθνική Γε¬ 
νική Συλλογική Σύμβαση Εργασίας (ΕΓΣΣΕ) 
για το 2019, όπου προβλέπεται και το επίδομα 
γάμου 10% επί του μικτού κατώτατου μισθού. 
Έτσι, αν δεν ανανεωθεί, δεν θα ισχύει το σχε¬ 
τικό επίδομα. Η ΕΓΣΣΕ έχει λήξει από τις 31 
Δεκεμβρίου 2018, ενώ η τρίμηνη μετενέργειά 
της λήγει στις 31/3/2019. Συνεπώς, μόνο έως 
τότε ισχύει το επίδομα γάμου. 

Πίσω από αυτές τις συντονισμένες επιθέ¬ 
σεις κρύβεται η σφοδρή επιθυμία των εργοδο¬ 
τών και όλων των μνημονιακών κανίβαλων 
να καταργήσουν κάθε έξτρα κατοχυρωμένη 
παροχή (κλαδικές συλλογικές συμβάσεις, τρι¬ 
ετίες, επίδομα γάμου, 13ος-14ος μισθός κ.λπ.) 
και να μας οδηγήσουν σε έναν αμετάβλητο 
μισθό για όλο τον εργασιακό βίο και κοινό για 


όλους τους εργαζόμενους (σύστημα «καθα¬ 
ρού» μισθού). 

Να μη ζήσουμε σαν δούλοι - 
Με τους αγώνες μας να τους 
σταματήσουμε! 

Οι εργαζόμενοι αντιλαμβάνονται ότι όχι 
μόνο δεν έχουμε βγει από τα μνημόνια αλλά 
έχουμε να αντιμετωπίσουμε ακόμη μεγαλύτε¬ 
ρες επιθέσεις. Είναι μονόδρομος να πάρουμε 
την κατάσταση στα χέρια μας. Να οργανω¬ 
θούμε παντού με επιτροπές και συνελεύσεις 
στους χώρους δουλειάς. Μόνο με μαχητικούς 
και ανυποχώρητους αγώνες μπορούμε να δι- 
εκδικήσουμε ό,τι μας στερούν τόσα χρόνια. 
Να ανατρέψουμε την άθλια κυβέρνηση ΣΥΡΙ- 
ΖΑ, αλλά και το υπόλοιπο πολιτικό μνημονι- 
ακό τσίρκο (ΝΔ, Ποτάμια, Λεβέντηδες, Χαμ¬ 
μένους κ.λπ.) που παίζουν τα εκλογικά τους 
παιχνίδια με τις ζωές και το μέλλον μας.-Να 
επιβάλλουμε σε κάθε χώρο εργασίας να πλη¬ 
ρωθούμε την πενιχρή αύξηση του κατώτατου 
μισθού. 

Να αγωνιστούμε και να διεκδικήσουμε: 

► Εθνική Γενική Συλλογική Σύμβαση 
υποχρεωτική για όλους, με 751 ευρώ 
βασικό μισθό, και όλα τα επιδόματα, 
τριετίες κ.λπ. 

► Πραγματική επαναφορά 
των ελεύθερων Συλλογικών 
Διαπραγματεύσεων. 

► Κλαδικές ΣΣΕ υποχρεωτικές για όλους. 
Ενότητα - Οργάνωση - Αγώνας στους 
χώρους δουλειάς. Εμπρός για Απεργίες 
που θα επιβάλλουν σε εργοδότες και 
μνημονιακούς πραγματικές αυξήσεις. 

■ Νίκος Κτενάς 


Απάτη η συμφωνία κυβέρνησης-τραπεζιτών 

για την πρώτη κατοικία 


Κ υβέρνηση και φιλικά ΜΜΕ, 
διαφημίζουν την πρόσφατη 
συμφωνία με τους τραπεζί¬ 
τες για την «προστασία» της 
πρώτης κατοικίας σαν ένα νέο φιλολαϊκό 
μέτρο. Στην πραγματικότητα, ζούμε για 
μία ακόμα φορά μια συντονισμένη προ¬ 
σπάθεια εξαπάτησης του ελληνικού λαού. 

Καταρχάς παραλείπουν να αναφέ¬ 
ρουν ότι το πλαίσιο που ίσχυε μέχρι τις 
28/2/2019, με τον νόμο Κατσέλη, ήταν 
πολύ καλύτερο αφού παρά τις αδυναμίες 
του εξασφάλιζε κάποια νομική προστασία 
σε υπερχρεωμένα λαϊκά νοικοκυριά. Με 
τη νέα συμφωνία δεκάδες χιλιάδες νοι¬ 
κοκυριά βγαίνουν εκτός οποιοσδήποτε 
ρύθμισης. Οι «τυχεροί» που πληρούν τα 
νέα πιο αυστηρά κριτήρια δεν εξασφαλί¬ 
ζουν την σωτηρία του σπιτιού τους αφού 
πρέπει να συνεχίσουν να είναι συνεπείς 
στην αποπληρωμή του δανείου. Για το 
δάνειο προβλέπεται ένα πολύ μικρό κού¬ 
ρεμα με βάση την πραγματική αξία του 
ακινήτου (την ίδια στιγμή που τα ίϊιικίδ 
τα αγοράζουν κουρεμένα έως 90%!) ενώ 
το επιτόκιο παραμένει σχετικά υψηλό, στο 
2,5%. Παράλληλα, η πολυδιαφημισμέ¬ 
νη επιδότηση στεγαστικού δανείου είναι 
πολύ χαμηλή και τα κριτήρια για ένταξη 
ακόμα πιο σκληρά. Τέλος αν κάποιος δα¬ 
νειολήπτης θέλει να προσφύγει δικαστικά 
για την προστασία του σπιτιού του, αυτό 
συνεπάγεται πολύ μεγάλο οικονομικό κό¬ 
στος το οποίο δεν μπορεί να το καλύψει 
σε καμία περίπτωση ένα υπερχρεωμένο 
νοικοκυριό. Όλα αυτά, έρχονται να προ¬ 


στεθούν σε ένα ήδη ασφυκτικό πλαίσιο 
για τους δανειολήπτες, αφού έχουν προ- 
ηγηθεί η αλλαγή του τρόπου διεξαγωγής 
των πλειστηριασμών, η ποινικοποίηση 
της δράσης ενάντια σε αυτούς και η δυ¬ 
νατότητα εξαγοράς στεγαστικών δανείων 
από ίππάδ. 

Πιο αναλυτικά με τη συμφωνία μεταξύ 
κυβέρνησης και τραπεζιτών για να εντα¬ 
χθεί κάποιος οφειλέτης σε ρύθμιση θα 
πρέπει: 

α) Το υπόλοιπο δανείου με προσημεί¬ 
ωση πρώτης κατοικίας να φθάνει έως τις 
130.000 ευρώ συμπεριλαμβανομένων των 
τόκων (αυτό καλύπτει 15-20% των δανει¬ 
οληπτών). 

β) Η αντικειμενική αξία του ακινήτου 
δεν πρέπει να ξεπερνά τις 250.000 ευρώ. 

γ) Το εισόδημα του δανειολήπτη να 
μην υπερβαίνει τις 12.500 ευρώ για τους 
άγαμους ή τις 21.000 ευρώ για τους έγ¬ 
γαμους, προσαυξημένο κατά 5.000 ευρώ 
για κάθε παιδί με ανώτατο όριο τις 36.000 
ευρώ. 

δ) Η προς ρύθμιση οφειλή να βρισκό¬ 
ταν ήδη σε καθυστέρηση 3 μηνών στις 
31/12/2018. 

ε) Η αντικειμενική αξία του συνόλου 
της ακίνητης περιουσίας να μην ξεπερνά 
το διπλάσιο της προ ρύθμιση οφειλής. 

στ) Η αποτίμηση των επενδύσεων και 
το ύψος των καταθέσεων, αθροιστικά, να 
μην ξεπερνούν το 50% της προς ρύθμιση 
οφειλής. 

Εφόσον πληρούνται τα κριτήρια αυτά, 
ο οφειλέτης θα μπαίνει σε ρύθμιση που 


περιλαμβάνει: Διάρκεια εξόφλησης έως 
25 έτη, με περιορισμό τα 80 έτη στην 
ηλικία του δανειολήπτη στη λήξη της 
περιόδου εξόφλησης, επιτόκιο ειιπΒοτ 3 
μηνών (περίπου 2%-2,5%), διαγραφή για 
το υπερβάλλον του 120% της εμπορικής 
αξίας της κύριας κατοικίας. Εάν ο δανειο¬ 
λήπτης καθυστερήσει την πληρωμή ενός 
ποσού ίσο με 3 μηνιαίες δόσεις, χάνει την 
προστασία και τη ρύθμιση. Ακόμα ο οφει¬ 
λέτης που θα κάνει αίτηση έχει δικαίωμα 
άρνησης στη ρύθμιση και προσφυγής στο 
δικαστήριο. Ωστόσο, μέχρι τη δίκη θα 
πρέπει να πληρώνει στην τράπεζα το 30% 
της παλαιάς του δόσης. Αν δεν το κάνει 
χάνει οριστικά την προστασία της κύριας 
κατοικίας του. 

Στην ουσία, το νέο πλαίσιο ευνοεί 
ξεκάθαρα τους τραπεζίτες οι οποίοι μπο¬ 
ρούν άμεσα να βάλουν χέρι σε δεκάδες χι¬ 
λιάδες ακίνητα και να εκβιάσουν άλλους 
τόσους δανειολήπτες. Η συμφωνία με 
τους τραπεζίτες θα συνοδευτεί με ένα ευ¬ 
ρύτερο σχέδιο για τα κόκκινα δάνεια που 
θα προβλέπει την δημιουργία ενός φορέα 
διαχείρισης «κόκκινων δανείων» με τον 
οποίο στην ουσία το κράτος θα χρεωθεί 
τα «κόκκινα δάνεια» και θα αφήσει τις 
τράπεζες «καθαρές» στα χέρια των ιδιω¬ 
τών! Ακόμα, με την κατάσταση των τρα¬ 
πεζών να είναι τραγική, δεν αποκλείεται 
σύντομα να έχουμε νέα ανακεφαλαιοποί- 
ηση, η οποία θα φέρει ακόμα χειρότερους 
όρους για τους δανειολήπτες και όπως 
και οι υπόλοιπες θα φορτωθεί στις πλάτες 
του ελληνικού λαού με νέα μνημόνια και 


§> 


σκληρά μέτρα. 

Ακόμη όμως και γι’ αυτή την πολύ 
κακή για τους δανειολήπτες συμφωνία 
δεν έχουν δώσει το «πράσινο» φως οι 
«θεσμοί». Η τηλεδιάσκεψη που έγινε την 
προηγούμενη εβδομάδα μεταξύ όλων των 
εμπλεκόμενων υπουργείων (Οικονομι¬ 
κών, Οικονομίας, Δικαιοσύνης), εκπρο¬ 
σώπων της Ελληνικής Ένωσης Τραπεζών 
(ΕΕΤ) και της Ευρωπαϊκής Κεντρικής 
Τράπεζας (ΕΚΤ) δεν κατέληξε σε συμ¬ 
φωνία. Η ΕΚΤ υποστηρίζει ότι ακόμα και 
αυτή η ελάχιστη προστασία θα ζημιώσει 
τις τράπεζες και απαιτεί πιο σκληρά κρι¬ 
τήρια. Αναμένεται νέα διάσκεψη αφού η 
συμφωνία αποτελεί προαπαιτούμενο για 
την εκταμίευση της δόσης του 1 δισ. ευρώ 
στο επόμενο ΕυΓθ§τοιιρ. 

Μπροστά σε αυτή την κατάσταση 
πρέπει να οργανώσουμε την αντίσταση 
μας σε κάθε γειτονιά. Ό,τι κι αν ψηφίζουν 
στη Βουλή των Μνημονίων, απαντάμε: 
Αγώνας Παντού, Κάτω η άθλια κυβέρνη¬ 
ση Τσίπρα - Ποτέ ξανά στην εξουσία οι 
παλιοί μνημονιακοί. Με επιτροπές αγώνα 
και δράσης σε κάθε γειτονιά. Να κάνουμε 
πράξη το σύνθημα «Κανένα σπίτι στα χέ¬ 
ρια τραπεζίτη»! 

Γ.Θ. 




























8 Εργατική Πάλη 


Φάκελος: Εκλογές 2019 


Μάρτιος 2019 


ΕΚΛΟΓΕΣ 2019 


Η επέμβαση της 0.ΚΛΕ. 


Η ΟΚΛΕ συμμετέχει 
αυτόνομα στις 
Ευρωεκλογές (Μάιος) 
και Βουλευτικές 
εκλογές, ενώ 
υποστηρίζει τα 
ψηφοδέλτια της 
Εργατικής Αντεπίθεσης 
στους δήμους του 
Γαλατσίου (Αθήνα) και 
των Αμπελοκήπων- 
Μενεμένης 
(Θεσσαλονίκη). 


Η ΟΚΔΕ συμμετέχει αυτόνομα στις 
Ευρωεκλογές (Μάιος) και Βουλευτικές 
εκλογές, ενώ υποστηρίζει τα ψηφοδέλ¬ 
τια της Εργατικής Αντεπίθεσης στους 
δήμους του Γαλατσίου (Αθήνα) και των 
Αμπελοκήπων-Μενεμένης (Θεσσαλο¬ 
νίκη): 

- Για να καταγγείλει και να αγωνι¬ 
στεί ενάντια σε όλους αυτούς που οδή¬ 
γησαν την οικονομία στην χρεοκοπία, 
επέβαλλαν τα Μνημόνια, ευθύνονται 
για την ανεργία και την εξαθλίωση του 
ελληνικού λαού, την καταστροφή των 
συστημάτων υγείας, παιδείας, κοινω¬ 
νικής ασφάλισης. Το πολιτικό τσίρκο, 
αυτό το άθλιο και καταγέλαστο πολι¬ 
τικό προσωπικό, που βουτηγμένο στην 
ανυποληψία, τη διαφθορά, τα σκάνδα¬ 
λα και την ανηθικότητα ξέρει μόνο να 
λοιδορεί, να εξαπατά, να εκβιάζει, να 
τρομοκρατεί και να κατακλέβει τους ερ¬ 
γαζόμενους και τα φτωχά λαϊκά στρώ¬ 
ματα - ενώ εξυπηρετεί τα συμφέροντα 
των καπιταλιστών, των πλουσίων, των 
ιμπεριαλιστών. 

- Για να καταγγείλει ιδιαίτερα τον 
Τσίπρα και τον ΣΥΡΙΖΑ. Που είναι οι 
κύριοι υπεύθυνοι για τη διάλυση του 
αντιμνημονιακού μπλοκ που είχε δημι- 
ουργηθεί στους αγώνες του 2010-12. 
Για το 3° Μνημόνιο Τέρας και τους αμέ¬ 
τρητους μνημονιακούς νόμους, την πε¬ 
ραιτέρω οικοδόμηση και ενίσχυση του 


μνημονιακού καθεστώτος, ενός Νέου 
Συστήματος Εκμετάλλευσης ενάντια 
στους εργαζόμενους. Για την υποθήκευ¬ 
ση του ελληνικού λαού στους δανειστές 
ιμπεριαλιστές ως υποτελή μιας Αποικί¬ 
ας Χρέους. Τσίπρας/ΣΥΡΙΖΑ κυβέρνη¬ 
σαν συνεργαζόμενοι και με όποιον άλλο 
ήταν «πρόθυμος» για κάθε είδους ψήφο 
στη βουλή και αθλιότητα (ΝΔ, ΑΝΕΛ, 
ΚΙΝΑΛ, Ποτάμι, Λεβέντης), με διαρ¬ 
κή μικρά και μεγάλα κοινοβουλευτικά 
πραξικοπήματα, καταργώντας κάθε έν¬ 
νοια εθνικής και λαϊκής κυριαρχίας. Με 
το τεράστιο ψέμα της «εξόδου από τα 
Μνημόνια», παραδίδουν τον ελληνικό 
λαό στους εκβιαστές των αγορών, στους 
γύπες του χρηματοπιστωτικού κεφαλά- 
ιου. Για να εξαπατούν τον ελληνικό λαό 
παρουσιάζονταν ως «Αριστερά» και 
τώρα επικαλούνται ένα «προοδευτικό 
μέτωπο» με κάθε κουρέλι της πολιτικής. 

- Για να αναδείξει την πραγματική 
κατάσταση, την τεράστια κρίση της 
οικονομίας και του ελληνικού καπιτα¬ 
λισμού, που παρά την προπαγάνδα του 
ΣΥΡΙΖΑ και όλων των μνημονιακών 
βαθαίνει. Να προειδοποιήσει για τη νέα, 
τεράστια επίθεση στους εργαζόμενους, 
που έχει ήδη ξεκινήσει και θα οργιάσει 
μετά τις εκλογές, με συνθήματα όπως 
«μείωση του κράτους» και «αποφυγή 
της χρεοκοπίας», «υπεράσπιση της πα¬ 
τρίδας» και «απόκρουση των εθνικών 
κινδύνων». Οδηγώντας σε ακόμα μεγα¬ 
λύτερη κατάρρευση το βιοτικό επίπεδο 
και τα στάνταρντ ζωής του ελληνικού 
λαού: 

- Με ένα νέο κύμα ιδιωτικοποίησης 
και διάλυσης των δημόσιων υποδομών 
και κοινωνικών υπηρεσιών. Με την αρ¬ 
παγή σπιτιών από τους τραπεζίτες και 
τα ίϊιπάδ. Με το Νέο Σύστημα Εκμε¬ 
τάλλευσης, που γίνεται όλο και χειρό¬ 
τερο, παραδίδοντας τους εργαζόμενους 
γυμνούς στον δεσποτισμό του κεφαλαί¬ 
ου, μετατρέποντάς τους σε σύγχρονους 
δούλους. 

- Με τον τυχοδιωκτικό, επικίνδυνο, 
πολεμοκάπηλο Εθνικισμό της ελλη¬ 
νικής αστικής τάξης. Που επιχειρεί να 
αποπροσανατολίσει τον ελληνικό λαό, 
να μας βάλει πρώτους στην υπηρεσία 
των σχεδίων ΗΠΑ-ΝΑΤΟ-ΕΕ στην πε¬ 
ριοχή, στήνοντας επιθετικούς «άξονες» 
με τα πιο αντιδραστικά καθεστώτα. 

- Με ένα ακόμα πιο ζοφερό Κρά¬ 
τος Εκτακτης Ανάγκης, με πυλώνες 
τα ΜΑΤ, μια αυτόνομημένη δικαστι¬ 
κή εξουσία, τις κρατικές συμμορίες και 
εφεδρεία τους φασίστες της Χρυσής 
Αυγής. Με σημαία το «Νόμος και Τάξη» 
και τα «εγκλήματα της Αριστερός» (στα 
οποία έστρωσε τον δρόμο ο Τσίπρας/ 
ΣΥΡΙΖΑ). Με διαρκείς επιθέσεις στην 
ιστορία, τις παραδόσεις, τις αξίες του 
εργατικού κινήματος. Με την έξαρση 
του ρατσισμού και της ξενοφοβίας, όχι 
μόνο από τους διάφορους ακροδεξιούς 
αλλά κυρίως από την κτηνώδη μετα¬ 
χείριση των προσφύγων/μεταναστών 
με τη συμφωνία ΕΕ-Τουρκίας. Με την 
προσπάθεια μιας αντιδημοκρατικής και 


ακροδεξιάς μετατόπισης όλης της πολι¬ 
τικής ζωής, στησίματος νέων αντιδρα¬ 
στικών πολιτικών μορφωμάτων. 

- Για να παλέψει ενάντια σε κάθε 
τεχνητό, κάλπικο δίλημμα ποιος είναι 
το «μικρότερο κακό». Να αναδείξει ότι 
ΣΥΡΙΖΑ, ΝΔ κ.ά. έχουν κοινό πρόγραμ¬ 
μα και πολιτική, τα Μνημόνια και την 
επικίνδυνση πρόσδεση στους ιμπερια¬ 
λιστές. Ότι όποια κι αν είναι η επόμενη 
κυβέρνηση, θα είναι χειρότερη, γιατί η 
κρίση χειροτερεύει. 

- Για να αναδείξει την ανάγκη να 
συγκρουστούμε με τον ζουρλομανδύα 
του Ευρώ, το τέρας της καπιταλιστι- 
κής/ιμπεριαλιστικής ΕΕ, τα δόγματα 
της «δημοσιονομικής πειθαρχίας» και 
των «μεταρρυθμίσεων». Η ΕΕ βρίσκε¬ 
ται σε αποσύνθεση, που γεννάει μόνο 
αντεργατικές επιθέσεις, ασύλληπτες 
κοινωνικές ανισότητες, αντιδημοκρα- 
τική αναδίπλωση, καταστολή και πολι¬ 
τικά πραξικοπήματα, ρατσισμό, άνοδο 
της ακροδεξιάς, εστίες συγκρούσεων, 
κίνδυνο νέων πολέμων. Μόνη διέξοδος 
είναι ο συντονισμός και η κοινή πάλη 
των εργατικών και λαϊκών αγώνων σε 
όλη την Ευρώπη, για την έξοδο της χώ¬ 
ρας μας από Ευρώ/ΕΕ, για τη διάλυση 
της αντιδραστικής ΕΕ, για μια Ευρώπη 
ενωμένη, δημοκρατική, ριζοσπαστική, 
Σοσιαλιστική. 

- Για να αναδείξει και να υπερασπί¬ 
σει τους Αγώνες των εργαζομένων, των 
φτωχών λαϊκών στρωμάτων και της νεο¬ 
λαίας, τη μόνη διέξοδο. Ενάντια σε κάθε 
ηττοπάθεια και αυταπάτη. Ενάντια στη 
συστηματική εκστρατεία όλων των μη¬ 
χανισμών του συστήματος να αποσιω¬ 
πήσουν και να συκοφαντήσουν αυτούς 
τους αγώνες, για ρίξουν στο περιθώριο 
μιας ματαιότητας τη μεγάλη πλειοψηγία 
της ελληνικής κοινωνίας. 

- Για να συγκρουστεί με την αθλιότη¬ 
τα -ειδικά προεκλογικά- μιας πολιτικής 
ζωής γεμάτης ψέματα, σκανδαλολογία, 
κούφια πόλωση. Για να βοηθήσουμε να 
έρθει στην επιφάνεια η φωνή όσων δεν 
έχουν φωνή, ο φόβος και οι αγωνίες, τα 
αισθήματα ταπείνωσης και αδιεξόδου 
αλλά και υπόκωφης οργής, αναζήτηση 
μιας ριζικής ανανέωσης των εργαζομέ¬ 
νων, φτωχών λαϊκών στρωμάτων και 
νέων. 

- Για να δείξει ότι η ρίζα του κακού 
είναι η κρίση του ίδιου του καπιτα¬ 
λισμού, η λογική και το σύστημα της 
εκμετάλλευσης και καταπίεσης, ο αντα¬ 
γωνισμός, το κέρδος, η ατομική ιδιοκτη¬ 
σία στα μέσα παραγωγής. Που γεννάνε 
τρομακτικές απειλές για το μέλλον της 
ανθρωπότητας από τους εξοπλισμούς, 
τα πυρηνικά, την οικολογική καταστρο¬ 
φή. Η δύναμη του κεφαλαίου, οι τοκο¬ 
γλύφοι των αγορών, οι ιμπεριαλιστές, 
η ΕΕ, οι μηχανισμοί καταστολής και ο 
πόλεμος (που σ’ αυτά όλο και πιο πολύ 
αναζητά τη σωτηρία του το καπιταλι¬ 
στικό σύστημα) δεν αντιμετωπίζονται ή 
δεν αμβλύνονται μόνο με μια πολιτική 
αλλαγή -όπως είχε υποσχεθεί ο ΣΥΡΙ- 
ΖΑ- ή με την χρεοκοπημένη πολιτική 

των ρεφορμιστών του ΚΚΕ. Η μοναδική διέ¬ 
ξοδος βρίσκεται στη ρήξη με το σύστημα, στην 
επαναστατική ανατροπή, στην εγκαθίδρυση 
της εξουσίας των εργαζόμενων μαζών, μιας 
Σοσιαλιστικής Δημοκρατίας. 

- Για να αναδείξει την ανάγκη οι εργαζό¬ 
μενοι, οι νέοι, οι αγωνιστές του κινήματος να 
κάνουμε μια τομή στη λογική και την πρακτι¬ 
κή μας. Να προβάλλει μια συγκροτημένη επα¬ 
ναστατική πολιτική, που να ανταποκρίνεται 
πραγματικά στην τεράστια κρισιμότητα της 
περιόδου: 

- Μια ενωτική πολιτική, όχι σε εκλογικί- 
στικη βάση, αλλά με σύνθημα Ενότητα στους 
Αγώνες, Αγώνας για την Ενότητα, που είναι 
πρωταρχικός όρος για την Ανασυγκρότηση- 
Ανασύνθεση του Εργατικού Κινήματος. 

- Ένα ριζοσπαστικό, ταξικό Πρόγραμμα 
Σωτηρίας. Ένα πραγματικό Μεταβατικό Πρό¬ 
γραμμα, για τη διαγραφή του χρέους, την έξοδο 
από Ευρώ/ΕΕ/ΝΑΤΟ, τις εθνικοποιήσεις με ερ¬ 
γατικό έλεγχο στην οικονομία. Για την ενότη¬ 
τα και αυτοοργάνωση των εργαζομένων, ώστε 
να προετοιμαστεί πραγματικά μια νικηφόρα 
σύγκρουση με το καπιταλιστικό σύστημα και 
το αστικό κράτος. Με αποκορύφωμα μια άλλη 
δομή εξουσίας, μια επαναστατική Κυβέρνηση 
των Εργαζομένων, μέσα από την κινητοποίηση 
και τους αγώνες των μαζών, που θα ανοίξει τον 
δρόμο στη μόνη εναλλακτική, το Σοσιαλισμό. 

Η ΟΚΔΕ κατεβαίνει στις εκλογές μιλώντας 
την γλώσσα της αλήθειας, όπως έκανε πάντα. 
Όποιος υπόσχεται συμβόλαια με τη νίκη, ή 
έστω μια ανώδυνη ανακούφιση, μέσα από τον 
κοινοβουλευτικό δρόμο, από έναν εκλογικί- 
στικο κρετινισμό, είναι πολιτικά επικίνδυνος, 
θα φέρει μόνο νέες διαψεύσεις και ήττες. Οι 
σύγχρονες χούντες δεν πέφτουν με κάλπες και 
εύπεπτα εκλογικά σχήματα, αλλά με ταξικούς 
αγώνες, εξεγέρσεις, προλεταριακές επαναστά¬ 
σεις. Οι μικροί και μεγάλοι αγώνες σήμερα σε 
όλο τον κόσμο και στη χώρα μας (π.χ. Κίτρινα 
Γιλέκα) δείχνουν ότι οι εργαζόμενοι αντιστέ¬ 
κονται και παλεύουν, ότι εκρήξεις μεγατόνων 
βρίσκονται μπροστά μας. Που όμως απαιτούν 
σχέδιο και οργάνωση για να μην σπαταλη- 
θούν, όχι κάποια μεσοβέζικη συγκόλληση για 
να ακουμπήσουμε μια ελπίδα ή ψήφο. Η ΟΚΔΕ 
θέλει να αναδείξει την ανάγκη οικοδόμησης 
μιας νέας Επαναστατικής Δύναμης. Που δεν 
θα υποκύπτει ή θα προδίδει τους εργαζόμε¬ 
νους στην πρώτη δυσκολία, δεν θα τρέχει με 
κάθε ευκαιρία πίσω από «ξένες σημαίες». Που 
δεν θα την αλέσει η κρίση, όπως τόσα άλλα 
πλαδαρά εκλογικίστικα σχήματα, αλλά θα εί¬ 
ναι η αιχμή του εργατικού κινήματος. 

Η συμμετοχή της ΟΚΔΕ στις εκλογές είναι 
μια συνέχεια της καθημερινής πάλης της, με 
τα κείμενα, τις αναλύσεις, την πρακτική, τους 
αγώνες της. Το ψηφοδέλτιο της ΟΚΔΕ δεν 
έχει καμία σχέση με τους επαγγελματίες και 
τα τζάκια της πολιτικής. Σ’ αυτό συμμετέχουν 
εργαζόμενοι, άνεργοι και νέοι συνδικαλιστές 
και αγωνιστές, με σημαντική δράση στα κινή¬ 
ματα και τους αγώνες - και ιδιαίτερα από το 
πιο σκληρά εκμεταλλευόμενο κομμάτι, που βι- 
ώνει το Νέο Σύστημα Εκμετάλλευσης, που μέ¬ 
νει στην αφάνεια από τα ΜΜΕ, την «επίσημη» 
πολιτική, την συνδικαλιστική γραφειοκρατία, 
τους ρεφορμιστές. Είναι μια χρήσιμη επιλογή 
για τους εργαζόμενους, τα φτωχά λαϊκά στρώ¬ 
ματα και τη νεολαία, για τους αγωνιστές του 
εργατικού κινήματος που αναζητούν διέξοδο 
στη σημερινή κατάσταση. Ενίσχυση της ΟΚΔΕ 
σημαίνει ενίσχυση της επαναστατικής πολιτι¬ 
κής, των δυνατοτήτων για μια συνολικά άλλη 
πορεία στο κίνημα και την Αριστερά, για έναν 
Σοσιαλισμό που δεν θα έχει σχέση με τις στα¬ 
λινικές δικτατορίες. 


12ο ΣΥΝΕΔΡΙΟ ΚΝΕ 



Η αναμονή των αποτελεσμάτων ενός συνε¬ 
δρίου του ΚΚΕ ή της ΚΝΕ ασφαλώς και 
δεν προκαλεί κάποια αγωνία. Όπως συμ¬ 
βαίνει κάθε φορά, έτσι και τώρα, οι θέσεις 
του απερχόμενου Κεντρικού Συμβουλίου (ΚΣ) εγκρίθη- 
καν ομόφωνα από το σώμα του 12 ου Συνεδρίου της ΚΝΕ, 
που πραγματοποιήθηκε τον Φλεβάρη. Ωστόσο, πίσω από 
αυτή τη φαινομενικά ατσαλένια ομοψυχία και αποφασι¬ 
στικότητα, η πραγματική ζωή και οι απαιτήσεις της περι¬ 
μένουν στη γωνία τη νεολαία του ΚΚΕ. 

Η δράση της ΚΝΕ και ο πολιτικός προσανατολι¬ 
σμός της, όπως αποδεικνύεται τόσο από την καθημερινή 
εμπειρία όσο και από την απόφαση του Συνεδρίου της, 
βρίσκονται σε κρίσιμο σταυροδρόμι: 

α) Η ταλάντευση ανάμεσα στην «αριστερή» ή και 
αριστερίστικη στροφή που πραγματοποιεί στα λόγια το 
ΚΚΕ την τελευταία δεκαετία από τη μία, και η ολοένα 
και πιο σκληρή, μονολιθική, δεξιά πρακτική του από την 
άλλη, δημιουργούν μια αφόρητη αντίφαση, μια παραφω¬ 
νία που δεν μπορεί να κρυφτεί πλέον. 

Παρόλο που τα ντοκουμέντα του ΚΚΕ — και πολύ 
περισσότερο της ΚΝΕ— ποτέ δεν φημίζονταν για την 
προσπάθειά τους να κάνουν μια βαθιά ή έστω ουσιαστι¬ 
κή ανάλυση της πραγματικής κατάστασης, η απόφαση 
του 12 ου Συνεδρίου ξεπερνά κάθε προηγούμενο. Είναι 
ηχηρή η απουσία οποιασδήποτε αναφοράς, έστω και δη¬ 
μοσιογραφικής, στην παγκόσμια οικονομική κρίση, στις 
νέες εξελίξεις (καλύπτονται όλα με ένα γενικό κι αόριστο 
«όξυνση των ιμπεριαλιστικών αντιθέσεων»), στην ιδιαί¬ 
τερη κρίση-κατάρρευση του ελληνικού καπιταλισμού. 
Ακόμα πιο ηχηρή, η έλλειψη αναφοράς στις διεργασίες 
που γίνονται στο παγκόσμιο εργατικό κίνημα, με πιο 
χτυπητό παράδειγμα τα «Κίτρινα Γιλέκα» στη Γαλλία. 

Η αντικατάσταση όλων αυτών με ένα κατεβατό νου¬ 
θεσιών, κατηγορικών προσταγών και αναμασήματος πα¬ 
λιών τσιτάτων του κομμουνιστικού κινήματος («ο κομ¬ 
μουνισμός είναι τα νιάτα του κόσμου» κ.λπ.) δεν μπορεί 
να κρύψει την πραγματική αδυναμία παραγωγής μιας 
συγκεκριμένης —πόσο μάλλον μαρξιστικής — πολιτικής 
για τη σημερινή περίπλοκη κατάσταση. 

β) Ίσως το μόνο σημείο όπου υπάρχει όντως μια πο¬ 
λιτική αναφορά είναι αυτό που αναφέρει: «Η κατάσταση 
που ζούμε οι νέοι σήμερα δεν πρόκειται ν’ αλλάξει, επει¬ 
δή η καπιταλιστική οικονομία στην Ελλάδα πέρασε σε 
φάση ανάκαμψης από την κρίση που ξέσπασε το 2009. 
Οφείλεται σε αναδιαρθρώσεις αναγκαίες για το κεφάλαιο, 
για τον καπιταλιστικό ανταγωνισμό, γι αυτό είχαν δια¬ 
κηρυχτεί και προ κρίσης, στον έναν ή στον άλλο βαθμό 
προωθούνται και σε άλλες χώρες». 

Η ΚΝΕ, στο πλευρό του ΚΚΕ, δίνει και πάλι πρώτη 
τα διαπιστευτήριά της. Είναι η πολιτική δύναμη που ανα¬ 
παράγει πρώτη και καλύτερη το αφήγημα του ελληνικού 
αστισμού: η κρίση τελείωσε, η ανάπτυξη έρχεται. Φυσι¬ 
κά, θα είναι άδικη, σκληρή, ταξική, αλλά ωστόσο υπάρ¬ 
χει: ο καπιταλισμός αυτορυθμίζεται, ξεπερνά τις κρίσεις 
του. 

γ) Στο τελευταίο συνέδριο του ΚΚΕ πολλοί αριστεροί 
εντυπωσιάστηκαν από τις βερμπαλιστικές διατυπώσεις 
για τη στάση του σε έναν επικείμενο πόλεμο, για την 
παρρησία με την οποία δήλωνε ότι σκοπός του θα είναι 


να τον μετατρέψει σε εμφύλιο, ταξικό κ.λπ. Αυτά βέβαια 
γρήγορα αντικαταστάθηκαν από μια βαθιά υπόκλιση 
στον εθνικισμό και τα «κυριαρχικά δικαιώματα» της Ελ¬ 
λάδας, στην κατάπτυστη θέση για τη μη ύπαρξη μακε¬ 
δονικής εθνότητας, αλυτρωτισμού των Σκοπιών κ.λπ. Η 
ΚΝΕ έρχεται εδώ να υπερθεματίσει: «Σε αυτόν τον αγώ¬ 
να θα πρωτοστατήσουμε, στο πλευρό του Κόμματός μας, 
για να βγουν μισθωτοί και συνταξιούχοι, βιοπαλαιστές 
αγρότες και αυτοαπασχολούμενοι, τα παιδιά τους, νικη¬ 
τές απέναντι τόσο σε κάθε πιθανό ξένο εισβολέα όσο και 
απέναντι στην καπιταλιστική εξουσία της εκμετάλλευσης 
και των πολέμων ή της δήθεν “ειρήνης με το πιστόλι στον 
κρόταφο ” των λαών». 

δ) Η οργανωτική κατάσταση της ΚΝΕ, παρά την τε¬ 
χνητή αισιοδοξία που καλλιεργούν τα ντοκουμέντα του 
Συνεδρίου, δεν είναι καλή. Η αλήθεια είναι ότι, φαινομε¬ 
νικά, ΚΚΕ και ΚΝΕ είχαν τα τελευταία χρόνια μια «χρυ¬ 
σή ευκαιρία» να αναπτυχθούν. Αυτοί οι μόνιμα απόντες 
από τους αγώνες των εργαζομένων και της νεολαίας, 
αυτοί που έσπευδαν σε κάθε αγωνιστική ανάταση να 
κουνήσουν το δάχτυλο, να βρουν ψεγάδια, να σπείρουν 
την απογοήτευση σε όσους αποφάσιζαν να αγωνιστούν, 
ακόμα και να παίξουν τον ρόλο του πυροσβέστη του κι¬ 
νήματος όπου μπορούσαν, φάνηκαν να «δικαιώνονται» 
μετά την αναμενόμενη προδοσία του ΣΎΡΙΖΑ. Προσπά¬ 
θησαν να την αξιοποιήσουν, όχι για να βγουν τα κατάλ¬ 
ληλα διδάγματα, αλλά για να πουν «εμείς τα λέγαμε», 
εννοώντας φυσικά ότι όλοι αυτοί οι αγώνες που δόθη¬ 
καν το προηγούμενο διάστημα δεν είχαν κανένα νόημα. 
Επιπλέον ώθηση σε αυτό τούς έδωσε και η στάση των 
περισσότερων οργανώσεων της άκρας αριστεράς, που, 
σχεδόν με το στανιό, παρά την καθημερινή εμπειρία που 
αποκόμιζαν φοιτητές και εργαζόμενοι, παρουσίαζαν το 
ΚΚΕ σαν μια αγωνιστική, αριστερή, ταξική δύναμη και 
όχι ως έναν ρεφορμιστικό μηχανισμό, τροχοπέδη για την 
ανάπτυξη του κινήματος. 

Σήμερα, καθώς πλησιάζουμε σε ένα πρώτο κλείσιμο 
του κύκλου που άνοιξε με την προσχώρηση του ΣΥΡΙΖΑ 
στο μνημονιακό μπλοκ, τα αποτελέσματα που μετρούν 
το ΚΚΕ και η ΚΝΕ είναι πάρα πολύ ισχνά. Η «ευκαιρία» 
μάλλον χάθηκε και το σχέδιό τους να εξαφανίσουν ό,τι 
βρίσκεται στα αριστερά τους και να παρουσιάζονται σαν 
η μόνη δύναμη με αναφορά στους αγώνες και το κίνημα 
απέτυχε παταγωδώς. 

Στη νέα κατάσταση που ανοίγεται μπροστά μας, στην 
εποχή των αιώνιων μνημονίων, η εργατική τάξη και η νε¬ 
ολαία θα προσεγγίζουν και πάλι, αργά και βασανιστικά, 
τη μόνη πραγματική εναλλακτική που έχουν στα χέρια 
τους, την ανάπτυξη της αυτοοργάνωσης και των αγώ¬ 
νων τους. Σε αυτή τη διαδικασία η ΚΝΕ δεν έχει να παί¬ 
ξει κάποιον ρόλο, πέρα από το να προσπαθήσει να απο- 
τελέσει ανάχωμα. Είναι σίγουρο ότι οι προσπάθειές της 
θα συντριβούν και πάλι από το ίδιο το κίνημα. Για τους 
αγωνιστές και τις οργανώσεις που αναφέρονται ειλικρινά 
στο κίνημα και την επανάσταση, αποτελεί σημαντικό κα¬ 
θήκον, από τώρα, η καταπολέμηση των ρεφορμιστικών 
αυταπατών που σκορπάει. Η αλλαγή των συσχετισμών 
σε βάρος των ρεφορμιστών και υπέρ των επαναστατικών 
ιδεών αποτελεί βασικό όρο για τη νίκη των αγώνων. 

■ Γιάννης Σμυρλής 

Δη μοψήφισμα για νέο Σύνταγμα στην Κούβα 

Θεσμική κατοχύρωση της στροφής στον καπιταλισμό 



Σ τις 24 Φλεβάρη πραγματο¬ 
ποιήθηκε δημοψήφισμα στην 
Κούβα για την επικύρωση του 
νέου Συντάγματος της χώ¬ 
ρας. Η συμμετοχή έφτασε στο 84,4%. Το 
86,85% (λίγο παραπάνω από 6,8 εκατομ¬ 
μύρια ψηφοφόροι) ψήφισε «Ναι», 9% (πε¬ 
ρίπου 700.000) ψήφισε «Όχι», ενώ οι υπό¬ 
λοιποι έριξαν στην κάλπη λευκό ή άκυρο. 

Ανεξάρτητα από το πολιτικό περιεχό¬ 
μενο της συνταγματικής αλλαγής, αξίζει 
να σταθούμε στις δημοκρατικές διαδι¬ 
κασίες διαμόρφωσης του τελικού κειμέ¬ 
νου που δόθηκε στον λαό προς έγκριση, 
οι οποίες βέβαια είναι αδιανόητες για τις 
καπιταλιστικές «δημοκρατίες». Αρχικά, 
καταρτίστηκε από την κυβέρνηση ένα 
προσχέδιο Συντάγματος, που εγκρίθηκε 
από την Εθνοσυνέλευση τον Ιούλη του 
2018. Στη συνέχεια, το κείμενο υποβλή¬ 
θηκε σε δημόσια συζήτηση από τις 13 Αυ- 
γούστου μέχρι τις 15 Νοέμβρη, με συμμε- 
τοχή σχεδόν 9 εκατομμυρίων ανθρώπων 
σε 133.000 συναντήσεις στην Κούβα και 
στο εξωτερικό. Όπως ανακοινώθηκε, κα¬ 
τατέθηκαν πάνω από 780.000 προτάσεις, 
τροποποιήσεις, προσθήκες και διαγραφές 
στα 224 άρθρα του σχεδίου Συντάγματος 
και άλλαξε το 60% του αρχικού κειμένου. 
Το τροποποιημένο κείμενο, με 229 άρθρα, 
επανήλθε στην Εθνοσυνέλευση και εγκρί¬ 
θηκε ομόφωνα από τους 583 βουλευτές 
(19 απούσιαζαν), πριν τεθεί σε δημοψήφι¬ 
σμα. 

Το νέο Σύνταγμα στο προοίμιο διαβε- 
βαιώνει για τον «σοσιαλιστικό χαρακτήρα 
της χώρας που είναι αμετάκλητος» και 
διατηρεί τον στόχο της οικοδόμησης του 
κομμουνισμού (κάτι που είχε αφαιρεθεί 
στο προσχέδιο και επανήλθε μετά από τη 
δημόσια συζήτηση). Επίσης, επαναβεβαι¬ 
ώνει τον ηγετικό ρόλο του Κομμουνιστι¬ 
κού Κόμματος στη διεύθυνση της κοινω¬ 
νίας. Εκτός από τον Πρόεδρο, θεσπίζεται 
θέση πρωθυπουργού καθώς και όριο πα¬ 
ραμονής και στα δύο αξιώματα μέχρι δύο 


πενταετίες, ενώ οι εκλεγόμενοι πρέπει να 
είναι από 35 μέχρι 60 χρόνων όταν ξεκι¬ 
νούν την πρώτη τους θητεία. Όσον αφορά 
όμως την ιδιοκτησία στα μέσα παραγω¬ 
γής, εκτός από τη «σοσιαλιστική παλλα¬ 
ϊκή», τη «συνεταιριστική» και την ιδιο¬ 
κτησία των «πολιτικών και κοινωνικών 
λαϊκών οργανώσεων», αναγνωρίζεται η 
«ιδιωτική» και η λεγάμενη «μεικτή» ιδιο¬ 
κτησία. Έτσι, ενώ σύμφωνα με το Σύνταγ¬ 
μα η «σοσιαλιστική ιδιοκτησία στα μέσα 
παραγωγής» παραμένει η κύρια οικονο¬ 
μική μορφή, κατοχυρώνεται η λειτουργία 
της «ελεύθερης αγοράς» και το κράτος 
καλείται να παίξει ρόλο «ρυθμιστή της 
αγοράς, ώστε να εξυπηρετεί την κοινω¬ 
νία». Επιπλέον, η δραστηριότητα του ξέ¬ 
νου κεφαλαίου χαρακτηρίζεται «σημαντι¬ 
κό στοιχείο για την οικονομική ανάπτυξη 
της χώρας». Τέλος, στο νέο Σύνταγμα της 
Κούβας περιλαμβάνονται σημαντικά άρ¬ 
θρα που κατοχυρώνουν βασικά ατομικά 
δικαιώματα και ελευθερίες και ενισχύουν 
τις αρμοδιότητες των λαϊκών οργάνων το¬ 
πικής αυτοδιοίκησης. 

Η αλήθεια είναι πως και στην περί¬ 
πτωση της Κούβας, όπως σχεδόν πάντα 
όταν σε οποιαδήποτε χώρα και καθεστώς 
αλλάζει ο συνταγματικός χάρτης, κατο¬ 
χυρώνονται σε θεσμικό επίπεδο νέα οικο¬ 
νομικά, κοινωνικά και πολιτικά δεδομένα, 
τα οποία όμως έχουν ήδη διαμορφωθεί. Η 
ηγεσία του κουβανικού ΚΚ, επί προεδρίας 
του Ραούλ Κάστρο (αδελφού του αποβι- 
ώσαντος Φιντέλ) και του Μιγκέλ Ντίας 


Κανέλ (διαδέχτηκε τον Ραούλ τον Απρίλη 
του 2018), έχει εδώ και πολλά χρόνια ανοί¬ 
ξει τις πόρτες για τη διείσδυση των ξένων 
«επενδυτών» και γενικά των καπιταλιστι¬ 
κών οικονομικών σχέσεων. Σημαντικές 
υποδομές της Κούβας παραχωρήθηκαν σε 
ξένες εταιρείες με μακροχρόνιες συμβά¬ 
σεις εκμετάλλευσης, ενώ εκτάσεις γης μι¬ 
σθώνονται μέχρι και για 99 χρόνια! Η πιο 
σκανδαλώδης παραχώρηση στο κεφάλαιο 
ήταν οι «ζώνες ελεύθερου εμπορίου», στις 
οποίες οι επενδυτές απαλλάσσονται από 
φόρους για 12 χρόνια και έχουν έκπτωση 
50% για άλλα 5, ενώ οι μισθοί είναι πολύ 
χαμηλότεροι σε σχέση με την υπόλοιπη 
χώρα. Το 2010-11 απολύθηκαν 500.000 
δημόσιοι υπάλληλοι, για τους οποίους οι 
γραφειοκράτες του ΚΚ δήλωσαν κυνικά 
ότι δεν θα μείνουν χωρίς δουλειά, διότι 
το κράτος θα μειώσει τα εμπόδια για τη 
δημιουργία ιδιωτικών επιχειρήσεων και 
θα δώσει κίνητρα ώστε να δουλέψουν ως 
αυτοαπασχολούμενοι (!). Το νέο Σύνταγ¬ 
μα, αν και δεν προσθέτει άμεσα κάτι σε 
μια διαμορφωμένη κατάσταση, προσφέρει 
πλήρη θεσμική και νομική κάλυψη στις 
δραστηριότητες του κεφαλαίου και ανοί¬ 
γει τον δρόμο για αναβάθμιση της ισχύος 
και του ρόλου των ξένων αλλά και των 
ντόπιων καπιταλιστών στην οικονομική 
και πολιτική ζωή της Κούβας. 

Ωστόσο, παρά τις δυσμενείς σε γενικές 
γραμμές εξελίξεις, δεν θα πρέπει να αγνο¬ 
ήσουμε την επιβίωση σημαντικότατων κα- 
τακτήσεων της επανάστασης σε πολλούς 


τομείς, και μάλιστα σε συνθήκες απόλυτης 
ιμπεριαλιστικής περικύκλωσης και ανελέ¬ 
ητου εμπάργκο από πλευράς του αμερικά¬ 
νικου ιμπεριαλισμού. Η αγροτική παραγω¬ 
γή στηρίζεται σε πολύ μεγάλο βαθμό σε 
συνεταιριστική καλλιέργεια, εξασφαλίζο¬ 
ντας σχεδόν πλήρη διατροφική αυτονομία 
της χώρας. Η Κούβα έχει ένα από τα χαμη¬ 
λότερα ποσοστά βρεφικής θνησιμότητας 
και αναλφαβητισμού στον κόσμο, παράλ¬ 
ληλα με την υψηλότερη αναλογία γιατρών 
και μια από τις υψηλότερες αναλογίες 
εκπαιδευτικών ανά κάτοικο. Επίσης, ήταν 
η πρώτη χώρα που εξάλειψε πλήρως τη 
μετάδοση του ιού του ΑΙΌδ και της σύ¬ 
φιλης από τη μητέρα στο παιδί, σύμφωνα 
με επίσημα στοιχεία του Παγκόσμιου Ορ¬ 
γανισμού Υγείας.Ένα σημαντικό ποσοστό 
των αποφάσεων σε πολλούς τομείς, ιδιαί¬ 
τερα σε τοπικό επίπεδο, λαμβάνεται μέσα 
από λαϊκές συνελεύσεις. Στην εξωτερική 
πολιτική, η Κούβα είναι σταθερά προσα¬ 
νατολισμένη στη συμμαχία με τις άλλες 
προοδευτικές κυβερνήσεις της Λατινικής 
Αμερικής, ιδιαίτερα της Βενεζουέλας και 
της Βολιβίας, στηρίζοντας ένα μέτωπο 
ενάντια στον ιμπεριαλισμό. Τέλος, παρά 
την εκτεταμένη καπιταλιστική διείσδυση, 
περίπου το 80% της οικονομίας παραμένει 
κάτω από τον έλεγχο του κράτους. 

Παρά τις θυσίες των εργατικών και 
λαϊκών μαζών και τις προσπάθειες της 
καστρικής ηγεσίας κατά τις προηγούμενες 
δεκαετίες, η μοίρα της κουβανικής επα¬ 
νάστασης πολύ δύσκολα θα μπορούσε να 
είναι διαφορετική, από τη στιγμή που δεν 
έσπασε η απομόνωσή της σε ένα φτωχό 
νησί, λίγα ναυτικά μιλιά από τις αμερικα¬ 
νικές ακτές. Η επιβίωσή της θα εξαρτηθεί 
σε μεγάλο βαθμό από την εξέλιξη της τα¬ 
ξικής πάλης σε ολόκληρη την ήπειρο και 
τη βοήθεια που θα μπορέσει να πάρει από 
άλλους λαούς και κινήματα. Αλλά και 
αντίστροφα, όσο μένει όρθια, παρά τα 
τεράστια προβλήματα και τις αδυναμίες 
της, είναι πάντα ένας φάρος και σημείο 
αναφοράς για τους εργαζόμενους και τους 
φτωχούς σε όλη τη Λατινική Αμερική και 
όχι μόνο. 

■ Γιάννης Χαλάς 


Διεθνής Καμπάνια Ενάντια στη Συκοφαντική Σειρά ΤΓοΙδΚγ του Νείίΐίχ 


Α πό τον περασμένο Ιανουάριο 
η ΟΚΔΕ έχει προχωρήσει σε 
συστηματικές ενέργειες με 
στόχο την ενημέρωση των ερ¬ 
γαζομένων και της νεολαίας για την επικείμε¬ 
νη προβολή από την ΕΡΤ της αντιστόρητης, 
συκοφαντικής και αντεπαναστατικής σειράς 
Ττο&λγ. Ο κρατικός τηλεοπτικός φορέας είχε 
αγοράσει τα δικαιώματα της ρωσικής παρα¬ 
γωγής σειράς (2017) από την αμερικάνικη 
πλατφόρμα Νεΐίΐΐχ. Οι προσπάθειες της ορ¬ 
γάνωσης καρποφόρησαν, καθώς η διοίκηση 
της ΕΡΤ, έπειτα από ανακοινώσεις και πα¬ 
ραστάσεις διαμαρτυρίας, δεσμεύτηκε να μην 
προχωρήσει σε προβολή της σειράς. Πλέον 
διενεργείται διεθνής καμπάνια ενάντια στην 
τηλεοπτική σειρά, καθώς οι αντιδράσεις δεν 
περιορίζονται σε ελληνικό έδαφος. 

Της διεθνούς καμπάνιας ηγείται ο εγγο- 
νός του Λέον Τρότσκι, Εστεμπάν Βολκόβ, 
καθώς και τα Κέντρα Μελέτης, Έρευνας και 
Εκδόσεων «Λέον Τρότσκι» σε Μεξικό και 
Αργεντινή. Συλλέγονται υπογραφές που δη¬ 
λώνουν την αποκήρυξη της συκοφαντικής 
σειράς. Αρκετοί διακεκριμένοι ακαδημαϊκοί, 
συγγραφείς, καλλιτέχνες και πολιτικοί ακτι- 
βιστές απ’ όλο τον κόσμο υποστηρίζουν την 
καμπάνια. Όποιος επιθυμεί να προσθέσει το 
όνομά του στις υπογραφές μπορεί να απο- 


στείλει μήνυμα στο Ι6ήνοΐθ66ΐηώ1@§ηιώ1. 
οοιη. 

Σύμφωνα με τους διοργανωτές της κα¬ 
μπάνιας, ορισμένες από τις παραποιήσεις στις 
οποίες υποπίπτει η τηλεοπτική σειρά είναι, 
μεταξύ άλλων, οι εξής: 

1) Αν και οι δημιουργοί της ισχυρίζονται 
ότι βασίζεται σε πραγματικά γεγονότα, δεν 
κάνει τίποτε άλλο από το να αναπαράγει τα 
ψέματα των ιμπεριαλιστών και των σταλινι¬ 
κών, με στόχο την υποβάθμιση του επανα¬ 
στάτη Τρότσκι. 

2) Ο Τρότσκι παρουσιάζεται ως εγωκε¬ 
ντρικός, αυταρχικός και ανταγωνιστικός, 
και όλα αυτά εξαιτίας της εβραϊκής καταγω¬ 
γής του. Υποτίθεται ότι προς το τέλος της 
ζωής του βασανίζεται από μεταμέλεια για τα 
«εγκλήματά» του κατά την επανάσταση! 

3) Ο δολοφόνος του Τρότσκι και πράκτο¬ 
ρας του Στάλιν, Ραμόν Μερκαντέρ, παρουσι¬ 
άζεται ως φίλος και συνεργάτης του Τρότσκι, 
ο οποίος τον σκότωσε ενώ βρισκόταν σε αυ¬ 
τοάμυνα! 

4) Διαστρεβλώνεται η ερμηνεία των ρωσι¬ 
κών επαναστάσεων. Οι ρώσοι εργάτες, αγρό¬ 
τες και στρατιώτες άγονται και φέρονται από 
φιλόδοξους ηγέτες όπως οι Λένιν και Τρό- 
τσκι. Τα Σοβιέτ υποβιβάζονται σε βήματα 
για τους λόγους των μεγάλων ηγετών. Δεν 


υπάρχει ταξική πάλη που οδηγεί στην επανά¬ 
σταση. 

5) Ευτελίζονται οι προσωπικές σχέσεις 
του Τρότσκι με τις κατά σειρά γυναίκες του, 
Αλεξάντρα Σοκολόφσκαγια και Ναταλία Σέ- 
ντοβα, οι οποίες παρουσιάζονται ως νοικο¬ 
κυρές αντί για επαναστάτριες, όπως ήταν. Ως 
γονιός, ο Τρότσκι παραμελεί τα παιδιά του 
και δεν διστάζει να θέσει σε κίνδυνο τις ζωές 
τους. Η σειρά αποκρύπτει το ότι τα παιδιά 
του Τρότσκι όχι μόνο υποστήριζαν τον πολι¬ 
τικό αγώνα του πατέρα τους, αλλά δολοφο¬ 
νήθηκαν και τα ίδια από τους σταλινικούς. 

6) Η σχέση του Λένιν με τον Τρότσκι 
παρουσιάζεται ως σχέση εγωιστικού αντα¬ 
γωνισμού και κατ’ ανάγκη συνεργασίας, όχι 
ως σχέση βασισμένη στην πολιτική συμφω¬ 
νία για τη σοσιαλιστική επανάσταση και την 
επαναστατική τακτική. 

7) Διαστρεβλώνονται ή αποκρύπτονται 
τα γεγονότα της ίδρυσης και λειτουργίας του 
Κόκκινου Στρατού, της Κρονστάνδης και της 
ιμπεριαλιστικής επέμβασης κατά της ΕΣΣΔ. 
Η ίδρυση της 3ης Διεθνούς αποσιωπάται. 
Παραλείπεται μία απο τις σημαντικότερες 
φάσεις της ζωής του Τρότσκι, αυτή της Αρι¬ 
στερής Αντιπολίτευσης ενάντια στο σταλινι¬ 
κό καθεστώς. Όλα τα εγκλήματα του σταλι¬ 
νισμού αποδίδονται στον ίδιο τον Τρότσκι! 


Οι παραπάνω παρατηρήσεις είναι σε γε¬ 
νικές γραμμές σύμφωνες με την κριτική που 
ασκήθηκε από την ΟΚΔΕ ήδη από την πρώ¬ 
τη της ανακοίνωση για το θέμα (Για τη Σειρά 
«Τρότσκι» του Νβίβιχ , 6.1.2019). Εκεί επιση- 
μάνθηκε ότι ο Λ. Τρότσκι υπήρξε μία από τις 
μεγαλύτερες και πιο συκοφάντημένες μορφές 
του παγκόσμιου επαναστατικού κινήματος. 
Ήταν ο Πρόεδρος του Σοβιέτ και ηγέτης της 
στρατιωτικής επιτροπής που έπαιξε καθορι¬ 
στικό ρόλο στην οργάνωση της Οκτωβρια¬ 
νής Επανάστασης που δημιούργησε το πρώ¬ 
το Εργατικό Κράτος στον κόσμο. Οργάνωσε 
και διεύθυνε τον Κόκκινο Στρατό που έσωσε 
την νεογέννητη επανάσταση (1917-1922). 
Ερμήνευσε το φαινόμενο της γραφειοκρατι- 
κοποίησης της ΕΣΣΔ και ηγήθηκε του αγώνα 
εναντίον της. Κυνηγημένος από το σταλινι¬ 
κό καθεστώς, εξορίστηκε. Ανεπιθύμητος από 
τις αστικές κυβερνήσεις, περιπλανήθηκε σε 
αρκετές χώρες, και του επιβλήθηκαν περιορι¬ 
σμοί μετακίνησης και έκφρασης. Η συμβολή 
του στην υπόθεση της προλεταριακής επα¬ 
νάστασης στάθηκε εξαιρετική: αναλύσεις για 
την σταλινική γραφειοκρατία, η θεωρία της 
διαρκούς επανάστασης, οι αναλύσεις του για 
το φασιστικό φαινόμενο, οι επεξεργασίες του 
για την τέχνη, η ίδρυση της 4ης Διεθνούς το 
1938 κ.λπ. 

Βενεζουέλα: Στην κόψη του ξυραφιού 



Η πρώτη φάση του πραξι¬ 
κοπήματος στην Βενε¬ 
ζουέλα για την ανατροπή 
της κυβέρνησης Μαδού- 
ρο που ξεκίνησε με την αυτοανακήρυ¬ 
ξη του Γουαϊδό σε πρόεδρο απέτυχε. Η 
προσπάθεια των πραξικοπηματιών και 
των αμερικάνων ιμπεριαλιστών με κύ¬ 
ριο όχημα την «ανθρωπιστική βοήθει- 
α”»που συγκέντρωσαν στην πόλη Κού- 
κουτα στα σύνορα με την Κολομβία 
όπως και η πολυδιαφημισμένη συναυ¬ 
λία στις 23 Φλεβάρη όπου παρεβρέθη- 
καν μεταξύ άλλων και ο πρόεδρος της 
Κολομβίας Ιβάν Ντούκε της Χιλής Σε- 
μπαστιάν Πινιέρα και της Παραγουάης, 
Μάριο Άμπντο της λεγάμενης «Ομά¬ 
δας της Λίμα» δεν έφεραν τα αποτελέ¬ 
σματα που ανέμεναν οι ενορχηστρωτές 
του πραξικοπήματος με επικεφαλή την 
μαριονέτα Γουαϊδό ο οποίος παρά την 
απαγόρευση εξόδου από την χώρα πα¬ 
ραβρέθηκε στην Κούκουτα. Παρά την 
καλοστημένη διεθνή προπαγάνδα και 
την τεράστια πίεση που δέχτηκε η κυ¬ 
βέρνηση Μαδούρο από τον «Δούρειο 
Ίππο» της «ανθρωπιστικής βοήθειας» 
δεν πέρασε τα σύνορα της Βενεζουέ¬ 
λας παρά την προσπάθεια να στηθεί 
προβοκάτσια γύρω από την πυρπόλη¬ 
ση φορτηγού για το οποίο κατηγορή- 
θηκαν οι βενεζολάνοι ενώ στην πραγ¬ 
ματικότητα συνέβει από υποστηρικτές 
του Γουαϊδό. 

Η βασική επιδίωξη των πραξικο¬ 
πηματικών ήταν η πρόκληση μιας δι¬ 
αίρεσης στις τάξεις του στρατού και η 
κινητοποίηση μιας μερίδας του πληθυ¬ 
σμού υπέρ της “ανθρωπιστική βοήθει¬ 
ας”. Και τα δύο απέτυχαν. Μόλις τρεις 
στρατιωτικοί των Ένοπλων Δυνάμεων 
αυτομόλησαν προς την Κολομβία και 
κανένας από αυτούς δεν ήταν ανώτε¬ 
ρος αξιωματικός ενώ η αντι-συναυλία 
που οργάνωσαν οι τσαβίστας από την 
πλευρά της Βενεζουέλας λειτούργησε 
ανασταλτικά για οποιαδήποτε προσπά¬ 
θεια κινητοποίησης από την αντιπολί¬ 
τευση. Η Βενεζουέλα προχώρησε ταυ¬ 
τόχρονα σε διακοπή των σχέσεων της 
με την Κολομβία μιας και η τελευταία 
την κατηγόρησε για επίθεση εναντίον 
της χώρας για την υποτιθέμενη πυρπό¬ 
ληση από του φορτηγού από την Βενε- 
ζολάνικη Αστυνομία. 

Μετά από αυτή την αποτυχία οι 
πραξικοπηματίες προσπάθησαν να 
ανασυνταχθούν σε όλα τα επίπεδα. Σε 
μια κίνηση συσπείρωσης των αντιδρα¬ 
στικών δυνάμεων σε όλη την Λατινική 
Αμερική ο Γκουαϊδό επισκέφθηκε την 
Κολομβία, την Βραζιλία, την Παραγου¬ 
άη, την Αργεντινή και τον Ισημερινό 
κερδίζοντας χρόνο και προετοιμάζο¬ 
ντας το επόμενο βήμα του πραξικοπή¬ 
ματος ενώ ταυτόχρονα οι ΗΠΑ επέ¬ 
βαλαν νέες οικονομικές κυρώσεις σε 
ανώτερα στρατιωτικά στελέχη για 
παρεμπόδιση της παράδοσης ανθρω¬ 
πιστικής βοήθειας καλώντας την ίδια 
ώρα τους συμμάχους της να παγώσουν 
τα περιουσιακά στοιχεία της ΡΌνδΑ, 
της κρατικής πετρελαϊκής εταιρείας της 
Βενεζουέλας. 

Στις 4 Μαρτίου ο Γουαϊδό επέστρε¬ 
ψε στην Βενεζουέλα παρουσία ξένων 


πρεσβευτών και διπλωματών, μεταξύ 
των οποίων και του Γερμανού πρέσβη 
Ντάνιελ Κρίνερ, στο αεροδρόμιο του 
Καράκας. Η κίνηση αυτή η οποία είχε 
ως σκοπό την αποφυγή της σύλληψης 
του Γουαϊδό είναι ακόμα ένα βήμα στην 
ένταση της επιθετικότητας των ιμπερι¬ 
αλιστών που επεμβαίνουν ωμά ακόμα 
και στο εσωτερικό της χώρας με σκοπό 
την όλο και πιο στέρεη εγκαθίδρυση 
μιας δυαδικής εξουσίας με επικεφαλή 
την μαριονέτα Γουαϊδό. Η κυβέρνη¬ 
ση Μαδούρο παρότι κήρυξε «ΡεΓδοηα 
ηοπ §γ^Η» τον Γερμανό πρέσβη δίνο¬ 
ντας του 48 ώρες για να φύγει από τη 
χώρα με την κατηγορία της «εμπλοκής 
στα εσωτερικά της χώρας», δεν προέβη 
ταυτόχρονα στην σύλληψη του Γουαϊ- 
δό αφήνοντας πλήρης ελευθερία κινή¬ 
σεων στον πραξικοπηματία. 

Στις 7/3 προκλήθηκε μια από τις με¬ 
γαλύτερες βλάβες στην ηλεκτροδότη- 
ση της Βενεζουέλας η οποία έπληξε τις 
22 από τις 23 πολιτείες της χώρας μαζί 
με την πρωτεύουσα Καράκας. Σύμφω¬ 
να με την ηλεκτρική εταιρεία της χώ¬ 
ρας ΟοΓροεΙεε πρόκειται για σαμποτάζ 
στον υδροηλεκτρικό σταθμό του Γκού- 
ρι, τον μεγαλύτερο της χώρας και έναν 
από τους μεγαλύτερους της Λατινικής 
Αμερικής. Το μπλάκ άουτ διήρκησε 
πάνω από 20 ώρες και σε μερικές πε¬ 
ριοχές ξεπέρασε τις 40 δημιουργώντας 
πολύ σοβαρά προβλήματα στην ήδη 
βαριά χτυπημένη από τις κυρώσεις και 
την δολιοφθορά οικονομία της Βενε¬ 
ζουέλας. 

Όπως ήταν αναμενόμενο η ακρο¬ 
δεξιά Αντιπολίτευση κατηγόρησε την 
κυβέρνηση Μαδούρο για το μπλάκ - 
άουτ και κάλεσε σε κινητοποιήσεις το 
Σάββατο 9 Μαρτίου οι οποίες παρά το 
ότι δεν είχαν την αναμενόμενη μαζι- 
κότητα συμβάλουν στην συνέχιση της 
διεθνούς καμπάνιας για την ανατροπή 
της νόμιμα εκλεγμένης κυβέρνησης 
του Νικολάς Μαδούρο και το ξήλωμα 
των κατακτήσεων της Μπολιβαριανής 
Επανάστασης. Αντικειμενικά ο χρόνος 
κυλάει υπέρ της Αντιπολίτευσης όσο 
η κυβέρνηση Μαδούρο επιμένει σε μια 
“δημοκρατική τακτική” μέσω της οποί¬ 
ας είναι αναγκασμένη να αποδεικνύει 
συνεχώς τα αυτονόητα στον υπόλοιπο 
κόσμο και να δίνει βάρος στους «διε¬ 
θνείς δημοκρατικούς θεσμούς». 

Αυτή την φορά έκανε πρόσκληση 
προς την υπάτη αρμοστή του ΟΗΕ 
και πρώην προέδρου της Χιλής Μισέλ 


Μπατσελέτ η οποία και στέλνει ομάδα 
της Ύπατης Αρμοστείας του ΟΗΕ για 
τα Ανθρώπινα Δικαιώματα να ξεκινή¬ 
σει αποστολή 12 ημερών στη διάρκεια 
της οποίας θα έχει συνομιλίες με αξι- 
ωματούχους της κυβέρνησης και της 
ελεγχόμενης από την αντιπολίτευση 
Εθνοσυνέλευσης. Σε δηλώσεις της στη 
Γενεύη η Μπατσελέτ έκανε σαφές πως 
η κατάσταση στη Βενεζουέλα «κατα¬ 
δεικνύει σαφώς τον τρόπο με τον οποίο 
οι παραβιάσεις αστικών και πολιτικών 
δικαιωμάτων - περιλαμβανομένου του 
μη σεβασμού των βασικών ελευθεριών 
και της ανεξαρτησίας κρίσιμων θεσμών 
- μπορούν να επιταχύνουν την επιδεί¬ 
νωση των οικονομικών και κοινωνικών 
δικαιωμάτων» στέλνοντας εκ των πρω- 
τέρων μήνυμα για την «ουδετερότητα» 
και τον ρόλο που θα παίξει στην συνέ¬ 
χεια. 

Η προς το παρόν μη επιλογή της 
άμεσης στρατιωτικής παρέμβασης των 
ΗΠΑ και των συμμάχους της στην πε¬ 
ριοχή εναντίον της Βενεζουέλας δεν 
σημαίνει πως ο κίνδυνος για μια αλ¬ 
λαγή καθεστώτος με την βία μπορεί 
να αποκλειστεί. Το αντίθετο μάλιστα. 
Με την αποστράτευση του ΕΑΚΌ-ΕΡ 
στην Κολομβία αυξήθηκε σημαντι¬ 
κά η παραστρατιωτική διείσδυση στη 
Βενεζουέλα και είναι ασταμάτητη η 
προσπάθεια σύνδεσης των παραστρα- 
τιωτικών ομάδων με αντιδραστικούς 
παράγοντες των Ενόπλων Δυνάμεων 
της Βενεζουέλας. 

Η δράση αυτών των μισθοφορικών 
ομάδων εξαρτάται σχεδόν απόλυτα από 
τους συσχετισμούς που διαμορφώνο¬ 
νται στις Ένοπλες Δυνάμεις οι οποίοι 
παρότι μέχρι στιγμής δεν δείχνουν σο¬ 
βαρούς τριγμούς ωστόσο κανείς ποτέ 
δεν μπορεί να είναι σίγουρος για τις 
υπόγειες διεργασίες που τον διαπερ¬ 
νούν. Προς το παρόν οι ιμπεριαλιστές 
επικεντρώνουν στην ενίσχυση του οι¬ 
κονομικού μποϊκοτάζ, την πρόκληση 
χάους και τη όξυνση της πολιτικής και 
κοινωνικής κρίσης. Η συντήρηση των 
βίαιων διαδηλώσεων στους δρόμους 
(«γουαρίμπας») παρότι η δυναμική 
τους έχει εξασθενίσει είναι μάλλον μια 
υποχρεωτική τακτική για την προετοι¬ 
μασία του επόμενου βήματος στο διαρ¬ 
κές πραξικόπημα που διεξάγεται. 

Όμως μια «ειρηνική έξοδος» από τη 
συγκυρία φαίνεται εξαιρετικά δύσκολη 
με την δεδομένη αύξηση των εξωτερι¬ 
κών πιέσεων που υφίσταται η Βενεζου¬ 


έλα και οικονομικά προβλήματα που 
συνεχώς συσσωρεύονται. Η υποστήρι¬ 
ξη της Κίνας και κυρίως της Ρωσίας και 
άλλων περιφερειακών δυνάμεων όπως 
το Ιράν και η Τουρκία δίνουν μια αδι¬ 
αμφισβήτητη στήριξη στην κυβέρνηση 
Μαδούρο απέναντι στις ΗΠΑ ωστόσο, 
δεδομένου της διεθνής πίεσης χωρίς 
την εμβάθυνση της επαναστατικής δι¬ 
αδικασίας η κυβέρνηση θα βυθίζεται 
εκ νέου σε ένα παιχνίδι διπλωματικών 
διαφορών και στρατηγικές θέσεις, 
όπου το μικρότερο εσωτερικό σφάλμα 
μπορεί να αντιστρέφει την υποστήρι¬ 
ξη που δέχεται και να ανοίξει ξανά τη 
δυνατότητα μιας εισβολής ή την ανά¬ 
γκη διαπραγμάτευσης με την ντόπια 
αντίδραση με πολύ χειρότερους όρους 
από τους σημερινούς. Οι οικονομικές 
κυρώσεις κατά της Βενεζουέλας θα 
κλιμακωθούν και θα μπορούσαν να 
γίνουν ένας παγκόσμιος οικονομικός 
αποκλεισμός όπως εκείνος της Κούβας 
μεσοπρόθεσμα. 

Επιπλέον, οι αντιδραστικοί εσωτερι¬ 
κοί παράγοντες που αναμφίβολα υπάρ¬ 
χουν και στην πολιτική και στρατιωτι¬ 
κή ηγεσία οι οποίοι εμπλέκονται στην 
παρασιτική οικονομία και τα κομμάτια 
εκείνα που επωφελούνται από την κερ¬ 
δοσκοπία θα εντείνουν τη δυναμική 
της λεηλασίας και της καταπίεσης της 
εργατικής τάξης. Με την σειρά της η 
πίεση στην εργατική τάξη αντικειμε¬ 
νικά θα αυξήσει τη διαδικασία της κα¬ 
ταστροφής του κοινωνικού ιστού που 
χτίστηκε κατά τη διάρκεια της Βολιβα- 
ριανής Επανάστασης όπως και τις ορ¬ 
γανωτικές διαδικασίες για την πραγμα¬ 
τική άσκηση της λαϊκής εξουσίας. 

Όσο συνεχίζουν να κατέχουν 
θέσεις εξουσίας αντιδραστικοί παράγο¬ 
ντες τόσο θα κλείνονται οι πόρτες στις 
πιο ριζοσπαστικές λαϊκές οργανώσεις 
που παλεύουν για σύγκρουση και όχι 
διαπραγμάτευση με την εμπορική αστι¬ 
κή τάξη, τους χονδρεμπόρους, τους 
τραπεζικούς ομίλους και τις οικονομι¬ 
κές μαφίες. 

Η εσωτερική ένταση και η κοινωνι¬ 
κή αναταραχή αναπόφευκτα θα συνε¬ 
χίζεται όσο η κυβέρνηση θα προσπαθεί 
να κερδίζει χρόνο σε αναζήτηση διαρ¬ 
θρωτικών πολιτικών λύσεων και η επα¬ 
ναστατική πρωτοπορία της εργατικής 
τάξης δεν θα πρωχωρά σε αντικαπιτα- 
λιστικά μέτρα που θα προσπαθούν να 
λύσουν τα κοινωνικο-οικονομικά προ¬ 
βλήματα του πληθυσμού απαλλοτρι- 
ώνοντας το Κεφάλαιο και παίρνοντας 
όλους τους τομείς κλειδιά της οικονο¬ 
μίας στα χέρια της. 

Σήμερα όσο ποτέ ξανά στο παρελ¬ 
θόν χρειάζεται η επαναστατική πρωτο¬ 
πορία της Βενεζουέλας να εφαρμόσει 
ένα δικό της ανεξάρτητο σχέδιο που θα 
κινητοποιεί την εργατική τάξη και τα 
φτωχά λαϊκά στρώματα αφενός για την 
συντριβή του ιμπεριαλιστικού πραξικο¬ 
πήματος και αφετέρου για την εδραί- 
ωση μιας Επαναστατικής Κυβέρνησης 
των Εργαζομένων και το προχώρη- 
μα της Μπολιβαριανής Επανάστασης 
προς μια Σοσιαλιστική Επανάσταση. 

■ Παονλίν Μηονμηονλίμα 

Πρόωρες εκλογές αίαν Ισπανία 


Η τέταρτη οικονομία της ευρωζώνης 
προχωρά σε τρίτη εκλογική αναμέ¬ 
τρηση τα τελευταία τέσσερα χρόνια. 
Η οικονομική και κοινωνική κρίση 
του ισπανικού κράτους έχουν οδηγήσει το πολιτι¬ 
κό σύστημα σε πλήρη θρυμματισμό και σε αδυνα¬ 
μία εύρεσης σταθερής κυβερνητικής πλειοψηφίας. 

Τον Ιούνιο του 2018, η κυβέρνηση μειοψηφίας 
του συντηρητικού Λαϊκού Κόμματος (ΛΚ) του Ρα- 
χόι έπεσε υπό το βάρος αποκαλύψεων για «μαύρο 
χρήμα» στα ταμεία του κόμματος. Σχηματίστη¬ 
κε κυβέρνηση από το Σοσιαλιστικό Κόμμα (ΣΚ), 
με κατά περίπτωση στήριξη από τους Ροάειηοδ 
και τα κόμματα της Καταλονίας (το συντηρητικό 
ΡΌεΟΑΤ του πρώην προέδρου της Καταλονίας 
και αυτοεξόριστου στο Βέλγιο Πουτσδεμόν και το 
αριστερό ΕΚΟ). Ήταν μια κυβέρνηση μειοψηφίας 
που καρκινοβατούσε, αδυνατώντας να λύσει τα 
κρίσιμα εθνικά και κοινωνικά ζητήματα (Καταλο- 
νία, προστασία των γυναικών, ανεργία, κοινωνική 
ανισότητα). Οι διαδηλώσεις για την ανεξαρτησία 
της Καταλονίας συνεχίστηκαν, με την κυβέρνηση 
να κάνει διάλογο, αρνούμενη όμως να δεχτεί νέο 
δημοψήφισμα. Η σφοδρή αστυνομική καταστολή 
έδειξε τη «συνέχεια» του ισπανικού κράτους και οι 
12 Καταλανοί πολιτικοί κρατούμενοι για το απο- 
σχιστικό δημοψήφισμα του 2017 παρέμειναν φυ¬ 
λακισμένοι. 

Όλα τα δεξιά κόμματα και το ανερχόμενο ακρο¬ 
δεξιό νΟΧ κατηγορούν τους υποστηρικτές της 
ανεξαρτησίας της Καταλονίας ως προδότες, όπως 
και το ΣΚ, επειδή διαπραγματεύεται μαζί τους. 

Τα καταλανικά κόμματα ζήτησαν από το ΣΚ 
να απελευθερώσει τους κρατούμενους και να δη¬ 
λώσει πως αντιτίθεται σε βαριές καταδίκες τους. 
Η άρνηση του ΣΚ να πάρει θέση και η έναρξη της 
δίκης στις 13 Δεκέμβρη οδήγησαν σε πλήρη διά¬ 
σταση καταλανικών κομμάτων και κυβέρνησης. 
Έτσι, στην ψήφιση του προϋπολογισμού, η κυβέρ¬ 
νηση δεν είχε πλειοψηφία, αφού οι Καταλανοί τον 
καταψήφισαν, και ο πρωθυπουργός Σάντσεθ ανα¬ 
γκάστηκε να προκηρύξει πρόωρες εκλογές για τις 
28 Απριλίου. 

Προμήνυμα του κυβερνητικού αδιεξόδου ήταν 
οι εκλογές στην Ανδαλουσία στις αρχές Δεκέμβρη, 
όπου η τοπική κυβέρνηση του ΣΚ εκτοπίστηκε από 
τη συμμαχία Λαϊκού Κόμματος, Πολιτών και ΨΟΧ. 

Ακραία πολιτική και κοινωνική πόλωση 

Η ανεργία, οι χιλιάδες εξώσεις, η φτώχεια της 
εργατικής τάξης και των ξεπεσμένων μικροαστι¬ 
κών στρωμάτων, το καταλανικό ζήτημα, η σύ¬ 
γκρουση για τα δικαιώματα των γυναικών και η 
ανοιχτή επανεμφάνιση των νοσταλγών του Φράν¬ 
κο με μαζικούς όρους έχουν δημιουργήσει ένα 
εκρηκτικό πολιτικό και κοινωνικό μίγμα. 

Το ΣΚ ελπίζει πως εμφανίζοντας ένα φιλολα¬ 
ϊκό πρόσωπο (υπόσχεται αύξηση του κατώτατου 
μισθού κατά 22%, νόμους για προστασία των ενοι¬ 
κιαστών και ενάντια στη βία κατά των γυναικών 
κ.ά.) θα έχει ένα καλό αποτέλεσμα. Οι δημοσκο¬ 
πήσεις το δείχνουν πρώτο με 24%, χωρίς όμως να 
μπορεί να σχηματίσει κυβέρνηση, ακόμα και με 
στήριξη των Ροάεπιοδ. 

Το ΛΚ έρχεται δεύτερο στις δημοσκοπήσεις με 
21%. Έχει γίνει ακόμα πιο αντιδραστικό, με σχέδιο 
να ηγηθεί μιας ακροδεξιάς συμμαχίας με τους Πο¬ 
λίτες και το ΨΟΧ, στα πρότυπα της Ανδαλουσίας. 
Ο πρώην πρωθυπουργός Αθνάρ, που συνεχίζει να 
κινεί τα νήματα, υποστηρίζει την πλήρη κατάρ¬ 
γηση της καταλανικής αυτονομίας, τη φυλάκιση 
των κατηγορούμενων Καταλανών, την όξυνση της 
αστυνομικής καταστολής. Δική του ιδέα ήταν η 
σύμπραξη με το ΨΟΧ, που εμφανίστηκε και στον 
δρόμο, με κοινή διαδήλωση ΛΚ-Πολιτών-ΥΟΧ 



τον Δεκέμβρη υπέρ της εθνικής ενότητας. 

Οι Πολίτες πηγαίνουν όλο και πιο δεξιά, αφή¬ 
νοντας όμως ανοιχτούς διαύλους για συνεργασία 
ακόμα και με το ΣΚ. Είναι κόμμα αντίστοιχης ποι¬ 
ότητας με το ελληνικό Ποτάμι. Οι δημοσκοπήσεις 
του δίνουν έως 18%. 

Οι Ροάεπιοδ, ο ΣΥΡΙΖΑ της Ισπανίας, αφού 
σφετερίστηκε όλα τα μαζικά κινήματα της τελευ¬ 
ταίας δεκαετίας (αγανακτισμένοι - κίνημα κατά 
των εξώσεων κ.ά.), κατέληξε γρήγορα σε αυτό που 
ήταν πραγματικά, μια αστική δύναμη με αριστερό 
προσωπείο, που παλεύει για κυβερνητικές καρέ¬ 
κλες. Έγινε σύμμαχος του ΣΚ και στήριγμα της κυ¬ 
βέρνησής του. Οι δημοσκοπήσεις του δίνουν 15% 
και του αφαιρούν τη δυνατότητα να είναι ο προ¬ 
νομιακός κυβερνητικός εταίρος του ΣΚ. Η χυδαία 
συντηρητική στροφή του έχει απογοητεύσει ση¬ 
μαντικές λαϊκές μάζες και έχει υποσκάψει το φρό¬ 
νημα του εργατικού και νεολαιίστικου κινήματος. 
Αυτοί οι υποκριτές (όμοιοι του ΣΥΡΙΖΑ) άνοιξαν 
τον δρόμο στην άνοδο του ΨΟΧ και τη σίγουρη 
είσοδο των ακροδεξιών στη Βουλή μετά από 37 
χρόνια. 

Το ΨΟΧ παίρνει 11% στις δημοσκοπήσεις, ενώ 
πριν ένα χρόνο είχε επιρροή 0,5%. Όμως, η μετατό¬ 
πιση της πολιτικής ατζέντας όλο και πιο δεξιά και 
η πλήρης χρεοκοπία της υποτιθέμενης «αριστεράς» 
του έδωσαν πολιτικό χώρο, όπως συνέβη σε πολλές 
χώρες. Βασικά του συνθήματα είναι η προάσπιση 
της εθνικής ενότητας και ο βομβαρδισμός, όπως 
χαρακτηριστικά λένε, της Βαρκελώνης, η καταδίκη 
και εκτέλεση των κατηγορούμενων Καταλανών, η 
κατάργηση του νόμου για την προστασία των γυ¬ 
ναικών και του δικαιώματος στην άμβλωση (από 
το 2003, 974 γυναίκες έχουν πέσει θύματα έμφυλης 
βίας), η πλήρης κατάργηση της καταλανικής αυτο¬ 
νομίας, η ακύρωση της εκταφής του Φράνκο από 
το μαυσωλείο της Μαδρίτης. 

Συντηρητικοί, θρησκευόμενοι, μισογύνηδες, 
άνδρες της μεσαίας τάξης είναι η συντριπτική 
πλειοψηφία των ψηφοφόρων του. Σε αυτό δρουν 
ανοιχτά φασίστες Φρανκικοί. Πρόσφατα αποκαλύ¬ 
φθηκε πως το ΨΟΧ χρηματοδοτήθηκε στις εκλογές 
του 2014 από την οργάνωση «Μουτζαχεντίν Χαλκ» 
(αντικαθεστωτικοί ένοπλοι ιρανοί), που στηρίζεται 
από τις ΗΠΑ (ας θυμηθούμε την Ουκρανία!). 

Ο ισπανικός καπιταλισμός επιχειρεί ακροδεξιά 
πολιτική μετατόπιση, με όπλο την καταστολή και 
τη φασιστικοποίηση της πολιτικής ζωής. Θα χρη¬ 
σιμοποιήσει τους ακροδεξιούς ως δεκανίκι ή φόβη¬ 
τρο για να «τραβήξει» σε μια αντιδραστική, φιλοΕΕ 
συμμαχία το ΣΚ και τους Ροάεηιοδ. 

Η ελπίδα βρίσκεται στην αναδιοργάνωση των 
επαναστατικών δυνάμεων και των κινημάτων (ερ¬ 
γατικό - ενάντια στους πλειστηριασμούς - γυναι¬ 
κείο, που οργάνωσε απεργία γυναικών με συμμε¬ 
τοχή έξι εκατομμυρίων, αντιφασιστικό, καταλανικό 
κ.ά.) για να κλείσει ο δρόμος στον δεσποτισμό και 
τον φασισμό. 

■ Α.Φ. 



ΗΠΑ - Εκπαιδευτικοί 

Ακόμη μία νικηφόρα απεργία από τους εκπαιδευτι¬ 
κούς στις ΗΠΑ, αυτή τη φορά στην πόλη Όκλαντ της 
Καλιφόρνια, και μάλιστα λίγες εβδομάδες μετά τη με¬ 
γαλειώδη απεργία των εκπαιδευτικών στο Λος Αντζελες 
στην ίδια πολιτεία (δες Εργατική Πάλη Φεβρουάριου). 
Τα προβλήματα, τα αιτήματα και οι μορφές πάλης στο 
Όκλαντ ήταν ίδια με αυτά των υπόλοιπων αγωνιζόμενων 
εκπαιδευτικών. Οι 3.000 εκπαιδευτικοί ξεκίνησαν την 
απεργία στις 21 Φλεβάρη και κράτησε για 7 ημέρες, με τα 
ποσοστά συμμετοχής να αγγίζουν το 100%, ενώ χιλιάδες 
μαθητές και γονείς στήριξαν την απεργία συμμετέχοντας 
στις κινητοποιήσεις. Μετά από διαπραγματεύσεις, η Εκ¬ 
παιδευτική Ένωση του Όκλαντ έφτασε σε μια συμφωνία, 
που εγκρίθηκε οριακά με ψήφους 53-50 από τους αντι¬ 
προσώπους, καθώς πολλοί πιστεύουν ότι η δυναμική των 
κινητοποιήσεων μπορούσε να πετύχει πολλά περισσότε¬ 
ρα. Συγκεκριμένα, πέτυχαν 11% αύξηση του μισθού σε 
βάθος 4 χρόνων, πρόσληψη συμβούλων και ψυχολόγων 
(όχι όμως και νοσοκόμων), μείωση του αριθμού μαθητών 
ανά τάξη κατά 1 και κάποιες δεσμεύσεις για συγκράτηση 
του αριθμού των «ειδικών σχολείων». Τα τελευταία απο¬ 
τελούν τον δούρειο ίππο για την πλήρη ιδιωτικοποίηση 
της παιδείας, καθώς πριμοδοτούνται με αυξημένη χρη¬ 
ματοδότηση, λειτουργούν εκτός του δημόσιου πλαισίου 
εκπαίδευσης και αυξάνονται ολοένα σε βάρος των δημό¬ 
σιων σχολείων, που υποβαθμίζονται διαρκώς. 

Απεργία πραγματοποιήθηκε στις 19 Φλεβάρη και στη 
Δυτική Βιρτζίνια, απ’ όπου ξεκίνησε το κύμα των εκπαι¬ 
δευτικών κινητοποιήσεων τον Φλεβάρη του 2018. Ο λό¬ 
γος ήταν μια νομοθετική ρύθμιση που ανοίγει τον δρόμο 
στα «ειδικά σχολεία». Μέσα σε αυτή τη ρύθμιση περι¬ 
λαμβάνονται και οι αυξήσεις μισθών και οι προσλήψεις 
προσωπικού, που κέρδισαν πέρυσι οι εκπαιδευτικοί, οι 
οποίοι παρ’ όλα αυτά εναντιώνονται στην προωθούμενη 
ιδιωτικοποίηση. Οι απεργοί ξεπέρασαν τις 19.000, ενώ τα 
σχολεία έκλεισαν σχεδόν στο σύνολό τους. Μόνο τους 
δύο πρώτους μήνες του 2019 έχουν πραγματοποιηθεί 
απεργίες εκπαιδευτικών σε 4 πόλεις, ενώ πέρυσι, σύμφω¬ 
να με το αμερικανικό Υπουργείο Εργασίας, 485.000 ερ¬ 
γαζόμενοι απ’ όλους τους κλάδους απήργησαν, κάτι που 
είχε να συμβεί από το 1986. 

ΣΟΥΗΔΙΑ 

Μεγάλη νίκη πέτυχε το συνδικάτο των λιμενεργα¬ 
τών στη Σουηδία, αφού μετά από μακροχρόνιο αγώνα 
κατάφερε να υπογράψει συλλογική σύμβαση εργασίας 
στον κλάδο και να αναγνωριστεί ως συνδικάτο τόσο από 
τους εργοδότες των σουηδικών λιμανιών όσο και από τη 
συνδικαλιστική γραφειοκρατία. Πρόκειται για ένα ρι¬ 
ζοσπαστικό συνδικάτο, που δέχθηκε επίθεση τόσο από 
τις εταιρείες στις οποίες ανήκουν τα διάφορα λιμάνια 
(ιδιαίτερα του Γκέτεμποργκ), όσο και από τη συνδικαλι¬ 
στική γραφειοκρατία, που ήθελε να είναι μόνο αυτή που 
θα υπογράφει συμβάσεις, ώστε αυτές να είναι στα μέτρα 
των εργοδοτών και της κυβέρνησης. Έτσι, το συνδικάτο 
ξεκίνησε διαπραγματεύσεις τον Νοέμβρη του 2018, προ- 
τείνοντας καταρχάς μια συλλογική σύμβαση παρόμοια 
με αυτήν που είχε υπογράψει η Ομοσπονδία Εργαζομέ¬ 
νων στις Μεταφορές, χωρίς όμως η τελευταία να ρωτήσει 
τους λιμενεργάτες ή να λάβει υπόψη το συνδικάτο τους 
και τα ιδιαίτερα προβλήματά τους. Ο στόχος τους αρχικά 
ήταν να αναγνωριστεί το συνδικάτο. Όταν οι εργοδότες 
αρνήθηκαν κάθε συζήτηση, οι λιμενεργάτες προχώρησαν 
σε στάσεις εργασίας τον Ιανουάριο, με τις εταιρείες να 
απαντούν με λοκ-άουτ και ένταση της τρομοκρατίας. Το 
σωματείο απάντησε σκληραίνοντας κι αυτό τη στάση 
του και ανακοίνωσε ότι αν δεν γίνουν δεκτά τα αιτήματά 
του θα προχωρήσει σε επ’ αόριστον απεργία από τις 6 
Μάρτη και μέχρι οι εταιρείες να δεχτούν τους όρους του 
— δημιουργήθηκε μάλιστα και απεργιακό ταμείο. Τελι¬ 
κά, η εργοδοσία υποχώρησε στις 5 Μάρτη και εφεξής θα 
αναγνωρίζει το συνδικάτο των λιμενεργατών και θα υπο¬ 
γράφει σύμβαση με αυτό. 

Ενεργειακή σύγκρουση σε Κύπρο και Αν. Μεσόγειο 


Η ανακάλυψη ενός μεσαίου με¬ 
γέθους κοιτάσματος φυσικού 
αεριού στο θαλάσσιο Οικό¬ 
πεδο 10 της Κυπριακής ΑΟΖ 
από τον αμερικανικό κολοσσό ΕχχοηΜοόίΙ 
αναζωπύρωσε τα σενάρια γεωπολιτικών 
αλλαγών που επιδιώκουν οι Δυτικοί ιμπε¬ 
ριαλιστές στην περιοχή αλλά και ευρύτερα. 
Μετά την αποτυχία στον στοχο «Δελφύ- 
νη 1», το γεωτρύπανο τρύπησε στο στόχο 
«Γλαύκο», ένα κοίτασμα που, μαζί με τα 
άλλα που έχουν ανακαλυφθεί στην Κύπρο 
(«Αφροδίτη» από την αμερικανική ΝοΒΙε 
Εη6Γ§γ, την Ισραηλινή ΌεΙεΕ και τη δΕεΙΙ, 
«Ονησίφορο» και «Καλυψώ» από τη γαλλι¬ 
κή Τοΐαΐ και την ιταλική Επί) έχουν συνο¬ 
λική αξία που αγγίζει τα 73 δισ. ευρώ. Πα¬ 
ράλληλα δημιουργούνται ελπίδες για νέες 
ανακαλύψεις στα νότια της Κύπρου, που 
ανεβάζουν τις ορέξεις εταιριών και ιμπερι¬ 
αλιστών. 

Οι ποσότητες που υπάρχουν μέχρι 
στιγμής δεν δικαιολογούν ακόμη την κα¬ 
τασκευή τερματικού σταθμού υγροποίησης 
φυσικού αερίου (ΕΝΟ), ούτε βέβαια και την 
κατασκευή του αγωγού Ε&δΐιηείΐ, που θα 
μεταφέρει το φυσικό αέριο στην Ευρώπη 
παρακάμπτοντας την Τουρκία. Ωστόσο ο 
«Γλαύκος» αποτελεί σοβαρή πλέον ένδει¬ 
ξη ότι η Κύπρος μαζί με τα κοιτάσματα της 
Αιγύπτου (Ζορ) και του Ισραήλ (Λεβιάθαν, 
Ταμάρ) μπορούν να αποτελέσουν εναλ¬ 
λακτική πηγή ενέργειας για την Ευρώπη, 
υποβαθμίζοντας την σημασία των ρωσι¬ 
κών υδρογονανθράκων, συνεπώς και την 
εξάρτηση του ευρωπαϊκού ιμπεριαλισμού 
από τον ρωσικό. Τα μεγέθη των εταιριών 


που έχουν εμπλακεί, σε συνδυασμό με τον 
γεωπολιτικό στόχο της απομόνωσης της 
Ρωσίας από τους Δυτικούς ιμπεριαλιστές 
δείχνουν την κολοσσιαία σύγκρουση που 
εκτυλίσσεται στα νερά της Κύπρου. Η τε¬ 
λευταία αναβαθμίζεται γεωπολιτικά: Εκτός 
από αβύθιστο αεροπλανοφόρο των ιμπε¬ 
ριαλιστών για τον έλεγχο της Μέσης Ανα¬ 
τολής, τείνει να γίνει και ενεργειακή πηγή 
άλλα και κόμβος μεταφοράς της Ευρώπης. 

Οι ΗΠΑ επενδύουν ιδιαίτερα σε αυτή 
την προοπτική, με στόχο να στρέψουν την 
Ευρώπη στην «ασφάλεια» του πανάκριβου 
αμερικανικού ΕΝΟ, ενώ η ΕχχοηΜοΗΙ κυ¬ 
ριαρχεί στις γεωτρήσεις στην Κύπρο άλλα 
και σε πιθανές δυνατότητες της Ανατολικής 
Μεσογείου, στα νότια της Κρήτης, στην 
ελληνική ΑΟΖ. Ο «Γλαύκος» θεωρείται ότι 
αποτελεί την δεύτερη επιτυχία του αμερι¬ 
κανικού ιμπεριαλισμού έναντι της Ρωσίας, 
αφού δεσμεύει την Κύπρο στις ΗΠΑ, μετά 
τη Συμφωνία των Πρεσπών που εξασφάλι¬ 
σε την ένταξη στο ΝΑΤΟ της Βόρειας Μα¬ 
κεδονίας! Μια επιτυχία που είχαν ανάγκη οι 
ΗΠΑ, μετά τη δύσκολη θέση όπου έχουν 
βρεθεί στην Συρία (ενίσχυση Ρωσίας και 
Ιράν, συνεχιζόμενη δυσκολία συνεννόησης 
με την Τουρκία λόγω του Κουρδικού). 

Είναι δεδομένο ότι η εμπλοκή των αμε¬ 
ρικανικών εταιρειών δεν είναι άσχετη με τις 
επιδιώξεις του αμερικανικού ιμπεριαλισμού. 
Έτσι η ενεργειακή αναβάθμιση της Κύπρου 
(και της Ελλάδας μέσω του ΕαδΐΜεά) είναι 
τμήμα της σύγκρουσης του ελληνικού και 
κυπριακού καπιταλισμού με τον τούρκικο 
καπιταλισμό και της ενίσχυσης του Ισραήλ 
και της Αιγύπτου στην περιοχή.Έτσι εξηγεί¬ 


ται ο άξονας Ελλάδας-Κύπρου-Ισραήλ-Αι¬ 
γύπτου, που έχει σαφώς χαρακτήρα απομό¬ 
νωσης της Τουρκίας, σε μια προσπάθεια να 
πιεστεί η τελευταία να ευθυγραμμιστεί με 
τα συμφέροντα της Δύσης και να εγκατα¬ 
λείψει την συνεργασία με τη Ρωσία. Αλλά 
και οι ευρωπαίοι ιμπεριαλιστές συμμετέ¬ 
χουν στο παιχνίδι, τόσο με τις εταιρίες τους 
όσο και με ενέργειες όπως η εξασφάλιση 
δύο βάσεων επι κυπριακού εδάφους για τον 
γαλλικό ιμπεριαλισμό! Έτσι εξηγείται και η 
προσπάθεια της Ελλάδας να εμφανιστεί ως 
διαμεσολαβητής ανάμεσα στον ευρωπαϊ¬ 
κό ιμπεριαλισμό και στους Άραβες, όπως 
φάνηκε και στη Σύνοδο Ευρωπαϊκής Ένω¬ 
σης - Αραβικού Συνδέσμου, που διεξήχθη 
στην Αίγυπτο τον περασμένο μήνα, με τον 
Τσίπρα ανάμεσα σε άλλα να εκθειάζει την 
δικτατορία της Αιγύπτου για «τον ενεργό 
ρόλο, μαζί με άλλες δυνάμεις όπως η Ιορδα¬ 
νία και η Σαουδική Αραβία (σ.σ. που σφάζει 
στην Υεμένη) στην ειρηνευτική διαδικασία 
στη Μέση Ανατολή»! 

Ωστόσο τα πράγματα δεν είναι και τόσο 
ρόδινα για τον ελληνικό και ελληνοκυπρια¬ 
κό καπιταλισμό. Η Τουρκία έχει διαμηνύσει 
σε όλους τους τόνους ότι δεν απαιτεί μόνο 
το μοίρασμα των κερδών από το φυσικό αέ¬ 
ριο στην Νοτιοανατολική Μεσόγειο, αλλά 
και τη συνδιαχείριση των πόρων από την 
Κρήτη μέχρι το Ισραήλ, μη αναγνωρίζοντας 
τις ΑΟΖ Ελλάδας, Κύπρου και Αιγύπτου, 
ενώ απαιτεί τη διέλευση των αγωγών μέσω 
Βόρειας Κύπρου και Τουρκίας. Διεξάγει 
έρευνες με το ερευνητικό σκάφος Μπαρ- 
μπαρός στα νότια του Νησιού, στις ίδιες 
περιοχές που η ελληνοκυπριακή πλευρά 


έχει παραχωρήσει στις ξένες εταιρίες. Έχει 
ήδη εμποδίσει το γεωτρύπανο της Εηΐ να 
επιχειρήσει στο οικόπεδο 3 της ε/κ ΑΟΖ 
και απειλεί να ξεκινήσει γεωτρήσεις μέσα 
στις ΑΟΖ Ελλάδας και Κύπρου με δυο γε¬ 
ωτρύπανα που έχει στην κατοχή της. Πα¬ 
ράλληλα, η ναυτική στρατιωτική άσκηση 
«Γαλάζια Πατρίδα» που διεξάγεται από τη 
Μαύρη Θάλασσα και το Αιγαίο μέχρι την 
Νοτιοανατολική Μεσόγειο και την Κύπρο 
στοχεύει να δείξει ότι θεωρεί τις περιοχές 
αυτές εθνικά ζητήματα. Η ελληνοκυπριακή 
αστική τάξη παίζει και αυτή με την προοπτι¬ 
κή της αποκλειστικής εκμετάλλευσης των 
πόρων, σε σημείο μάλιστα να υπάρχει προ¬ 
σπάθεια από τον κύπριο πρόεδρο Αναστα- 
σιάδη για μια αποκεντρωμένη ομοσπονδία 
(στην ουσία διχοτόμηση και επαναπροσ¬ 
διορισμό των ΑΟΖ, με τους ελληνοκύπρι¬ 
ους να παίρνουν το πλούσιο κομμάτι νότια 
του νησιού!) και αντικατάσταση των ξένων 
στρατευμάτων με νατοϊκά στρατεύματα, 
με πιθανή μάλιστα ένταξη της Κύπρου 
στο ΝΑΤΟ! Βεβαίως οι τουρκοκύπριοι δεν 
δέχονται την μοιρασιά των πόρων, αλλά 
επιδιώκουν την συνδιαχείριση, αγνοώντας 
μέχρι στιγμής τις πιέσεις των εταιριών που 
απαιτούν την οποιαδήποτε «λύση» προκει- 
μένου να εξασφαλίσουν τα κέρδη τους από 
τη λεία του κυπριακού πλούτου. Όσο και αν 
ο Ερντογάν χρειάζεται τις «προβολές ισχύ¬ 
ος» για να κερδίσει στις επερχόμενες αυ- 
τοδιοικητικές εκλογές στην Τουρκία, κάθε 
άλλο παρά θα ήταν φρόνιμο να υποτιμη¬ 
θούν οι κόκκινες γραμμές που έχει θέσει. Αν 
τα πράγματα αφεθούν στους ιμπεριαλιστές 
και τις άρχουσες τάξεις, θα γίνουν πολύ δύ¬ 
σκολα για τους λαούς Ελλάδας, Κύπρου και 
Τουρκίας. 

■ Κώστας Δίκαιος 


Πολιτικά κρίση στην Αλβανία 


Η πολιτική κρίση στην Αλβα¬ 
νία είναι ένα μόνιμο χαρα¬ 
κτηριστικό των τελευταίων 
δύο δεκαετιών, που έχει 
οξυνθεί από τον Δεκέμβρη του 2018 από 
τις μεγάλες φοιτητικές κινητοποιήσεις και, 
από τον Φλεβάρη μέχρι και σήμερα, με τις 
κινητοποιήσεις που οργανώνει η αντιπολί¬ 
τευση έξω από κυβερνητικά κτήρια και το 
κοινοβούλιο. 

Το φοιτητικό κίνημα 

Το φοιτητικό κίνημα που συγκλόνισε 
ολόκληρη τη χώρα, έβγαλε στους δρόμους 
της πρωτεύουσας Τίρανα, αλλά και σε άλ¬ 
λες μεγάλες πόλεις, χιλιάδες φοιτητές. Από 
τον Γενάρη άρχισαν και οι καταλήψεις σχο¬ 
λών. Η δυσαρέσκεια και η αναζήτηση σιγο- 
έβραζαν εδώ και αρκετό καιρό, χωρίς μέχρι 
τώρα να μπορούν να βρει κάποια διέξοδο. 
Δύο από τους λόγους αυτής της «καθυστέ¬ 
ρησης» είναι η δυσφήμιση του σοσιαλισμού 
λόγω του χοτζικού καθεστώς τα προηγού¬ 
μενα χρόνια και ο μικρός βαθμός κοινωνι¬ 
κής και πολιτικής οργάνωσης νεολαίας και 
εργαζομένων. Τα τελευταία χρόνια υπάρχει 
μια προσπάθεια για δημιουργία πυρήνων 
οργάνωσης στους φοιτητές και στους εργα¬ 
ζόμενους. Σίγουρα αυτή η μαγιά που υπήρ¬ 
χε, έπαιξε ρόλο για την δημιουργία κάποιων 
εστιών αντίστασης που ευνόησαν και το 
φοιτητικό ξέσπασμα. 

Υπολογίζεται ότι 20.000 με 30.000 φοι¬ 
τητές διαδήλωσαν την Τρίτη 11 Δεκεμβρί¬ 
ου, στην μεγαλύτερη φοιτητική διαδήλωση 
από το 1991 (το σύνολο των φοιτητών της 
τριτοβάθμιας εκπαίδευσης στην Αλβανία 
είναι μόλις 120.000). Η αφορμή για το ξέ¬ 
σπασμα του κινήματος ήταν η αύξηση των 
διδάκτρων (ανέρχονται έως και σε 2.600 
ευρώ) για όσους φοιτητές αποτυγχάνουν σε 


κάποιο μάθημα. 

Οι φοιτητές στην Αλβανία, εκτός από τα 
δίδακτρα, πληρώνουν και περίπου 30 ευρώ 
για κάθε βιβλίο, καταβάλλουν ενοίκιο για 
τις εστίες (5-6 άτομα σε κάθε δωμάτιο), δεν 
έχουν βιβλιοθήκες και δωρεάν πρόσβαση 
στο ίντερνετ κ.ά. Το κράτος «αξιολογεί» τα 
πανεπιστήμια με σκοπό να περικόπτει διαρ¬ 
κώς τη χρηματοδότηση (πενιχρή ούτως η 
άλλως) με αποτέλεσμα έναν ανταγωνισμό 
όλων εναντίον όλων (δημόσια πανεπιστή¬ 
μια μεταξύ τους, δημόσια με ιδιωτικά κ.λπ.). 
Η τριτοβάθμια εκπαίδευση στην Αλβανία 
έχει μετατραπεί σε μια αγορά στην οποία 
αυτό που καθορίζει τις σπουδές είναι η τσέ¬ 
πη και τα ιδιωτικοοικονομικά κριτήρια. 

Η μαζικοποίηση της τριτοβάθμιας εκ¬ 
παίδευσης στην Αλβανία έγινε μετά το 2000. 
Από 43 χιλιάδες φοιτητές το 2004 ο φοιτητι¬ 
κός πληθυσμός έχει ξεπεράσει σήμερα τους 
120 χιλιάδες. Η αύξηση αυτή δεν συνοδεύ¬ 
τηκε από μια αύξηση της χρηματοδότησης. 
Αντίθετα η δαπάνη ως ποσοστό του ΑΕΠ 
έπεσε στο 2,2% για το 2017 αντί του 3,2% το 
2004! Όλοι αυτοί οι φοιτητές ασφυκτιούνμέ- 
σα σε μια εκπαιδευτική και εργασιακή δομή 
που δεν μπορούσε να τους ενσωματώσει. 
Τους αποφοίτους περιμένουν συνήθως κα- 
κοπληρωμένες δουλειές (κατώτατος μισθός 
τα 210 ευρώ), η σχεδόν ανύπαρκτη εργατική 
νομοθεσία, η ανεργία ή η μετανάστευση. 

ΟΈντι Ράμα στην αρχή δήλωνε ότι «αυ¬ 
τοί που διαδηλώνουν είναι αποτυχημένοι 
φοιτητές» και επιχείρησε να καταστείλει το 
κίνημα. Στη συνέχεια αναγκάστηκε να προ¬ 
χωρήσει στα τέλη Δεκέμβρη σε έναν σαρω- 
τικό ανασχηματισμό, αντικαθιστώντας την 


αντιπρόεδρο της κυβέρνησης και 7 από τους 
13 υπουργούς, με πρώτο θύμα την υπουργό 
Παιδείας. Η κυβέρνηση αναγκάστηκε να 
πάρει πίσω τις αυξήσεις στα δίδακτρα και να 
δώσει μια σειρά από υποσχέσεις για τα υπό¬ 
λοιπα αιτήματα των φοιτητών. 

Ο «ανένδοτος» της 
αντιπολίτευσης 

Όμως η κυβέρνηση του Σοσιαλιστικού 
Κόμματος είχε να αντιμετωπίσει και μια δεύ¬ 
τερη πρόκληση: Στις 16 Φεβρουάριου 2019, 
πραγματοποιήθηκε συγκέντρωση με χιλιά¬ 
δες διαδηλωτές έξω από το γραφείο του 
πρωθυπουργού στα Τίρανα, οι οποίοι επιχεί¬ 
ρησαν να εισβάλλουν. Το αποτέλεσμα ήταν 
συγκρούσεις με την αστυνομία και συλλή¬ 
ψεις. Οι συγκεντρώσεις επαναλήφθηκαν 
πολλές φορές μέσα στον Φλεβάρη και στις 
7 Μάρτη έξω από το κοινοβούλιο και άλλα 
κυβερνητικά κτίρια. Οργανώθηκαν από το 
Δημοκρατικό Κόμμα, το μεγαλύτερο κόμμα 
της αντιπολίτευσης, που ίδρυσε ο Σαλί Μπε- 
ρίσα το 1990. Ο σημερινός επικεφαλής του 
Δημοκρατικού Κόμματος, Λουλζίμ Μπάσα, 
έχει κηρύξει «ανένδοτο» ενάντια στην κυ¬ 
βέρνηση του Ράμα την οποία κατηγορεί για 
διαφθορά, σχέσεις με την μαφία, χρηματι- 
σμό και νοθεία, δηλαδή για όσα περίπου κα¬ 
τηγορούσε ο σημερινός πρωθυπουργός τον 
Μπερίσα... Ταυτόχρονα απαιτεί την άμεση 
παραίτηση της κυβέρνησης και την προκή¬ 
ρυξη πρόωρων εκλογών. Ο Μπάσα χαρα¬ 
κτηρίζει την κυβέρνηση «εγκληματίες και 
κλέφτες ολιγάρχες», τον Ράμα «Μαδούρο 
των Βαλκανίων» κ.ο.κ. 

Η αντιπολίτευση απέσυρε τους βου¬ 


λευτές της από το κοινοβούλιο. Οι περισ¬ 
σότεροι βουλευτές της αντιπολίτευσης από 
το ΡΌ (με 43 έδρες) και το Σοσιαλιστικό 
Κίνημα για την Ενσωμάτωση (με 19 έδρες) 
παραιτήθηκαν ομαδικά στις 23 Φεβρουά¬ 
ριου. Όμως για να μείνουν οι έδρες κενές 
έπρεπε να παραιτηθούν και οι επιλαχόντες 
τους. Κάποιοι από τους επιλαχόντες δεν 
ακολούθησαν την κομματική γραμμή και 
έτσι 4 έδρες καταλαμβάνονται πλέον από 
μέλη του ΕδΙ που ορκίστηκαν βουλευτές. 
Οι νέοι αυτοί βουλευτές μαζί με κάποιους 
βουλευτές του ΕδΙ και του ΡΌ, οι οποίοι δεν 
δέχτηκαν να παραδώσουν τις βουλευτικές 
τους έδρες, ήδη αποτελούν την νέα μικρο- 
σκοπική αντιπολίτευση. 

Όλες οι κυβερνήσεις που εναλλάσσο¬ 
νται στην εξουσία, είναι κλίκες βουτηγμένες 
στη σήψη και τη διαφθορά. Τα κόμματα που 
ξεπήδησαν από την αποσύνθεση του πα¬ 
λιού σταλινικού καθεστώτος εφαρμόζουν 
σκληρά νεοφιλελεύθερα μέτρα, ξεπουλάνε 
τον δημόσιο και φυσικό πλούτο της χώρας, 
έχουν μετατρέψει την χώρα σε μια αυλή της 
ΕΕ και των ΗΠΑ και έχουν εξαθλιώσει την 
πλειοψηφία του πληθυσμού. 

Η χαμηλή συνδικαλιστική και κοινωνι- 
κή-ταξική δραστηριότητα είχε ευνοήσει την 
δημιουργία μιας πολιτικής και κοινωνικής 
«ερήμου». Υπάρχει απαξίωση του πολιτικού 
σκηνικού και των αστικών κομμάτων, αλλά 
και τάση για αποπολιτικοποίηση. Την κατά¬ 
σταση αυτή εκμεταλλεύονται οι πολιτικές 
κλίκες που εναλλάσσονται στην εξουσία. 
Αυτή τη φορά όμως φαίνεται ότι τα πράγ¬ 
ματα είναι διαφορετικά. Αν και η διαδικασία 
της ανεξάρτητης οργάνωσης της εργατικής 
τάξης και της νεολαίας καθυστερεί ακόμα, 
φαίνεται ότι κάτι νέο γεννιέται στην Αλβα¬ 
νία, πέρα και έξω από τον έλεγχο των κλασ¬ 
σικών πολιτικών φατριών. 



























14 Εργατική Πάλη 


ΙΣΤΟΡΙΑ 


Μάρτιος 2019 


8 Μόρτη: 

Μέρα της Γυναίκας, Μέρα Αγώνα 


Η 8 Μάρτη -παρά την προ¬ 
σπάθεια των αστών πολιτι¬ 
κών και των επιτελείων τους 
να την περιορίσουν, στην 
καλύτερη περίπτωση, σε ένα ζήτημα ισό¬ 
τητας των δύο φύλων ή να την εκφυλίσουν 
σε μια ανώδυνη επέτειο- είναι η μέρα που 
τιμούμε πάνω απ’ όλα τις εργάτριες γυ¬ 
ναίκες που αγωνίστηκαν, αγωνίζονται 
και θα αγωνίζονται ενάντια στην ταξική 
καταπίεση [...] 

Οι ιμπεριαλιστικοί πόλεμοι και η κολοσ¬ 
σιαία επίθεση ενάντια στην εργατική τάξη και 
τους λαούς, με εκατομμύρια θύματα σε ολό¬ 
κληρο τον πλανήτη, έχουν επιβάλλει βαρύ 
ανθρώπινο φόρο στις γυναίκες. Μόνο ο πό¬ 
λεμος στη Συρία κόστισε πάνω από 400.000 
αμάχους δολοφονημένους, στην πλειοψηφία 
τους γυναίκες και παιδιά. Οι καθημερινές δο¬ 
λοφονίες μεταναστών/στριών στη Μεσόγειο, 
η ταλαιπωρία τους και οι άθλιες συνθήκες στα 
κέντρα κράτησης έχουν σαν πρώτα θύματα 
γυναίκες και παιδιά. Το δουλεμπόριο, εκμε¬ 
ταλλευόμενο τη νέα φουρνιά εξαθλιωμένων 
και ανυπεράσπιστων γυναικών, κάνει χρυσές 
δουλειές εξαγοράζοντας, απαγάγοντας και 
εξαναγκάζοντας μετανάστριες -και όχι μόνο- 
να ζήσουν μια ζωή χειρότερη κι απ’ το θάνατο. 

Οι γυναίκες πλήττονται με μεγαλύτερη 
σφοδρότητα από τη φτώχεια, την ανεργία, 
τη μερική απασχόληση και την ανασφάλιστη 
εργασία. Οι ίσες ευκαιρίες στη δουλειά, η μι- 
σθολογική ισότητα και οι αξιοπρεπείς συνθή¬ 
κες εργασίας δεν ισχύουν στην πράξη, παρά 
μένουν μόνο στα χαρτιά [...] 

Στην Ελλάδα των μνημονίων, η ανερ¬ 
γία είναι γένους θηλυκού με ποσοστό 23,4% 
(σύμφωνα με το επίσημο ποσοστό, γιατί το 
πραγματικό είναι μεγαλύτερο) κατά το τελευ¬ 
ταίο τρίμηνο του 2018. Σημαντική απόκλιση 


«δεν απομένει τίποτα άλλο στην αγροτιά 
από το να συσπειρωθεί γύρω από το καθεστώς 
της εργατικής δημοκρατίας [...]. Το προλετα¬ 
ριάτο στηριζόμενο στην αγροτιά, θα χρησιμο¬ 
ποιήσει όλες του τις δυνάμεις για την ανύψω¬ 
ση του πολιτιστικού επιπέδου της υπαίθρου 
και την ανάπτυξη της πολιτικής συνείδησης 
των αγροτών». Α. Τρότσκι 

Σ τις 6 Μάρτη του 1910, το αγροτι¬ 
κό θεσσαλικό κίνημα έφτασε στο 
απόγειό του, με την μετατροπή 
του συλλαλητηρίου εκείνης της 
ημέρας σε εξέγερση. Η αρχή έγινε στο μικρό 
χωριό Κιλελέρ, του οποίου το όνομα έμελε 
να συνδεθεί με την εξέγερση-σταθμό για το 
αγροτικό ζήτημα και κίνημα. 

Στον θεσσαλικό κάμπο, το καθεστώς που 
επικρατούσε μέχρι το 1881 (χρονιά ένταξης 
της Θεσσαλίας στο ελληνικό κράτος) ήταν 
περίπου το εξής: ο ιδιοκτήτης του τσιφλικιού 
δικαιούταν μεν την είσπραξη της προσόδου 
αλλά δεν μπορούσε, όσο τη λάμβανε, να διώ¬ 
ξει τον κολίγο. Οι κολίγοι, από την άλλη, αν 
και κατέβαλλαν βαριά πρόσοδο (περίπου το 
μισό της σοδειάς), είχαν πατροπαράδοτα δι¬ 
καιώματα στο τσιφλίκι (κοινόχρηστοι χώροι, 
οικίες, βοσκοτόπια κ.λπ.). Μεταξύ 1878 και 
1881, ενόψει της προσάρτησης της Θεσσαλί¬ 
ας, οι αποχωρήσαντες οθωμανοί τσιφλικάδες 
πούλησαν σε εξευτελιστικές τιμές τα κτήματά 
τους σε εύπορους Έλληνες της διασποράς. Οι 
νέοι ιδιοκτήτες των τσιφλικιών, με σύμμαχό 
τους το βυζαντινορωμαϊκό δίκαιο του ελληνι¬ 
κού κράτους και την ίδια τη σύμβαση της προ¬ 
σάρτησης της Θεσσαλίας (που μεριμνούσε 
ειδικά για τα δικαιώματα των ιδιοκτητών γης 
στην περιοχή) επιδίωκαν οι τίτλοι ιδιοκτησί- 


(πάνω από 40%) παρουσιάζει και η διαφορά 
των συνολικών αποδοχών μεταξύ των δύο 
φύλων. [...] Έγκυες γυναίκες απολύονται με 
τις ευλογίες του Ευρωπαϊκού Δικαστηρίου 
και του Αρείου Πάγου. Χαρακτηριστικό πα¬ 
ράδειγμα η απόλυση της εγκύου εργαζόμενης 
από την εταιρεία ντεδηεΐ κ.ά. Όταν πρόκειται 
για εργάτριες και εργάτες, τα αστικά δικα¬ 
στήρια δεν δείχνουν καμία επιείκεια ή ακό¬ 
μα χειρότερα δικάζουν και αποφασίζουν με 
σκοπό να εξοντώσουν και να τσακίσουν κάθε 
διεκδίκηση. Πρόσφατο παράδειγμα η κατα¬ 
δίκη καθαρίστριας μητέρας 13 παιδιών (τα 5 
από αυτά είναι ανήλικα) σε 8ετή φυλάκιση, 
επειδή «πλαστογράφησε» το απολυτήριο 
δημοτικού αλλάζοντας τον χρόνο αποφοίτη¬ 
σης για να βρει δουλειά. Από την άλλη, όσες 
περιπτώσεις προχωρούν σε δίκη και αφορούν 
εργοδότες, φασίστες ή αστυνομικούς, στην 
πλειοψηφία των περιπτώσεων αυτοί πέφτουν 
στα μαλακά. Η οικονομική κρίση, η φτώχεια 
και η εξαθλίωση ενισχύουν τα φαινόμενα βίας 
εντός κι εκτός της οικογένειας. Η Ελλάδα 
κατέχει την τρίτη θέση στη μαύρη λίστα των 
καταγεγραμμένων βιαιοπραγιών και σεξουα¬ 
λικών παρενοχλήσεων σε γυναίκες στην Ευ¬ 
ρώπη. [...] 

Μπροστά σε αυτές τις κτηνωδίες, το γυ¬ 
ναικείο κίνημα στις ΗΠΑ βρίσκει νέες μορ¬ 
φές έκφρασης και ελπιδοφόρα μαζικότητα. 
Τον περασμένο Σεπτέμβρη στις ΗΠΑ, χι¬ 
λιάδες κυρίως αφροαμερικάνες και λατίνες, 
πάμφτωχες εργαζόμενες της πολυεθνικής 
αλυσίδας των φαστφουντάδικων Με Όοηύά 
έκαναν στάση εργασίας και κατέβηκαν σε δί¬ 


ας που είχαν αποκτήσει να αναγνωριστούν 
ως τίτλοι απόλυτης ιδιοκτησίας, απαιτούσαν 
δηλαδή από το ελληνικό κράτος να μην ανα¬ 
γνωρίσει κανένα δικαίωμα των κολίγων, σε 
αντίθεση με ό,τι ίσχυε στο οθωμανικό δίκαιο. 

Έτσι το όνειρο των κολίγων για απόκτηση 
ιδιόκτητης γης όχι μόνο δεν πραγματοποιήθη¬ 
κε, αλλά οι κολίγοι κινδύνευσαν να εκπέσουν 
στη θέση του ελεύθερου εργάτη γης, ενώ το 
σύνολο του αγροτικού προϊόντος θα άνηκε 
πλέον στον τσιφλικά. Οι κολίγοι κατοικούσαν 
σε τρώγλες, δεν είχαν ιατροφαρμακευτική 
περίθαλψη, πέθαιναν από απλές ασθένειες 
και δεν μορφώνονταν. Ήταν υποχρεωμένοι 
να δίνουν στον «αφέντη» τους το ένα τρίτο 
έως το μισό της παραγωγής τους και να απο¬ 
στέλλουν ένα θηλυκό μέλος της οικογένειάς 
τους ως υπηρέτρια και αντικείμενο εκμετάλ¬ 
λευσης στο αρχοντικό. Με το νέο σύστημα η 
κατάστασή τους είχε γίνει τόσο τραγική που 
πολλοί νοσταλγούσαν την περίοδο της Οθω¬ 
μανικής Αυτοκρατορίας. 

Παράλληλα, στον υπόλοιπο ελλαδικό 
χώρο αναπτυσσόταν ένα δυναμικό εργατικό 
κίνημα (ίδρυση 150 σωματείων στην πεντα¬ 
ετία 1905-1910, συχνές μαχητικές απεργίες 
και πρώτη εμφάνιση-παρέμβαση των εργα¬ 
ζομένων της Αθήνας στην πολιτική σκηνή το 
1909). Οι αγώνες των εργατών δεν άφησαν 
ανεπηρέαστα τα αγρίως καταπιεζόμενα αγρο¬ 
τικά στρώματα. Οι αγρότες διεκδικούσαν μα¬ 
χητικά την απαλλοτρίωση και διανομή των 
τσιφλικιών. Ο Χαρίλαος Τρικούπης, υπηρέτης 
των εγχώριων και ομογενειακών κεφαλαίων, 
αντιστεκόταν στην αγροτική μεταρρύθμιση 
για να μην ανακοπούν οι επενδύσεις στην Ελ- 


αδηλώσεις σε δέκα αμερικανικές πολιτείες, 
απαιτώντας να σταματήσει η εργοδοσία την 
υποκριτική σιωπή της και την συστηματική 
κάλυψη των βίαιων σεξουαλικών επιθέσεων 
που υφίστανται οι εργαζόμενες από τους προ¬ 
ϊσταμένους, αλλά και τους πελάτες των κατα- 
στημάτων της. Σε συνεργασία με το εργατικό 
κίνημα των 15 δολαρίων ( «Εί§Εΐ ίοΓ 15$») 
που αγωνίζεται εδώ και χρόνια για την αύ¬ 
ξηση στα 15 δολάρια του κατώτατου ωρομι¬ 
σθίου, το γυναικείο κίνημα ενάντια στους βι¬ 
ασμούς και τη σεξουαλική παρενόχληση, έχει 
πυροδοτήσει εξελίξεις τόσο στις ΗΠΑ όσο 
και σε διεθνές επίπεδο. Αξίζει να αναφερθεί 
η μαζική απεργία στην Οοο§1ε, όπου χιλιάδες 
εργαζόμενοι και εργαζόμενες έκλεισαν τους 
χώρους εργασίας σε διάφορες χώρες (Λον¬ 
δίνο, Τόκιο, Νέα Υόρκη κτλ) και κατέβηκαν 
στους δρόμους σε ένδειξη διαμαρτυρίας για 
τη συστηματική κάλυψη των σεξουαλικών 
παρενοχλήσεων από ανώτερα στελέχη, όπως 
του διαβόητου Αηάγ ΚυΒίη (δημιουργός του 
τηλεφώνου ΑικΕοκΙ). Με σύνθημα το «τέ¬ 
λος των βιασμών και των βιαιοπραγιών στη 
δουλειά και την οικογένεια» έχουν ξεπηδήσει 
γυναικεία κινήματα και σε διάφορες άλλες 
χώρες όπως η Ινδία, το Βέλγιο και το Πουέρτο 
Ρίκο. Στην Ιρλανδία, το κίνημα υπέρ της αυ¬ 
τοδιάθεσης του σώματος και για το δικαίωμα 
στην άμβλωση κυοφορούσε ριζοσπαστικά 
αιτήματα κατά του θεσμού της εκκλησίας και 
των αναχρονιστικών του επεμβάσεων στο 
σύνταγμα, καταλήγοντας σε δημοψήφισμα 
(Μάιος 2018) υπέρ της αλλαγής του νομοθε- 
τήματος περί απαγόρευσης των αμβλώσεων 


λάδα! 

Ο Μαρίνος Αντύπας, πρωτοσοσιαλιστής 
ιδεολόγος και υπέρμαχος της κοινωνικής 
απελευθέρωσης, το 1906 εγκαταλείπει την 
πατρίδα του, το Αργοστόλι Κεφαλλονιάς, 
και εγκαθίσταται στη Θεσσαλία, όπου αφιε¬ 
ρώνεται στην κοινωνική απελευθέρωση των 
κολίγων. Γυρίζει τα χωριά του θεσσαλικού 
κάμπου και προπαγανδίζει την απαλλοτρίω¬ 
ση των τσιφλικιών. Τα λόγια του ξεσηκώνουν 
τους κολίγους και ταυτόχρονα προκαλούν το 
μίσος των τσιφλικάδων, που αρχίζουν να σκέ¬ 
φτονται την εξόντωσή του. Πράγματι, στις 8 
Μάρτη 1907, έχοντας μπει στο στόχαστρο της 
αστικής τάξης και των αντιδραστικών κύκλων 
της Θεσσαλίας, δολοφονήθηκε στον Πυργετό 
Λάρισας. 

Η δολοφονία του προκάλεσε μεγάλο 
κοινωνικό αναβρασμό. Σε αρκετές περιοχές 
πήραν τα όπλα και εξεγέρθηκαν εναντίον 
των τσιφλικάδων. Οι κολίγοι άρχισαν πλέ¬ 
ον να σηκώνουν κεφάλι και να αμφισβητούν 
ανοιχτά την υπάρχουσα κατάσταση. Στις 17 
Φλεβάρη του 1910 σχηματίστηκε η Πανθεσ- 
σαλική Επιτροπή Αγώνα, με σκοπό να οργα¬ 
νώσει σε όλες τις θεσσαλικές πόλεις μαζικά 
αγροτικά συλλαλητήρια. Το συλλαλητήριο 
της Λάρισας χτυπήθηκε από τις δυνάμεις κα¬ 
ταστολής. Η κατάσταση γινόταν ολοένα και 
πιο εκρηκτική. Τα νέα έφτασαν και στην υπό¬ 
λοιπη Ελλάδα, όπου μιλούσαν για θεσσαλική 
εξέγερση. Η κυβέρνηση τρομοκρατήθηκε, 
έγιναν συλλήψεις, στάλθηκαν τρεις μεραρχίες 
στρατού στη Θεσσαλία και δόθηκαν διαταγές 
να τηρηθεί η τάξη «πάση θυσία». Στις 6 Μάρ¬ 
τη, καλέστηκε παναγροτική συγκέντρωση 


με ποσοστό 66,4%. 

Ο δρόμος για τη νίκη, μακρύς και 
δύσκολος... αλλά ο μόνος 

Το επίπεδο επιτυχίας αυτών των αγώνων 
εξαρτάται από το πως θα καταφέρουν να ενω¬ 
θούν τα αιτήματα του γυναικείου κινήματος 
με τις συνολικές διεκδικήσεις των εργαζομέ¬ 
νων, σε μια ταξική συμμαχία με σοσιαλιστική 
προοπτική. Οι καπιταλιστές προσπαθούν με 
όλα τα μέσα να μας διαιρέσουν (με βάση το 
φύλο, το έθνος κ.ά.). Για να διαλύσουν κάθε 
αγωνιστική και ταξική συνείδηση, χρησιμο¬ 
ποιούν ή και κατασκευάζουν διαφορετικές 
«ταυτότητες», που θέλουν οι ίδιοι και οι μηχα¬ 
νισμοί τους (ΜΜΕ, αστικές και κυβερνητικές 
«ΜΚΟ», φιλανθρωπία της «καλής κοινωνίας» 
κ.λπ.) να τις διαχειρίζονται ως οι μόνοι «προο¬ 
δευτικοί» και υπερασπιστές της «ανεκτικότη¬ 
τας». Ώστε να αποπροσανατολιζόμαστε από 
την κύρια διαίρεση στην κοινωνία, αυτή των 
εργατών με τα αφεντικά, αυτών που παρά¬ 
γουν τον πλούτο και αυτών που τον εκμεταλ¬ 
λεύονται και τον κλέβουν. Πρόκειται για μια 
ακόμα μεγάλη ιδεολογική και ηθική επίθεση 
στην εργατική τάξη, που δεν έχει καμία σχέ¬ 
ση με τα πραγματικά προβλήματα και αγώνες 
των γυναικών [...] 

Ο αγώνας των γυναικών πρέπει να συν¬ 
δέεται με τους συνολικούς αγώνες ενάντια 
στην καταπίεση, τον πόλεμο, την φτώχεια, τη 
βαρβαρότητα του συστήματος. Για να κερδί¬ 
σει πρέπει να ξεκινάει με τα προβλήματα που 
απασχολούν σήμερα τις γυναίκες και τους ερ¬ 
γαζόμενους, να προσπαθεί να επιβάλλει λύ¬ 
σεις με έναν μαχητικό και οργανωμένο τρόπο 
και να στοχεύει στην κατάργηση κάθε εκμε¬ 
τάλλευσης, δηλαδή στην επανάσταση και τον 
σοσιαλισμό. 

■ Ρία Κατζέλη (το πλήρες άρθρο 
αναρτημένο στο νννννν.οΜβ.^ν) 


στη Λάρισα. 

Την ώρα που πλήθος διαδηλωτών ξεκί¬ 
νησε να συγκεντρώνεται από τις γύρω περι¬ 
οχές στον σταθμό του Κιλελέρ, περίπου 200 
χωρικοί θέλησαν να επιβιβαστούν σε τρένο 
χωρίς να πληρώσουν για να μεταβούν στην 
κινητοποίηση. Όταν ο διευθυντής των Θεσ- 
σαλικών Σιδηροδρόμων αρνήθηκε, άρχισαν 
να λιθοβολούν τον συρμό. Το τρένο απομα¬ 
κρύνθηκε, αλλά σε απόσταση ενός χιλιομέ¬ 
τρου επαναλαμβάνεται το ίδιο, αυτή τη φορά 
με 800 αγρότες. Ο στρατός ανοίγει πυρ, με 
αποτέλεσμα να σκοτωθούν τέσσερις αγρότες 
και να τραυματιστούν πολλοί. 

Πολλοί ήταν και οι συλληφθέντες και 
προφυλακιστέοι διαδηλωτές, όλοι όμως αθω¬ 
ώθηκαν στις 23 Ιουνίου του ίδιου έτους. Η 
εξέγερση κέρδισε τη συμπάθεια του ελληνι¬ 
κού λαού, εντείνοντας τις πιέσεις για επίλυση 
του ζητήματος και φουντώνοντας το αγροτι¬ 
κό κίνημα σε ολόκληρη τη χώρα. 

Η αγροτική εξέγερση δεν εξαπλώθηκε σε 
όλη την Ελλάδα, καθώς η μεγάλη ιδιοκτησία 
υπήρχε σχεδόν αποκλειστικά στη Θεσσαλία, 
ενώ στις υπόλοιπες περιοχές επικρατούσε το 
καθεστώς της μικρής ιδιοκτησίας. Όμως το 
αγροτικό ζήτημα έλαβε μεγάλη έκταση και 
στην Εθνοσυνέλευση του 1910-1911 υπήρχαν 
αρκετοί βουλευτές που ζητούσαν την αγροτι¬ 
κή μεταρρύθμιση. Ο Ε. Βενιζέλος, αφού για 
χρόνια ακολούθησε παρελκυστική πολιτική 
απέναντι στους αγρότες, σέρνοντάς τους πα¬ 
ράλληλα σε δεκαετή σχεδόν πόλεμο, αναγκά¬ 
στηκε μετά την έλευση ενάμισι εκατομμυρίου 
προσφύγων να συνδυάσει τη διάλυση των 
μεγάλων αγροτικών ιδιοκτησιών με την απο¬ 
κατάσταση των προσφύγων. 

■ Αφροδίτη X. 


100 χρόνια από την εξέγερση του Κιλελέρ 

Η ανταρσία του Βασιλικού Ναυτικού της Ινδίας το 1946 



Ο Β' Παγκόσμιος Πόλεμος τε¬ 
λείωσε στην Ευρώπη τον Μάιο 
του 1945 και στον Ειρηνικό τον 
Αύγουστο του 1946. Μια Νέα 
Τάξη Πραγμάτων είχε στην πράξη εγκα- 
θιδρυθεί: Η Σοβιετική Ένωση εξερχόταν 
του πολέμου ως Μεγάλη Δύναμη, οι ΗΠΑ 
αναδεικνυόταν σε αδιαμφισβήτητη ηγέτιδα 
δύναμη του καπιταλισμού, ενώ ο ευρωπαϊ¬ 
κός καπιταλισμός ήταν καθημαγμένος από 
τις γιγάντιες καταστροφές του πολέμου. 
Ειδικότερα, η Μεγάλη Βρετανία άσθμαινε 
οικονομικά και πολιτικά. Τα δε αντιστασι¬ 
ακά, εθνικό-απελευθερωτικά κινήματα σε 
διάφορα σημεία του πλανήτη είχαν ήδη ει- 
σέλθει σε τροχιά διεκδίκησης της εξουσίας. 

Σε αυτό το πλαίσιο θα ξεσπάσει μερι¬ 
κούς μήνες μετά την λήξη του πολέμου, 
τον Φεβρουάριο του 1946, η ανταρσία του 
Βασιλικού Ναυτικού της Ινδίας, αποικίας 
της Μεγάλης Βρετανίας. Επρόκειτο για 
την κορύφωση ενός γενικότερου αναβρα¬ 
σμού των πληβειακών μαζών, εργατών και 
αγροτών, της ινδικής υποηπείρου, που ως 
αποικία περιελάμβανε την σημερινή Ινδία, 
το Πακιστάν και το Μπαγκλαντές. 

Η ανεξαρτησία της Ινδίας, που νομο¬ 
θετήθηκε στις 15 Αυγούστου 1947 από το 
Βρετανικό Κοινοβούλιο, έγινε υπό την επί¬ 
βλεψη και τους όρους της που έθεσαν οι 
τοπικές ελίτ και η ιμπεριαλιστική βρετανική 
μπουρζουαζία, έπειτα από μεταξύ τους δια¬ 
πραγματεύσεις. Ενδεικτικό της ομαλής ανε¬ 
ξαρτητοποίησης είναι, πρώτον, το γεγονός 
ότι η Ινδία παρέμεινε μέλος της Κοινοπο¬ 
λιτείας και διατήρησε ως αρχηγό του κρά¬ 


τους τον Βρετανό Μονάρχη και, δεύτερον, 
ότι η ανεξαρτησία της ινδικής υποηπείρου 
συνοδεύτηκε με κρατική διαίρεσή της σε 
θρησκευτικές βάσεις. Έτσι, ιδρύθηκε ταυτό¬ 
χρονα και το Πακιστάν, το οποίο μέχρι το 
1971 περιελάμβανε και το σημερινό Μπα¬ 
γκλαντές. 

Ακόμα όμως και αυτή η τυπική ανε¬ 
ξαρτησία, που αποδίδεται από τους περισ¬ 
σότερους ιστορικούς στο Ινδικό Εθνικό 
Κογκρέσο, στους ηγέτες Γκάντι και Νεχρού 
και στην Μουσουλμανική Ένωση υπό τον 
Τζινάχ 0ιηηώι) κατέστη δυνατή, μόνο μετά 
από τους αγώνες των πλατιών πληβειακών 
μαζών, αγροτών, εργατών και στρατιωτών. 
Η εξέγερσή τους έχει μείνει γνωστή στην 
ιστορία ως η «ναυτική ανταρσία» του Φε¬ 
βρουάριου 1946. 

Η εξέγερση ξεκίνησε στις 18 Φεβρου¬ 
άριου 1918, όταν 1.100 ναύτες του ΗΜ5 
Τώ\ν&Γ, ελλιμενισμένου στη Βομβάη, κή¬ 
ρυξαν απεργία και εξέλεξαν μία κεντρική 
απεργιακή επιτροπή με πρόεδρο και αντι¬ 
πρόεδρο τους Μ.δ. ΚΗ&η και Μ&ά&η δΐη§Η. 
Η απεργία γρήγορα εξαπλώθηκε σε άλλα 
22 πλοία στην Βομβάη. Πολύ γρήγορα, η 
εξέγερση έλαβε τεράστιες διαστάσεις, επε- 
κτεινόμενη σε ναυστάθμους στο Καράτσι, 
Τσενάι (Μάντρα), Βιζαχάπατναμ, Καλκού- 
τα, Δελχί, Κοτσί, Τζαμναγκάρ, στα νησιά 
Ανταμάν, έως το Μπαχρέιν και το Αντέν. 
Πάνω από 70 πλοία, 20 ναυτικές βάσεις και 
πάνω από 30 χιλιάδες ναύτες συμμετείχαν 
ενεργά στην εξέγερση. Μέρες κορύφωσης 
ήταν οι 20 και 21 Φεβρουάριου, μετά από 
κάλεσμα της κεντρικής απεργιακής επι¬ 


τροπής σε γενική απεργία: 

Έτσι, το σύνθημα αυτό το 
ακολούθησαν πλατιές μά¬ 
ζες στην Βομβάη και στην 
Καλκούτα, όπου ξέσπασαν 
διαδηλώσεις και ένοπλες 
συγκρούσεις. Παράλληλα, 
στρατιωτικά σώματα και 
φρουρές σε διάφορα σημεία 
της Ινδίας στασίασαν. 

Εντούτοις, η εξέγερση 
δεν βρήκε πολιτική στήρι¬ 
ξη από κανένα κόμμα. Το 
Ινδικό Εθνικό Κογκρέσο, κόμμα του Νε¬ 
χρού και του Γκάντι, και η Μουσουλμανι¬ 
κή Ένωση καταδίκασαν την εξέγερση, κα- 
λώντας σε λήξη της ανταρσίας και παύση 
των διαδηλώσεων. Το δε Κομμουνιστικό 
Κόμμα Ινδίας ήταν διαιρεμένο: Αφενός, η 
βάση του συμμετείχε μαζικά στην εξέγερση, 
όπως και η μερίδα του κόμματος με ηγέτη 
τον Καηαάΐνε, που δραστηριοποιούταν στα 
συνδικάτα. Αφετέρου, η μερίδα του κόμμα¬ 
τος με ηγέτη τον ΙοδΕί, που ακολουθούσε 
τις οδηγίες της Μόσχας, δίσταζε να δώσει 
μία πλήρη στήριξη. Η εσωτερική αυτή διαί¬ 
ρεση θα μετατραπεί σε ανοιχτή σύγκρουση, 
η οποία θεωρείται ρίζα της διάσπασης του 
ΚΚ Ινδίας το 1964. Σε κάθε περίπτωση το 
ΚΚ δεν μπόρεσε να παράσχει την ηγεσία 
που χρειαζόταν η εξέγερση. 

Στις 24 Φεβρουάριου, η εξέγερση είχε 
ηττηθεί. Λευκές σημαίες υψώθηκαν σε όλα 
τα πλοία και η κεντρική απεργιακή επιτρο¬ 
πή εξέδωσε την τελευταία της ανακοίνωση 
στην οποία έγραφε: «Η εξέγερσή μας απο- 


Μϋίϊη^ ϊπ ΒΰπΊΠίΉ^ 

τέλεσε ένα σημαντικό ιστορικό γεγονός 
στις ζωές του λαού μας. Για πρώτη φορά, 
το αίμα των εργατών με στρατιωτική στο¬ 
λή ή χωρίς κύλησε στο ίδιο ρυάκι, για την 
ίδια κοινή υπόθεση. Εμείς, οι εργάτες που 
φέρουμε στρατιωτική στολή, δεν θα το ξε- 
χάσουμε ποτέ αυτό. Γνωρίζουμε, επίσης, ότι 
ούτε εσείς οι προλεταριακοί αδερφοί και 
αδερφές μας δεν θα το ξεχάσετε. Οι επόμε¬ 
νες γενεές, αντλώντας τα διδάγματά τους, 
θα κατορθώσουν ό,τι εμείς δεν καταφέραμε. 
Ζήτω οι εργαζόμενες μάζες. Ζήτω η επανά¬ 
σταση». 

Έπειτα από την ήττα της εξέγερσης κα¬ 
τέστη δυνατή η διαίρεση της Ινδίας με βάση 
θρησκευτικά κριτήρια, δημιουργώντας μια 
μόνιμη πηγή έντασης και πολέμων στην 
περιοχή. Το 1947-48, το 1965, το 1971, το 
1999 ακολούθησαν πόλεμοι ή συνοριακές 
συρράξεις μεταξύ Ινδίας και Πακιστάν, που 
συνεχίζουν έως σήμερα την αντιπαράθεσή 
τους, όντας και οι δύο από τη δεκαετία του 
1970 και μετά πυρηνικές δυνάμεις. 


40 χρόνια από την Ιρανική Εαανάσταση 


Τ ον Φλεβάρη συμπληρώθηκαν 40 
χρόνια από την Ιρανική Επανά¬ 
σταση του 1979, που ανέτρεψε 
το τυραννικό, φιλοδυτικό καθε¬ 
στώς του Σάχη της δυναστείας των Παχλεβί, 
ηττήθηκε όμως στη συνέχεια από τους ισλαμι- 
στές. Τα αίτια βρίσκονται όχι μόνο στους χει¬ 
ρισμούς των ισλαμιστών και του ηγέτη τους, 
Αγιατολάχ Χομεϊνί, αλλά και στις αδυναμίες 
του εργατικού κινήματος και την προδοσία 
του Ιρανικού Κομμουνιστικού Κόμματος 
(Τουντέχ). 

Η ριζοσπαστικοποίηση των μαζών μετά 
τον Β’ Παγκόσμιο Πόλεμο εκφράστηκε στο 
Ιράν αρχικά το 1946, από τους εργάτες στις 
υπό βρετανικό έλεγχο πετρελαιοβιομηχανίες 
του Κουζεστάν, με τη μεγαλύτερη βιομηχανι¬ 
κή απεργία στην ιστορία της Μέσης Ανατο¬ 
λής. Το 1951, ένα λαϊκό κίνημα υπό την ηγε¬ 
σία του ριζοσπαστικού εθνικιστικού «Εθνικού 
Μετώπου» του Μοχάμεντ Μοσαντέκ κατέλα¬ 
βε την εξουσία, εκδίωξε τους Βρετανούς από 
την πετρελαιοβιομηχανία και την εθνικοποί¬ 
ησε. Ο Σάχης υποχρεώθηκε να αυτοεξοριστεί 
το 1953, αλλά σύντομα επέστρεψε και, με ένα 
πραξικόπημα ενορχηστρωμένο από Βρετανία 
και ΗΠΑ, ανέτρεψε τον Μοσαντέκ. Η ηγεσία 
του Τουντέχ, που αριθμούσε 100.000 μέλη, 
κατέφυγε στη Μόσχα, αφήνοντας το εργατικό 
και λαϊκό κίνημα του Ιράν στη μοίρα του και 
στην άγρια καταστολή που ακολούθησε. Έτσι, 
στην εξέγερση που ξέσπασε το 1963, τις δάφ¬ 
νες έδρεψε ο κλήρος και ο Χομεϊνί, που μετά 
την ήττα του κινήματος αναγκάστηκε να αυ- 
τοεξοριστεί. 

Το Ιστορικό της Εξέγερσης 

Τότε ξεκίνησε η εφαρμογή της Λευκής 
Επανάστασης του Σάχη, του σχεδίου του, δη¬ 
λαδή, να μετατρέψει το Ιράν σε βιομηχανική 


δύναμη με πυρηνική ενέργεια. Εξαγόρασε 
γαιοκτήμονες για να τους στρέψει στη βιο¬ 
μηχανία και ανάγκασε 1,2 εκατομμύρια χω¬ 
ρικούς να συρρεύσουν στα αστικά κέντρα, 
κάτω από άθλιες συνθήκες ζωής και εργασίας. 
Η εκβιομηχάνιση ήταν ιλιγγιώδης. Μέσα σε 
λίγα χρόνια, οι βιομηχανικοί εργάτες έφτα¬ 
σαν τα 3,5 εκατομμύρια, άρχισαν να νιώθουν 
τη δύναμή τους και να απαιτούν μερίδιο του 
πλούτου. Ήταν όμως η περίοδος που άρχιζε 
η παγκόσμια οικονομική κρίση. Ο πληθωρι¬ 
σμός ανεβαίνει, η ανεργία αυξάνεται και το 
καθεστώς επιβάλλει μέτρα λιτότητας. Όλα 
αυτά, σε συνδυασμό με τις σπατάλες και τη 
διαφθορά του καθεστώτος, οδηγούν σε νέο 
κύμα κινητοποιήσεων, που αντιμετωπίζεται με 
σκληρή καταστολή. Το 1977, η απόπειρα να 
γκρεμιστεί μια παραγκούπολη στα περίχωρα 
της Τεχεράνης προκαλεί εξέγερση 50.000 αν¬ 
θρώπων που πνίγεται στο αίμα. Λίγους μήνες 
μετά, η δολοφονία ενός φοιτητή απαντιέται 
με γενική απεργία από τους εργαζόμενους, 
που μπαίνουν διαδοχικά στον χορό των κινη¬ 
τοποιήσεων. Μέχρι το καλοκαίρι η κατάσταση 
έχει κλιμακωθεί και τον Σεπτέμβρη του 1978 
το καθεστώς επιβάλλει στρατιωτικό νόμο. 
Όμως, η επανάσταση έχει ξεκινήσει. Τα αιτή¬ 
ματα επεκτείνονται από τους μισθούς και τις 
θέσεις εργασίας, στα δημοκρατικά δικαιώμα¬ 
τα, την ανατροπή του καθεστώτος, την κοινω¬ 
νική αλλαγή και τη σοσιαλιστική δημοκρατία 
με βάση το Ισλάμ. Οι απεργοί παραλύουν την 
οικονομία της χώρας. 

Οι εργάτες καταλαμβάνουν εργοστάσια 
και οργανώνονται σε απεργιακές επιτροπές 
και εργατικά συμβούλια, τα «σόρα», οι άστεγοι 
καταλαμβάνουν τα πολυτελή ξενοδοχεία και 
οι αγρότες τη γη, στις φτωχογειτονιές δημι- 
ουργούνται επιτροπές γειτονιάς, τα «κομιτέχ». 
Σημαντικό ρόλο στις συγκρούσεις παίζουν 


δύο αριστερές οργα¬ 
νώσεις, οι Φενταγίν 
και οι Μουτζαχεντίν. 

Οι πρώτοι αποτελού¬ 
νται κυρίως από νεο¬ 
λαία του Τουντέχ και 
οι δεύτεροι καλούν 
στη δημιουργία μιας 
ισλαμικής κοινωνίας 
χωρίς κλήρο. 

Οι προσπάθειες του Σάχη να ελέγξει την 
κατάσταση αποτυγχάνουν. Την 1η Φλεβάρη 
1979 επιστρέφει ο Χομεϊνί και δημιουργεί μια 
«Προσωρινή Επαναστατική Κυβέρνηση», με 
συμμετοχή όλων των αντικαθεστωτικών πο¬ 
λιτικών δυνάμεων. Στις 9 Φλεβάρη ξεσπούν 
άγριες ένοπλες συγκρούσεις στην Τεχεράνη, 
κατά τις οποίες ολόκληρες μονάδες του στρα¬ 
τού περνούν στο στρατόπεδο των εξεγερμέ- 
νων. Στις 11 Φλεβάρη παραδίδεται η ηγεσία 
του στρατού. Το καθεστώς έχει ανατραπεί. 

Η Ήττα της Επανάστασης 

Το Τουντέχ, αλλά και οι υπόλοιπες αριστε¬ 
ρές δυνάμεις, συντάχθηκαν με το αίτημα για 
μια Ισλαμική Δημοκρατία, με βάση τη σταλι¬ 
νική θεωρία των σταδίων, που προϋπέθετε μια 
αστική επανάσταση πριν από την προλεταρι¬ 
ακή. Αρνήθηκαν έτσι να οδηγήσουν τους φα¬ 
νούς εργάτες στη μάχη για την κατάληψη της 
εξουσίας. Το Τουντέχ όχι μόνο δεν στήριξε τις 
επιτροπές αυτοοργάνωσης των εργατών και 
του λαού, αλλά αντιτάχθηκε στη δημιουργία 
τους, γεγονός που συνετέλεσε στην απουσία 
συντονισμού τους σε πανεθνικό επίπεδο. 

Αντίθετα, ο ισλαμικός κλήρος δημιούργη¬ 
σε γύρω από τα τζαμιά ένα καλά οργανωμένο 
δίκτυο κοινωνικών κέντρων. Παράλληλα με 
την παροχή τροφής και περίθαλψης, προχω¬ 
ρούσαν σε ριζοσπαστικά κηρύγματα για την 



Ισλαμική Δημοκρατία, που ταυτίστηκε στη 
συνείδηση των μαζών με το αίτημα για μια δη¬ 
μοκρατία των φτωχών. Αναδείχθηκαν έτσι στη 
μοναδική δύναμη που είχε ξεκάθαρα πολιτικά 
αιτήματα, οργάνωση και στρατηγική. Ο Χομε- 
ϊνί, με τη στήριξη και των αριστερών δυνάμε¬ 
ων, τέθηκε επικεφαλής της επανάστασης και 
του νέου καθεστώτος. Αρχικά υποχρεώθηκε 
να υιοθετήσει ένα αριστερό προφίλ και να κά¬ 
νει παραχωρήσεις στους εργάτες και τα φτωχά 
στρώματα. Πολύ γρήγορα, ωστόσο, άρχισε η 
συστηματική επιχείρηση διάλυσης των κεκτη- 
μένων της επανάστασης. Δίπλα στα «σόρα» 
και τα «κομιτέχ» αναπτύχθηκαν τα ισλαμικά 
συμβούλια και πολύ γρήγορα, με τη βοήθεια 
των παρακρατικών ομάδων των «Φρουρών 
της Επανάστασης», αντικατέστησαν όλες 
τις δομές αυτοοργάνωσης. Οι απεργίες απα¬ 
γορεύτηκαν, το Τουντέχ και κάθε αντίπαλη 
πολιτική δύναμη εξολοθρεύτηκε. Οι εθνικο¬ 
ποιημένοι τομείς άρχισαν να επανιδιωτικοποι- 
ούνται. Ο πόλεμος με το Ιράκ, που ξεκίνησε 
το 1980, χρησιμοποιήθηκε για να ενισχυθεί ο 
εθνικισμός και το καθεστώς. Δεκάδες χιλιάδες 
αντιφρονούντες εκτελέστηκαν και εκατοντά¬ 
δες χιλιάδες φυλακίστηκαν. Η Ιρανική Επανά¬ 
σταση πλήρωσε, όπως πολλές άλλες, την έλ¬ 
λειψη επαναστατικού κόμματος, την απουσία 
της οργάνωσης και της στρατηγικής που θα 
την οδηγούσε σε μια σύγκρουση όχι μόνο με 
το καθεστώς, αλλά και με την αστική ισλαμική 
αντίδραση. 

100 χρόνια από την Ιδραση της 
3 ης Κομμουνιστικής Διεθνούς (Κομιντέρν) 

■ Γρηγόρης Κρβούνης 



Η ίδρυση της Κομμουνι¬ 
στικής Διεθνούς έρχε¬ 
ται πάνω σε μία συγκυ¬ 
ρία απόλυτης ανάγκης 
για την ύπαρξη επαναστατικού κόμ¬ 
ματος με στόχο την οργάνωση της 
πάλης του παγκόσμιου προλεταρι¬ 
άτου. Ασφαλώς, ήταν μια απόρροια 
αρκετά σημαντικών γεγονότων και 
αναγκαιοτήτων, τεράστιων δυνά¬ 
μεων που έψαχναν μια νέα διέξοδο 
και προέκυπταν από την χρεοκοπία 
της 2ης Διεθνούς, τον Α Παγκόσμιο 
πόλεμο και τα διδάγματά του, την 
Οκτωβριανή Επανάσταση και την 
ανάγκη στήριξής της, την Γερμανική 
Επανάσταση και ευρύτερα το επα¬ 
ναστατικό κύμα του 1918-23, καθώς 
επίσης και από την αναγκαιότητα 
βαθέματος της επαναστατικής προ¬ 
οπτικής σε μια σειρά από χώρες που 
βρίσκονταν την συγκεκριμένη περί¬ 
οδο σε κοινωνικό και επαναστατικό 
αναβρασμό. 

Συνεπώς, το προπολεμικό δΐαΐυδ 
ηιιο με τα μετριοπαθή, σοσιαλσωβινι- 
στικά και ρεφορμιστικά σοσιαλδημο¬ 
κρατικά κόμματα, που έπαιξαν καθο¬ 
ριστικό ρόλο στο να προδώσουν τα 
ιστορικά καθήκοντα της εργατικής 
τάξης και να την μετατρέψουν σε 
κρέας για τα κανόνια των ιμπερια¬ 
λιστικών και αστικών συμφερόντων, 
έπρεπε άμεσα να αλλάξει άρδην. 

Τα χρόνια που ακολούθησαν, με 
τις φρικτές συνέπειες που άφηνε πίσω 
του ο Α ΠΠ, οδήγησαν σε διεθνείς 
αντιπολεμικές συνδιασκέψεις της 
μειοψηφικής, αλλά καθοριστικής τά¬ 
σης των αριστερών σοσιαλδημοκρα¬ 
τών (επαναστατών μαρξιστών) της 
Ευρώπης κατά την διάρκεια του πο¬ 
λέμου. Η συνδιάσκεψη στο Τσίμερ- 
βαλντ (1915), και κυρίως ένα χρόνο 
μετά αυτή του Κίενταλ (1916), είχαν 
ως αποτέλεσμα να κρατήσουν αναμ¬ 
μένη τη φλόγα του προλεταριακού 
διεθνισμού. Πάρθηκαν αποφάσεις 
για την διατήρηση της διεθνιστικής 
στάσης κατά του ιμπεριαλιστικού πο¬ 
λέμου, διακήρυξαν την αναγκαιότητα 
του σοσιαλισμού ως το μέσο για την 
αντιμετώπιση του ιμπεριαλισμού και 
το σταμάτημα του πολέμου. Υπήρξαν 
ένα σημαντικό βήμα προς την Οκτω¬ 
βριανή Επανάσταση, καθώς επίσης 
και το φύτρο της 3ης Διεθνούς. 


Το 1917, συνέβη στην Ρωσία ένα 
από τα μεγαλύτερα γεγονότα στην 
ανθρώπινη ιστορία. Η μεγάλη Οκτω¬ 
βριανή Επανάσταση, η πρώτη νι¬ 
κηφόρα σοσιαλιστική επανάσταση. 
Αυτή η υψίστης σημασίας εξέλιξη για 
την ανθρωπότητα έδωσε μία τερά¬ 
στια ώθηση στο εργατικό κίνημα για 
την δημιουργία μπολσεβίκικου τύπου 
κομμουνιστικών κομμάτων σε όλο 
τον κόσμο. Ήταν επίσης και ο προ¬ 
πομπός του μεγάλου επαναστατικού 
κύματος του 1918-23 που γέννησε 
σημαντικές επαναστάσεις και εξεγέρ¬ 
σεις σε αρκετές χώρες της Ευρώπης. 

Για να συμπληρωθεί, λοιπόν, 
όλη αυτή η διαδικασία, απαραίτητη 
προϋπόθεση, πλέον, αποτελούσε η 
ύπαρξη μια νέας διεθνούς, που θα 
είχε ως στόχο της επανάσταση και 
τον σοσιαλιστικό μετασχηματισμό 
σε κάθε χώρα. Ένα νέο επαναστατικό 
παγκόσμιο κόμμα το οποίο θα ήταν 
απαλλαγμένο από τον οπορτουνισμό 
και τον σοσιαλσωβινισμό και θα απο¬ 
τελούσε το συντονιστικό κέντρο των 
ΚΚ παγκοσμίως. 

Έτσι, λοιπόν, οι ηγέτες της Οκτω¬ 
βριανής Επανάστασης, Λένιν και 
Τρότσκι κατέβαλαν μία μεγάλη θεω¬ 
ρητική και πρακτική προσπάθεια για 
να πραγματοποιηθεί η ίδρυση της 3ης 
Διεθνούς και από αναγκαιότητα να 
γίνει πράξη. 

Το ιδρυτικό συνέδριο της Γ’ Δι¬ 
εθνούς πραγματοποιήθηκε στις 2-6 
του Μάρτη του 1919, με αντιπρόσω¬ 
πους από 35 κομμουνιστικά κόμματα 
και σοσιαλιστικές ομάδες διαφόρων 
χωρών. Με την ίδρυση της ΚΔ επι¬ 
σημοποιήθηκε η διάσπαση σε διεθνές 
επίπεδο των σοσιαλδημοκρατικών 
κομμάτων, με την δημιουργία πλέον 
των κομμουνιστικών κομμάτων. Η 
Προγραμματική Διακήρυξη της ΚΔ 
πρόβαλε τη δικτατορία του προλετα¬ 
ριάτου, αντιπαρατέθηκε στην αστική 
δημοκρατία ως μορφής της δικτατο¬ 
ρίας του κεφαλαίου, διατύπωσε το 
σπουδαίο ντοκουμέντο «Μανιφέστο 
προς το διεθνές προλεταριάτο» και 
ξεκαθάρισε τον κομμουνιστικό χαρα¬ 
κτήρα της Γ Διεθνούς. 

Στο 2ο Συνέδριο της ΚΔ (Πε¬ 
τρούπολη και Μόσχα, 6 - 25 Ιούλη 
1920) ψήφιστηκαν οι Θέσεις και το 
Καταστατικό. Οι Θέσεις έθεταν τα 
ζητήματα της άμεσης προετοιμασίας 
για την προλε¬ 
ταριακή δικτα¬ 
τορία και του 
σχηματισμού 
σε κάθε χώρα 
ενός ενιαίου 
ΚΚ. Μεγάλης 
σημασίας ντο¬ 
κουμέντο του 
Συνεδρίου απο- 
τέλεσε το κεί¬ 
μενο με τους 21 
δεσμευτικούς 
όρους εισδο¬ 
χής στην ΚΔ, 
τους οποίους 
εισηγήθηκε το 


μπολσεβίκικο κόμμα. Βασικοί από 
τους 21 όρους ήταν η εκκαθάριση 
των κομμάτων από τα σοσιαλδη¬ 
μοκρατικά στοιχεία, η αποδοχή της 
αρχής του δημοκρατικού συγκεντρω¬ 
τισμού στο εσωτερικό κάθε κόμμα¬ 
τος και της ΚΔ, η διαγραφή όσων 
διαφωνούσαν με τις θέσεις της ΚΔ, η 
καταδίκη του πασιφισμού και του σο- 
σιαλσωβινισμού. 

Το 3ο και το 4ο Συνέδριο της ΚΔ 
(Μόσχα, 22 Ιούνη - 12 Ιούλη 1921) 
επιχείρησαν να διαμορφώσουν την 
τακτική και την δράση των κομ¬ 
μουνιστών ανάμεσα στις εργατικές 
δυνάμεις, καθώς η πλειοψηφία των 
συνδικαλισμένων εργατών παρέμενε 
εγκλωβισμένη στα σοσιαλδημοκρα¬ 
τικά κόμματα. Ο Λένιν και ο Τρότσκι 
έριξαν το σύνθημα «Ανάμεσα στις 
μάζες» και παρουσίασαν την τακτική 
του «Ενιαίου Εργατικού Μετώπου», 
που θα βοηθούσε στο κέρδισμα και 
στην συγκρότηση της εργατικής τά¬ 
ξης σε ένα ταξικό μέτωπο, μέσα στο 
οποίο τα επαναστατικά κόμματα θα 
έπρεπε να παίζουν καθοριστικό ρόλο 
στην διαμόρφωση και αφομοίωση 
του στρατηγικού στόχου και της κα¬ 
τάληψης της εξουσίας και θα έβγαζαν 
στην επιφάνεια τις αντιφάσεις ανά¬ 
μεσα στον πόθο της εργατικής βάσης 
των σοσιαλδημοκρατικών κομμάτων 
για κοινωνική απελευθέρωση και τα 
σχέδια των ρεφορμιστικών ηγεσιών 
τους που προφανώς δεν συμμερίζο¬ 
νταν τον ίδιο πόθο. 

Μετά το 4ο Συνέδριο η συζήτηση 
δεν προχώρησε καθόλου στην Κομ¬ 
μουνιστική Διεθνή. Οι θέσεις των 
τεσσάρων πρώτων Συνεδρίων και 
κυρίως του 3ου και του 4ου για την 
διαμόρφωση της τακτικής του Ενι¬ 
αίου Εργατικού Μετώπου και την 
επικύρωση της επαναστατικής στρα¬ 
τηγικής δεν θα ολοκληρωθούν. Πολύ 
γρήγορα μετά τον θάνατο του Λένιν 
και με το πογκρόμ και τις εξορίες που 
εξαπέλυσε η σταλινική γραφειοκρα- 
τεία μέσα και έξω από την ΕΣΣΔ στον 
Τρότσκι και την Αριστερή Αντιπολί¬ 
τευση, κατάφεραν να σταλινοποι- 
ήσουν τα ΚΚ (με την υποταγή στις 
γραμμές και τις θέσεις της ΚΔ, με την 
από τα πάνω επιβολή ευνοούμενων 
στελεχών και ΓΓ από το Κρεμλίνο 
και τον Στάλιν) και να μετατρέψουν 
την 3η Κομμουνιστική Διεθνή σε όρ¬ 
γανο και εργαλείο της Μόσχας. Ήδη 
από το 5ο και στην πορεία προς το 7ο 
Συνέδριο, ο σταλινικός εκφυλισμός 
και η υποχώρηση της επαναστατι¬ 
κής στρατηγικής είναι καταφανής. 
Μέσα σε αυτήν την περίοδο η ΚΔ 
υιοθετεί εγκληματικές αντιμαρξι- 
στικές και αντεπαναστατικές θέσεις 
όπως, ο Σοσιαλισμός σε μία μόνο 
χώρα, ο Παμφασισμός (ταύτιση των 
ρεφορμιστών με τους φασίστες), την 
θεωρία των Σταδίων (πρώτα αστι- 
κοδημοκρατική επανάσταση και στο 
απώτατο μέλλον, εφόσον έχουν ωρι¬ 
μάσει οι συνθήκες προχωράμε και 
στον σοσιαλιστικό μετασχηματισμό), 
την τακτική των Λαϊκών Μετώπων, 


όπου καλούσε σε συμμαχία και συ- 
μπόρευση των εργαζομένων με την 
«δημοκρατική και προοδευτική» 
αστική τάξη απέναντι στον κίνδυνο 
του φασισμού και του ναζισμού. 

Όλες αυτές οι αντιμαρξιστικές 
θέσεις ήταν η ασφαλιστική δικλείδα 
της σταλινικής γραφειοκρατίας για 
να αποτραπεί η οποιαδήποτε σοσια¬ 
λιστική επανάσταση σε οποιαδήπο¬ 
τε άλλη χώρα, καθώς θα μπορούσε 
ένα άλλο παράδειγμα σοσιαλιστικής 
επανάστασης που δεν θα είχε πνιγεί 
στην κούνια του από την σταλινική 
αντεπανάσταση να παρασύρει και το 
ρώσικο προλεταριάτο να παλέψει για 
πολιτική επανάσταση και να πάρει 
την εξουσία από τα χέρια των γραφει¬ 
οκρατών. Με σκοπό, λοιπόν, την δι¬ 
ατήρηση των υλικών της προνομίων, 
αλλά και της αυθεντίας που απέπνεε 
στο παγκόσμιο κομμουνιστικό και 
εργατικό κίνημα, έβαλε φρένο στην 
επαναστατική στρατηγική, πρόδωσε 
δεκάδες επαναστάσεις και εξεγέρσεις 
παγκοσμίως, οργάνωσε διαταξικές 
συμμαχίες, με ανυπολόγιστες συνέ¬ 
πειες για το παγκόσμιο προλεταριά¬ 
το. 

Σαν να μην έφταναν όλα αυτά, 
το 1943, η σταλινική γραφειοκρατία 
πήρε την απόφαση να διαλύσει την 
3η Διεθνή, ως δώρο-παραχώρηση 
προς του ιμπεριαλιστές συμμάχους 
της (Αγγλία και ΗΠΑ) με την δικαι- 
ολόγηση του Στάλιν ότι: « 1) πλέον η 
3η Κομμουνιστική Διεθνής έχει εκ¬ 
πληρώσει τον ρόλο της 2) πως πρέ¬ 
πει να ξεσκεπαστεί η συκοφαντία 
των χιτλερικών ότι η «Μόσχα» δήθεν 
σκοπεύει να παρεμβαίνει στη ζωή 
των άλλων κρατών και να τα «μπολ- 
σεβικοποιήσει» και 3) ότι η διάλυση 
διευκολύνει το έργο των πατριωτών 
στις φιλελεύθερες χώρες για την 
ένωση των προοδευτικών δυνάμεων 
της χώρας τους ». 

Με την διαμόρφωση, λοιπόν, της 
συγκεκριμένης κατάστασης ο Τρό- 
τσκι και η Διεθνής Αριστερή Αντι¬ 
πολίτευση είδαν την αναγκαιότητα 
δημιουργίας της Τέταρτης Διεθνούς, 
η οποία και δημιουργήθηκε το 1938 
στο Παρίσι με σκοπό να συνεχίσει 
το νήμα από το 4ο Συνέδριο της ΚΔ. 
Καθήκον της δεν ήταν μόνο να δια- 
φυλάξει τις κατακτήσεις των πρώτων 
τεσσάρων Συνεδρίων, αλλά και την 
περαιτέρω εμβάθυνση και επεξεργα¬ 
σία τους. Ο Τρότσκι και η 4η Διεθνής 
ανέλαβαν να αναλύσουν και να επε¬ 
ξεργαστούν το φασιστικό φαινόμενο, 
ενάντια στην προδοτική πολιτική 
των Λαϊκών Μετώπων. 

Σήμερα 100 χρόνια μετά, η ύπαρξη 
μιας Διεθνούς παραμένει εξίσου απα¬ 
ραίτητη, όμως Διεθνής χωρίς επανα¬ 
στάσεις και επαναστατικά κινήματα 
δεν υπάρχει και αυτό το συμπέρασμα 
μας υπενθυμίζει στην Ελλάδα, αλλά 
και σε όλο τον κόσμο τα καθήκοντά 
μας, την πάλη για την επαναστατική 
κατάληψη της εξουσίας και την ανα¬ 
τροπή του σάπιου καπιταλιστικού 
συστήματος. 

































